
PRJEFATia 

Prodierttxt,  ante  duodecim  annos,  Eymni 
Ecclesice,  in  duos  tomos  distributi.  Ex  his, 
alter  Breviarii  Parisiensis,  alter  Romani,  Saris- 
buriensis  et  Eboracensis  hymnos  selectiores 
continebat.  Opus  sane  utilissimum  :  nec  mi- 
nus  nitore  formse  quam  materiae  excellentia, 
commendatum.  Td  tantum  erat  dolendum,  ut 
Hymni  Romani  ex  Reformatione  (sive,  ut  ve- 
rius  dicam,  deformatione)  Urbani  Papas  VI II., 
potius  quam  ex  incorruptis  et  suavioribus  Li- 
turgiarum  antiquiorum  fontibus  desumerentur. 

Anno  praeterito,  publici  juris  factum  est 
Hymnale  secundum  usum  insignis  et  prceclarce 
EccIesioB  Sarisburiensis  :  et  hoc  ipso  anno 
ejusdem  Hymnalis  pars  prima  prodiit  Lon- 
dini,  apparatu  critico,  notis  musicis,  variis 
lectiOnibus  luculentissime  instructa.  Cujus 
editor  inter  homines  Hymnologiae  peritissimos 
omnium  consensu  locum  habebit. 

Hae  sunt  Hymnorum  editiones  quae  ad  hunc 
diem  nostris  temporibus  in  Anglia  prodierunt. 
Curse  mihi  fuit  ne  iterum  repetam  quae  in  illis 
jamdudum  leguntur.   Quum  autem  Editio  illa 


VI  PR.EFATIO. 

Londinensis  non  ante  a  prelo  prodierit,  quam 
nostra  typis  mandata  fuerit,  pauci  qui  ibi  ha- 
bentur  hyinni,  et  hic  invenientur. 

De  nostris  ita  se  res  habet.  Ii  ex  plus  mi- 
nus  LXXX  Breviariis,  (quorum  catalogum 
versa  dabit  pagina)  Ecclesiarum  Germanicae, 
Lusitanae,  Hispanicaa,  Gallicanae,  desumuntur. 

Magnani  Breviariormn,  quibus  usus  sum, 
partem  Yiri  Reverendi,  et  horum  studiorum 
peritissimi,  Gulielmi  Joannis  Blew,  humani- 
tati  debeo.  Accesserunt  ex  Hispania  et  Lusi- 
tania  aliqua,  rarissima  quidem  illa,  vel  potius 
prope  deperdita  :  qualia  sunt  Evorense,  Za- 
morense,  Csesaraugustanum,  Bracharense.  Ac- 
cesserunt  ex  Hymnologiis  variis,  prsesertim 
vero  ex  Thesauro  Hymuologico  V.D.  Hermanni 
Adalberti  Daniel,  opere  nunquam  satis  lau- 
dando,  multi  ex  ofnciis^Germaniae  vetustioribus 
Hymni.  Erant  quse  nostro  in  libello  inseruis- 
sem,  nisi  ea  jam  a  Viro  Reverendo,  Richardo 
Trench,  publici  juris  facta  esse  viderim. 

Sat  certum  exploratumque  habeo,  Hymnos, 
qui  hic  multi  occurrunt,  Ecclesise  Gallicance 
hodiernos,  a  vetustioribus  quam  maxime  ante- 
celli.  Sed  ne  hos  quidem  spernendos  esse  exis- 
timo  :  imo  forsitan  eos,  qui  in  his  studiis  minus 
exercitati  sunt,  ad  veterem  illum  veroe  Hym- 
nologiae  gustum  facilius  adducent. 

Quod    Hymnos   attinet    Mozarabicos,    ii   e 


FR^FATIO.  Vll 

Breviario  Arevaliano  decerpuntur.  Arevalus 
enim  primus  multos  e  MSS.  eruit,  qui  Tho- 
masii  effugerant  oculos.  Hymnologise  Daniel- 
lanae,  ut  videtur,  opus  Arevalianum,  quod  cst 
inter  rariora,  nunquam  patuit.  Editor  enim 
non  nisi  eos  dedit,  quae  antea  excuderat  Tho- 
masius. 

Notulas  quasdam  hic  illic  addidi :  emen- 
dationesque  nostras,  si  quse  necessariae  vide- 
bantur,  diligenter  notavi.  Excipiendae  sunt 
Hymnoruni  Mozarabicorum  correctiones :  quae 
tam  multae,  et  plerumque  tam  certae,  exstite- 
runt,  ut  oculos  mentemque  lectoris  in  omnibus 
recensendis  fatigari  nollem. 

Sunt,fateor,  in  libello  nostro  verba,  sunt  sen- 
tentiae,  quas  aliter  a  scriptoribus  prolatas  fuisse 
velim.  Eas  tamen  reliqui,  qui  censoris  Theo- 
logici  partes  minime  in  me  suscipere  vellem. 
Nec  ideo  a  me  singula  verba  fuisse  approbata 
quia  singulos  Hymnos  publici  factos  esse  juris 
vidit,  credat  Lector. 

Quod  si  opusculum  nostrum  non  ingratum 
iis,  quibus  haec  placent  studia,  fuisse  intellex- 
erhn,  prodibit  forsan  pars  secunda,  e  Brevia- 
riis  Suecicis,  Italicis,  Danicis,  Slesvicensibus, 
Folonicis,  &c.  desumpta. 

Dabam  e  Collegio  Sackvillensi, 
a.  d.   iij.  Non.  Feb.  MDCCCLL 


BREVIARIA  ET  MISSALIA,  EX  QUIBUS  DE- 
SUMUNTUR  HYMNI  SEQUENTES,  HiEC 
SUNT. 

Quae  asterisco  notantur,  ea  non   nisi  ex  Hymnologiis 
mihi  innotuerunt. 

Abulense Avila  (Old  Castile). 

JEduense Dijon. 

Ambianense Amiens. 

Ambrosianum Milan. 

Appamiense Pamiers. 

Audomarense S.  Omer. 

Aurelianense Orleans. 

Auscitanum  Auch. 

Autissiodorense Auxerre. 

Bazatanum  Bazas. 

Bellovacense Beauvais. 

Bituricense Bourges. 

Blesense  Blois. 

Bracarense  Braga   (Entre  Douro-e- 

Minho). 


X  BREVIARIA  ET  MISSALIA. 

Cabillonense Chalons-sur-Saone. 

Cadurcense  Cahors. 

Caesaraugustanum  Saragossa. 

Catalaunense    Chalons-sur-Marne. 

Carnotense   Chartres. 

Cenomanense  Le  Mans. 

Claromontanum  (MS.)  ...  Clermont. 

Coloniense   Cologne. 

Compostellanum Compostella. 

Constantiense  Coutances. 

Corisopitense Quimper. 

Eboracense York. 

Ebroicense  Evreux. 

*Erfordiense Erfurdt. 

Evorense  Evora  (Alem-tejo). 

*Halberstadense Halberstadt. 

Herf ordianum  Hereford. 

Hispalense  Seville. 

Laudunense Laudun. 

Lemovicense .Limoges. 

Lexoviense  Lisieux. 

Leodiense Liege. 

Lumbariense Lombez. 

Lugdunense Lyons. 

*Magdeburgense Magdeburg. 

Meldense Meaux. 

Mirapiscense   Mirepoix. 

*Misnense    Meissen. 

*Merseburgense Merseburg. 


BREYIARIA  ET  MISSALIA.  XI 

Mimatense  Mende. 

Metense Metz. 

Molinense Moulins. 

Mozarabicum. 

Nemausense Ximes. 

Nevernense Nevers. 

Noviomense Noyon. 

Oscense     Huesca. 

Parisiense  vetus  (1557) ....  Paris. 
Parisiense  novum. 

Eedonense Rennes. 

Remense  vetus  (1549) Rheims. 

Remense  novum. 

Rupellense    La  Rochelle. 

Rotomagense Rouen. 

*  Salisburgen  se Salzburg. 

Sarisburiense Salisbury. 

Senonense Sens. 

Sylvanectense  vetus  (1521)  Senlis. 

Toletanum  Toledo. 

Tolosanum  , Toulouse. 

Trecense  Troyes. 

Turonense Tours. 

Viennense Vienne. 

Verdunense Verdun. 

Versaliense Versailles. 

Zamorense  Zamora  (Leon). 


HYMNI  PER  DIEMa. 


DE  COMPLETAb,  DE  VIGILIA  PBIMA,  DE  MEDIO  XOCTIS. 


Lux  vera,  lucis  claritas, 
Lucis  manens  hereditas  : 
Laus  in  tenebris  promitur  : 
Precantibus  splendor  detur. 


Te  tempus  omnis  temporis, 
Te  quicquid  in  nobis  viget 
Collaudet  in  perpetuis 
Eternitatis  saeculis. 

ALIUSC. 

Sol  angelorum  respiee, 
Quem  concupiscit  mentium 
Intenta  visu  castitas 
Sursum  manentem  cernere. 

Quo  cuncta  pollent  caelitus 
Cursu,  recursu,  proprio, 
Quo  vita  constat  omnium, 
Intende  grates  supplicum. 

a  Qui  non  aliter  notantur,  e  Breviaeio  sunt  Mozara- 
bico. 

b  Ita  pro  Completorio  scribunt  Mozarabes. 

e  Manifestum  est,  hunc  hymnum  a  correctore  quodam 
emendatum  fuisse.   Formam  antiquiorem  nunquam  vidi. 

B 


HYMNI 

Da  servulis  custodiam 
Qua  temperentur  commoda, 
Adversa  sint  innoxia, 
Corrupta  ne  sint  pectora. 

Frugalitas  tu  sensuum, 
Sator,  salus,  refectio, 
Potus  cibusque,  gaudium, 
Lux  atque  virtus  cordium, 

Repelle  membris  lubricam, 
Ne  polluat,  lasciviam  : 
Ne  foeda  vexet  passio, 
Culpetque  mentis  actio. 

Virtutis  infer  copiam 
Qua  conferas  clementiam, 
Oblitus  ut  peccaminum 
Dares  quietem  temporum. 

Votis  rogamus  affatim, 
Superna  pax,  inlabere : 
Quo  cuncta  tuta  perpetim 
Serves,  subactis  scandalis. 

ALIUS. 

Obsidiones  obvias 
Paremus  omnes  carminum 
Contra  tenebrarum  ducem, 
Contra  tetrum  satellitem. 


DE  COMPLETA,  &C. 

Manus  perarrnet  spes,  fides  : 
Lumbos  valens  crux  obtegat ; 
Cingamur  ense  Spiritus 
Propter  timores  noctium, 

Jesu,  manu  fortissima 
Salva  fideles  per  fidem  ; 
Everte  adversos  cruce ; 
In  pace  cuncta  protege. 

ALIUS. 

Adsunt  tenebrae  primse, 
Noctis  tetrae  excursus  ; 
Cum  canticis  et  hymnis 
Nunc  dedicemur  omnes. 

Nam  tempus  illud  hoc  est, 
Quod  Jeremias  dicit, 
Surgendum  esse  nobis 
Primordio  in  noctis. 

Nos  spiritus  per  arma, 
Invicta  radix  David, 
Disrumpe  vincla  noctis, 
Et  da  jubar  salutis. 

Somno  quies  sit  gratad, 

Mens  pervigil  resurgat : 
Non  sordidemur  actu, 
Nec  spiritu  gravemur. 

d  Quam  corrupte  apud  Mozarabes  legantur  hynini,  hic 
versus  sit  exemplo  :  qui  in  Breviario  et  apud  Thomasium 
ita  habetur:  "  Somno  quiescit  grata." 


4  HYMNI 

Sed  corpore  et  mente, 
Et  spiritu  fervente, 
Vestigio  impigro 
Te  consequamur,  Christe. 


ALIUS. 

Lucis  Auctor  clemens,  lumen  immensum, 
Lumen  cujus  fulget  sanctus  eternus 
Christus,  cum  quo  regnat  cum  ipso  in  unum, 
Et  Sanctus  Spiritus,  una  potestas. 

Tetrse  noctis  hujus  caliginem  pelle, 
Serpentisque  fraudee,  qusesuniuSj  fuga  : 
Nos  armatos  crucis  signaculo  salva, 
Sacrosancto  tuo  Nomine  dita. 

Pater  immortalis,  omnium  Pastor, 
Invidentem  hostem  frange  fuscantem  : 
Lumen  nobis  praebe  perenne  de  sancto  : 
Tenebroso  calle  non  paveamus. 

Redemptor  eternas  Rex  omnis  terrae, 
Dilectorum  pius  gemitus  attende  ; 
Insidiantem  hostem  confringe  Salvator  : 
Nos  eternae  vitae  redde  beatos. 

Noctem  nobis  istam  dona  quietam  : 
Insidiantem  hostem  repelle  a  nobis  : 
Crucis  signum  vincat  omne  inimicum  : 
Te,  Christe,  rogamus, — mane  nobiscum. 

e  Vide  quae  ad  p.  7.  de  casu  ablativo  notavimus. 


DE    COMPLETA,    &C. 

Gloria  et  honor,  potestas  et  virtus, 
Ingenito  Deo,  Genitoque  Christo, 
Spirituque  simul  Paracleto  Sancto  ; 
Cujus  verbo  clarent  secula  cuncta. 

ALITJS. 

Surgestes  ad  te,  Domine, 
Atrae  noctis  silentio, 
Yigiliis,  obsequiis, 
Patrum  sequemur  ordinem  : 

Quem  nobis  dereliquerant 
Jure  hereditario, 
Ministrantes  excubiis, 
Tibi,  Sancte  Paraclite. 
*  *  * 

Grex  tuus  tibi  deditus 
Nullo  teratur  crimine, 
Quem  tuo,  Christe,  Sanguine 
Voluisti  redimere. 

Oves  errantes  praevide, 
Pastor  bone  piissime  ; 
Ad  aulam  celsitudinis 
Tuis  reporta  humeris. 

Tabefactus  et  saucius 
Abscedat  Princeps  dsemonum, 
Perdat  praedam  de  faucibus 
Insatiata  rabies. 


HTMNI 


Exultet  Christus  Dominus, 
Psallat  chorus  Angelicus  : 
Laudes  sonent  in  organo  : 
Tersanctus  dicant  Domino. 


ALIUS. 

Jesu  defensor  omnium, 
Protector  et  mirabilis  ; 
Sueta  noctis  advenit, 
Et  nos  sopori  dediti. 

In  tuo,  Christe,  Noinine, 
Qui  custos  et  defensor  es, 
Evigilemus  spiritu, 
Ut  mereamur  lampades. 

Cantores  tui,  Domine, 
Quos  jubes  nocte  surgere 
Ad  invocandum  Nomen  tuum 
Quod  nobis  est  laudabile  : 

Quem  omnis  terra  metuit 
Pro  tanta  magnitudine, 
Sequamur  in  laude  tua 
Quod  pie,  Sancte,  poscimus. 


DE  COMPLETA,  &C. 

Clamor  in  nocte  factus  est : 
Jesus  ingressus  januis 
Evigilantes  provocat 
Intrare  sanctaf  regia. 

Gaudebit  Sponsus  virginum, 
Ingressus  in  cubiculo, 
Ubi  coronae  Martyrum 
Refulgent  ante  Dominum. 

Mercedem  tantae  gloriae 
Daturus  es  credentibus  : 
Quod  nobis  sitit  animus 
Ut  mereamur  consequi. 

Medio  noctis  tempore 
Prophetica  vox  admonet 
Dicamus  laudes  Domino 
Patri  semper  et  Filio, 

Sancto  quoque  Spiritui : 
Perfecta  enim  Trinitas 
Uniusque  substantiae 
Laudanda  nobis  semper  est. 


f  Notandum  hic  et  saepius  in  Officii  Mozarabici  Hymnis 
eam  linguae  Latinae  corruptelam  inveniri,  ex  qua  casus 
ablativus  pro  accusativo  vel  nominativo  paullatim  in 
usum  venit :  donec  in  hodierna  Hispanorum  et  Lusitano- 
rum  lingua,  fixum  teneret  locum  :  ut  calle,  arvore,  com- 
modo,  pro  callis,  arbor,  commodus. 


HYMNI 

Medio  noctis  tempore 
Pergens  vastator  Angelus 
Egypto  mortem  inferens 
Delevit  primogenita. 

Hsec  hora  justus  est  salus, 
In  qua  devictus  Angelus 
Ausus  punire  non  fuit 
Signum  formidans  sanguinis. 

Egyptus  rlebat  fortiter 
Natorum  dira  funera, 
Solus  gaudebat  Israel 
Agni  protectus  sanguine. 

Nos  verus  Israel  sumus  : 
Lsetemur  in  te  Domine  : 
Hostem  prosternentes  malum 
Christi  defensi  Sanguine. 

Medio  noctis  tempore 
Per  voceg  evangelica 
Venturus  Sponsus  creditur, 
Regni  celestis  conditor. 

Occurrent  sanctae  virgines 
Obviam  tunc  adventui, 
Claras  gestantes  lampades, 
Magno  laetantes  gaudio. 

e  Vide  quae  ad  p.  7.  annotavimus. 


DE    COMPLETA,  &C. 

At  stultae  foris  remanent, 
Quse  extinctos  habent  lampades : 
Frustra  pulsantes  januam 
Clausse  jam  Regni  regiae. 

Quare  vigilemus  sobrie, 
Stantes  lumine  splendidi, 
Ut  adveniente  Jesu 
Digni  occurramus  obviam. 

Medio  noctis  tempore 
Paulus  quoque  et  Sileas 
Pro  Christo  vincti  incarcere 
Laudantes  resoluti  sunt. 

Nobis  hic  mundus  carcer  est  : 
Resolve,  Christi,  vincula, 
Nostra  relaxa  crimina 
In  te,  sancte,  credentium. 

Dignos  nos  fac,  Rex  Agie, 
Venturoc  Regni  gloriae  : 
Ut  eternis  mereamur 
Te  laudibus  concinere. 


AD     HORAS     DIURNAS. 


DE    TERTIA. 

Certum  tenentes  ordinem 
Pio  poscamus  pectore 
Hora  diei  tertia 
Virtutem  Trini  Nominis. 

Ut  simus  habitaculo 
Illi  Sancto  Spiritui 
Qui  quondam  in  Apostolis 
Hao  hora  distributus  est. 

Quo  gradientes  ordine 
Ornavit  cunctos  splendide 
Regni  celestis  Conditor 
Eternse  vitae  prgemiis. 

DE    QUARTA. 

Qui  amne  nunc  quadrifluo 
Evangelistarum  rigas 
Mundi  quaternos  cardines, 
Audi,  precainur,  supplices. 

Scelus  dimitte  proprium, 
Aufer  tepores  mentium, 
Omnesque  dignos  effice 
Compunctionis  munere. 


AD    HORAS    DIURNAS.  11 

Corpus  libido  non  terat ; 
Xon  ira  mentem  subrepat ; 
Informet  actum  veritas  ; 
Servet  pudorem  castitas. 

DE    QUINTA. 

Qui  tot  libris  per  Moysen 
In  sevum  mentem  instruis, 
Quot  sensibus  nos  corporis 
Regi,  Redemptor,  prsecipis  ; 

Fac  nos  tuis  in  legibus 
Sic  permanere  perpetim, 
Quo  spiritu  et  corpore 
Te  concinamus  naviter. 

Repelle  quod  pavescimus  : 
Concede  quod  te  poscimus  : 
Ut  te  pium  mitissimum 
Laudemus  in  perpetuum. 

DE    SEXTA. 

Jam:  cursus  hora^  sexies 
Rotat  diei  tempora, 
Nos  admonens  per  omnia 
Laudes  referre  debitas. 

Nunc  Petrus  orans,  gentibus 
Fidem  futuram  prospicit : 
Nunc  viva  Christus  feminse 
Instat  fluenta  tradere. 


12  HVMNI 

Hoc  solis  aevo  mystice 
Tres  Patriarcha  hospitat 
Carnis  figura,  nuntios 
Sub  Trinitatis  numine. 

Perfecta  summi  calculi 
Hsec  prima  constat  partibus, 
Quae  ducta  sese  perficit, 
Tenetque  mundi  fabricam. 

Hsec  nempe,  Christe,  condita 
Manet  tua  potentia ; 
Cujus  potestas  gloriae 
Per  cuncta  regnat  secula. 

ALIUS  IN  SEXTAMh. 

Jam  sexta  sensim  solvitur 
Ter  binis  hora  cursibus, 
Diesque  puncto  aequabili 
Utramque  noctem  respicit. 

Venite,  servi  supplices, 
Et  mente  et  ore  extollite 
Dignis  beatum  laudibus 
Nomen  Dei  cum  cantico. 

Hoc  namque  tempus  illud  est 
Quod  saeculorum  judicem 
Injusta  morti  tradidit 
Mortalium  sententia. 

h  Invenit  Thomasius  in  MS.  antiquissimo  Reginse 
Sueciae.  Mihi  quidem  videtur  ex  aliquo  novatore  plu- 
rimas  tulisse  correctiones.  Commemoratur  in  regulfi 
S.  Aureliani  Episcopi. 


AD    HORAS    DIURXAS.  13 

Cum  sol  repente  territus 
Horrore  tanti  carminis. 
Mortem  minatur  saeculo, 
Diem  refugit  impium. 

Hoc  et  beatus  tempore 
Abrahamus  fideliter 
Peritus  in  mjsterio 
Tres  vidit,  unum  credidit. 

Hanc  ad  precandum  congruam 
Salvator  horam  tradidit, 
Cum  diceret  fidelibus 
Patrem  rogandum  servulis. 

Nec  non  et  ille  pertinax 
Hostis  fidei  gratiam 
Quam  prsedicavit  gentibus 
Hoc  est  adeptus  tempore. 

Et  nos  amore  debito, 
Timore  justo  subditi 
Adversus  omnes  impetus 
Quos  ssevus  hostis  incutit, 

Unum  rogemus  et  Patrem 
Deum  Regemque  Filium 
Simulque  Sanctum  Spiritum 
In  Trinitate  Dominum, 


14  HYMNI 

Ut  quos  redemit  Passio 
Isto  peracta  tempore, 
Posset  sub  ipso  tempore 
Servare  deprecatio. 


DE  SEPTIMA. 


Auctor  perennis  gloriae, 
Qui  septiformis  gratise 
Das  Spiritum  credentibus, 
Adsiste  mitis  omnibus. 

Expelle  morbos  corporum, 
Mentis  repelle  scandalum, 
Rescinde  virus  criminum, 
Fuga  dolores  cordium. 

Ut  quum  preces  susceperis 
Clemens  tuarum  plebium, 
Reddamus  omnes  gloriam 
Trino  Deo  per  secula. 


DE  OCTAVA. 

Octavus  horge  circulus 
Jam  vergit  et  nos  instruit 
Diem  futuri  examinis 
Deflere  cum  suspiriis. 

Septem  dierum  circulus 
Nunc  tempus  omne  dicitur  : 
Octavus  ille  ultimus 
Erit  dies  judicii. 

In  quo,  Redemptor  saeculi, 
Non  nos  in  ira  arguas, 
Sed  a  sinistris  liberans 
In  dexteris  nos  colloces. 

DE    NONA. 

Convexa  solis  orbita 
Novem  voluta  circulis 
Horae  peracto  tramite 
Ter  conficit  ternario, 

Hoc  passione1  tempore 
Complevit  Auctor  omnium, 
Et  ad  laborem  vinese 
Misit  vocatos  servulos. 

Hac  Petrus  hora  mvsticum 
Cernit  recludi  linteum  : 
Et  visionis  cogitat, 
Terno  recursu,  terminum. 

In  hac  canamus  gloriam 
Cum  voce,  puris  mentibus, 
Deo  creanti  prospera 
Per  acta  justis  secula. 

1  Vide  quae  ad  p.  7.  notavimus. 

DE    DECIMA. 


Jam  dena  nos  preceptio 
Legis  sacratse  prsemonet, 
Ut  in  tenebris  sseculi 
Non  militemur  crimini. 

Ob  hoc,  Deus,  te  poscimus, 
Ut  nos  placatus  corrigas, 
Offensa  nostra  diluas, 
Adversa  quseque  arceas. 

Tu  esto  nostrum  gaudium 
Qui  es  futurus  praemium  : 
Sit  nostra  in  te  gloria 
Per  cuncta  semper  ssecula. 

DE    UNDECIMA. 

Horis  peractis  undecim 
Ruit  dies  in  vesperum  : 
Solvamus  omnes  debitum 
Mentis  benignse  canticum. 

Labor  diurnus  transiit, 
Quo,  Christe,  nos  conduxeras 
Da  jam  colonis  vinese 
Promissa  dona  glorise. 

Mercede  quoque  advocas 
Quos  ad  laborem  miseras  : 
Nos  in  labore  adjuva, 
Et  post  laborem  recrea. 

DE  DUODECI3IA. 

Quotquot  diein  determinant 
Horse,  Deus  piissime, 
Laudes  honoris  debitas 
Persolvat  iste  grex  tibi. 

Jacet  dies  in  vesperum : 
Transit  supernus  Lucifer : 
Exurge,  mentes  innova 
Jam  spiritali  gratia. 

Discedat  umbra  criminum  : 
Pellatur  ira  dsemonum  : 
Cubile  nostrum  visita, 
Tua,  Deus,  custodia. 

ALIUS  DE  TERTIA. 

Jam  surgit  hora  tertia, 
Ec  nos  intente  currimus, 
Psallendi  opus  implemus, 
Christum  laudemus  Dominum. 

Hora  quoque  jam  Tertia 
Christus  cruce  suspensus  est : 
Voluntatem  Patris  implevit : 
Mundi  peccatum  abstulit. 

Conscendit  sedem  propriam  : 
Sedet  ad  Dei  dexteram  : 
Collaudant  Throni  Doininum, 
Quem  perfidi  negaverant. 
c 

Nos  Christum  Deum  colimus, 
Et  Judicem  [agnoscimus]  : 
Quem  Prophetse  cecinerunt, 
Apostoli  secuti  sunt. 

Egressus  hora  Tertia 
Sanctus  Pater  familias 
Per  singulos  denarios 
Conduxit  operarios. 

In  tua,  Christe,  vinea, 
Quam  praemio  jam  cernimus, 
Sequamur  opus  mysticum 
Propter  promissum  optimum. 

Praecessit  horee  circulus 
In  quo  Sanctus  Paraclitus 
Apostolorum  vascula 
De  verbo  fecit  ebria. 

Infunde  sensum,  Domine, 
Ut  te  canamus  laudibus  : 
Christe,  Redemptor  omnium, 
Sanctifica  nostrum  chorum. 


HYMNI  PER  HEBDOMADAM 
OBDINAEn, 

ex  Breviariis  recentioridusplerumque  desumpti. 

Die  Domixica 

AD  OFFICIUM  ^OCTURNUM. 

I.    E  BREVIARIO  AUTISSIODORESSI. 

Primo  die  mundura  Deus 
Verbo  creat  :  primo  die 
Christus  resurgens  perditos 
Nos,  morte  victa,  liberat. 

Quid  desicles  tenet  sopor  ? 
Surgamus  omnes  ocyus  : 
Et  nocte  quaeramus  Deum, 
David  ut  exemplo  docet. 

Nostras  preces  ut  audiat, 
Suisque  donis  muneret : 
Et  expiatos  crimine 
Reddat  beatis  sedibus. 

Deo  Patri  sit  gloria, 
Ejusque  soli  Filio, 
Tibique,  Sancte  Spiritus, 
In  sseculorum  saecula. 

E  BEEVIARIO  CENOMANEiS'SI, 

Die  parente  tempomm 
Quo,  nunieii  extra  proferens, 
Rerurn  Pater,  fons  omniuin, 
Verbo  fit  orbis  artifex  : 

Quo,  morte  victa,  Filius 
Se  de  sepulchro  suscitat, 
Donisque  mentes  igneis 
F&cundat  almus  Spiritus  : 

Adsit  refusa  cordibus, 
Qua  ferveamus,  charitas : 
Qua  prsedicemus  debitis 
Vitae  datorem  laudibus. 

Qui  me  supremi  JSTuininis, 
Pater,  creas  imaginem, 
Te  mente  tota  cogitem, 
Et  corde  toto  diligam. 

Tui  simul  sim  funeris 
Novaeque  vitse  particeps : 
Fili,  tibi  jam  consecrcr 
Amoris  igne  victima. 

Auctor  sacrorum  munerum, 
Et  ipse  Munus  sanctius, 
Sis  fax  perennis,  flammeo 
Ut  te  requiram  pectore. 

Tibi,  Deus  cordis  mei, 
Quem  deprecor  ter  optimum, 
Toto  modo  me  devovens, 
Totis  amo  te  viribus. 

Qui  nos  creavit,  laus  Patri : 
Laus,  qui  redemit,  Filio  : 
Qui  charitate  nos  foves 
Sit  par  tibi  laus,  Spiritus. 


AD  LAUDE3. 

E  BREVIARIO  CENOMANEKSI, 

Laudaris,  alme  conditor, 
Orbis  creati  cantibus : 
Te  mane  primo  preedicat 
Suis  dies  praeconiis. 

Te,  Christe,  laudat  funeris 
Homo  solutus  nexibus  : 
Sibique  plaudat  surgere, 
Quo  te  triumpho  suscitas. 

Par  te  decet  laus,  Spiritus  : 
Qui  legis  author  ignese 
Puro  quiescis  pectore 
Lucens  et  ardens  incola. 

In  filiis  quos  et  sinu 
Almo  foves  et  gratia, 
Pascente  corda  flamine 
Quantos  amores  excitas  ! 

Die,  Deus,  qua  plenius 
Te  diligamus,  imperas, 
Ardoribus  fac  intimis 
Tibi  litentur  pectora. 

Quos  consecrasti,  Charitas, 
Aquis,  amore  consecra : 
Et  numini  nos  altero 
Partu  redona  filios. 

Qui  nos  creavit,  laus  Patri : 
Laus,  qui  redemit,  Filio  : 
Qui  charitate  nos  foves, 
Par  sit  tibi  laus,  Spiritus. 

AD  VESPERAS. 

E    BREVIARIO   LAUDUNENSI. 

Deus,  tibi  qui  sufficis 
Tuo  beatus  numine, 
Jubes  :  creantur  omnia  : 
Et  lux  vocata  prosilit. 

Deducis  hinc  volatiles 
STascentis  aevi  circulos  : 
Idemque  nutu  conditani 
Moves,  moveri  nescius. 

Opus  nova  dum  gloria, 
Novoque  ditas  ordine, 
Miri  laboris  artifex 
In  orbe  ludis  dextera. 

Duni  lux  et  umbra  mutuo 
Tibi,  Creator,  militant, 
Fac  alma  nobis  fulgeat, 
Umbris  repulsis,  charitas. 

Tu,  Charitas,  qua  fervidus 
Homo  Dei  flt  particeps, 
Et  mentium  sis  una  lux, 
Et  unus  ignis  cordium. 

Ut  niens,  soluto  corpore, 
Flamma  liquescens  intima 
Tui  sit  esca  luminis, 
Tuisque  lumen  ignibus. 

Qui  nos  creavit,  laus  Patri  : 
Laus,  qui  redemit,  Filio  : 
Qui  charitate  nos  foves 
Par  sit  tibi  laus,  Spiritus. 

E    BREVIARIO    BITURICENSI. 

Lucis  Creator  optime, 
Ter  Sancte,  ter  potens  Deus? 
Qui  purus,  immutabiliSj 
Fons  Sanctitatis  permanes  : 

Nos  qui  tuum  genus  sumus, 
Nos,  0  Pater,  quos  Numinis 
Imagines  tui  vocas, 
Quam  pura  nos  virtus  decet ! 

Tu  semper  astas  mentibus  : 
Custos  vigil  tu  pectoris 
Scrutans  recessus  intimos 
Arcana  praesens  aspicis. 

Nostras,  benigne  conditor, 
Mentes  subi,  sensus  rege  : 
Cmnemque  labem  criminis 
Accensa  mundet  charitas. 

Sic  digna  conspectus  tuos 
Mens  ferre,  quondam  tristibus 
Vinctis  soluta  corporis, 
Tuo  quQscit  m  smu. 

iEterne  tu  Yerbi  Pater, 
iEterne  par  Verbum  Patri, 
Et  par  utrique,  Spiritus, 
Tibi,  Deus,  sit  gloria. 

FERIA  SECUXDA. 
AD  OFFICIUM  NOCTURXUM. 

E    BREVIARIO   NOVIOMEXSI. 

Quam  mira  nobis,  0  Deus, 
Paras  amoris  pignora ! 
Qui  sufficis  solus  tibi 
Mundum  creare  cogitas. 

Tu  magna  coeli  lumina, 
Tu  noctis  umbras  et  diem 
Terraeque  tractus  efmaris 
Immensus  ipse  contines. 

Ut  tempus  inceptum  tluat 
Te  velle,  te  loqui  sat  est. 
Yirtus  ab  seterno  latens 
Expandit  inclusas  opes. 

Ubi  merum  subest  nihil 
Creare  non  tibi  labor  : 
Quodcunque  mente  concipis 
Yis  esse  1  Jam  factum  vides. 

Extende  fortem  dexteram  : 
Te  mundus  agnoscat  Deum  : 
Jubentis  ore  prodeat 
Opus  superbum  quod  moves. 

Orbero.  potenter  qui  regis, 
Tibi,  Pater,  cum  Filio, 
Sancto  siniul  cum  Spiritu 
Sit  summa  laus  in  saecula. 

E    BREVIARIO    CADURCENSI. 

Tu  charitas  es,  Conditor, 
Et  quos  creas  non  deserens, 
Bono  repletos  plurimo 
Factus  Pater,  nos  diligis. 

Densis  in  umbris  nasciiniir, 
Caecos  ab  ortu  suscipis  : 
Et  inserens  te  mentibus, 
Lux  vera,  nos  illuminas. 

Donis  secundans  gratiae 
Quem  lege  justus  obligas, 
Infers  onus,  sed  dextera 
Onus  ferentem  sustines. 

Ad  alta  dum  nos  excitans 
Poena  moves  et  praemio, 
Vires  ministras,  arcluis 
Non  impares  laboribus. 

Quibus  remotis  Patria 
Non  est  manens  hic  civitas, 
Domum  manu  non  conditam 
Fundas  supernus  Artifex. 

Mones  euntes  pergere, 
Cursus  per  auras  dirigis  ; 
Qua  inoliuntur,  es  via, 
Et  quem  requirunt,  terminus. 

Qui  tot  modis  te  jugiter 
Offers  amandum  cordibus, 
Bonumque  summum  solus  es, 
Unum,  Deus,  te  diligo. 

Qui  nos  creavit,  laus  Patri : 
Qui  nos  rederait,  Filio  : 
Qui  charitate  nos  foves, 
Par  sit  tibi  laus,  Spiritus. 


AD  LAUDES. 

PARTIM  E  BREVIARIO  NOVIOMENSI  I    PARTIM 
E  LEXOVIENSI. 

0  Numen,  0  mundi  Pater, 
Volendo  nil  non  efficis  : 
Tuoe  Deus,  potentise 
Mundum  creare  ludus  est. 

Yerbo  jubes  :  et  protinus 
Quod  nil  fuit  fit  omnia : 
Coelum  superne  tenditur, 
Inane  terram  sustinct. 

TJtrinque  colligis  suo 
Moles  aquarurn  limite  : 
Et  pendulis  has  nubibus, 
Et  contines  illas  mari : 

Sic  tu,  fidelis  persequi, 
Imples  opus  quod  cgeperas  : 
Hine  excitas  nos  a  tuis 
Cessare  numquam  laudibus. 

Quo  nos  creavit,  laus  Patri : 
Q,uo  nos  redemit,  Filio  : 
Qui  charitate  nos  foves 
Par  sit  tibi  laus,  Spiritus. 

E  BREVIARIO  CADTJRCENSI. 

Qui  nos  amore  praevio 
Tibi,  Creator,  consecras; 
Te  quanta  nobis  optimum 
Probant  parentem  pignora  ! 

Sic  nos  amas  et  protegis 
Mittas  ut  orbi  Filium, 
Quo  pax  novetur  mentibus, 
Et  expientur  crimina. 

Per  angeli  preconium 
Severa  jura  dixeras  : 
Christique  per  victoriam 
Regnas  amoris  legibus. 

Mersos  aquis  lustralibus 
Qui  nos  adoptas  filios, 
Succi  salubris  compotes 
Xos  membra  Christo  sufhcis. 

Ad  nos  venis,  et  intimis 
Donas  refusus  cordibus, 
Laudis  placentes  debitee 
Tibi  litemus  hostias. 

Sit  docta  lingua,  charitas 
Qua  tanta  dignis  cantibus, 
Et  preedicentur  munera, 
Et  tantus  Auctor  munerum. 

Qui  nos  creavit,  laus  Patri  : 
Qui  nos  redemit,  Filio  : 
Qui  charitate  nos  foves, 
Par  sit  tibi  laus,  Spiritus. 


AD  YESPERAS. 

E  BREVIARIO  MOZARABICO. 

Altissimi  Yerbum  Patris, 
Almaeque,  Jesu,  Virginis, 
Bis  nostro  natus  gaudio 
Carnisque  Factor  et  caro  : 

Decursa  transit  jam  dies : 
Exaudi  preces  supplicum  : 
Fovensque  lsetos  vesperi 
Gloriosum  lumen  suscipe. 

Hoc  solis  ad  finem  tibi 
Incensum  sacratum  damus  : 
Coelestis  ut  nostris  tua 
Lux  in  tenebris  fulgeat. 

Mentemque  fessam  dum  sopor 
Noctis  parataa  detinet, 
Obscura  cedant  somnia, 
Pectusque  purum  luceat. 

ISTullus  quietem  corporis 
Rapiat  dolus  lascivise : 
Sed  te,  Deus,  mens  consonet, 
Tecum  cor  altum  vigilet. 

Vocibus,  simul  cordibus, 
Christo,  Patri,  Spiritui, 
Hymnum  sonantes  in  choro 
Melo  canamus  perpetim. 

E  BREVIARIO  CADURCENSI. 

Si  splendidis  coloribus 
Sublime  coelum  pingitur, 
Manu  perita  vividos, 
Deus,  colores  imprimis. 

Rex  hac  in  aula  cerneris 
Stat  pendulis  nirubis  thronus  : 
Superque  ventorurn  leves 
Pennas  triurnphans  ambulas. 

Illic  sonoros  vitreis 
Suspendis  inibres  nubibus  : 
Et  quas  jubes,  circuinvolans 
Procella  terras  irrigat. 

Mittis  nives  et  grandinem, 
Rorisque  gemmas  parturis  : 
Fulmen  vibras,  et  ignibus 
Armas  tremendis  fulgura. 

Tibi  rebelles,  Conditor, 
Metu  salubri  percute  ; 
Et  subditos  non  desine 
Mollire  rore  gratise. 

Dum  recreas  nos  imbribus, 
Et  dum  tonans  nos  increpas, 
Omnes  amans  in  omnibus 
Signas  amoris  pignora. 

Qui  nos  creavit,  laus  Patri, 
Qui  nos  redemit,  Filio  : 
Qui  charitate  nos  foves 
Par  sit  tibi  laus,  Spiritus. 

FERIA  TERTIA. 
AD  OFFICIUM  NOCTURNUM. 

E    BREVIARIO    CADURCENSI. 

Qu^  nunien  unum  maxinie 
Simulque  fratres  diliget, 
Ramis  duobus  multiplex, 
Est  una  virtus  charitas. 

Hsec  defluit  purissimae 
De  lucis  ipsis  fontibus  : 
Ros  est,  et  imber  igneus 
Quo  molliuntur  pectora. 

Quos  Pacis  Auctor  protulit 
Hac  ditat  unda  filios  : 
.  Et  in  superno  prodigus 
Se  donat  ipse  munere. 

Erater  suos  fratres  amans 
In  charitate  permanet ; 
Et  quum  Deus  sit  caritas 
Deo  potitur  hospite. 

Qui  cordis  afflat  incola 
Amoris  ignes  mutui, 
Hostes  in  ipsos  prsecipit 
Ut  ardeamus  ignibus. 

Una  creatos  dextera, 
Unique  fici  debitos, 
Uno,  Deus,  de  Spiritu 
Semper  regat  nos  charitas. 

Qui  nos  creavit,  laus  Patri, 
Qui  nos  redemit,  Filio  : 
Qui  charitate  nos  foves, 
Par  sit  tibi  laus,  Spiritus. 


AD  LAUDES 

E    BREVIARIO    MOZARABICO. 

Deus,  eterni  luniinis 
Candor  inenarrabilis, 
Venturus  diei  Judex 
Qui  mentis  occulta  vides  : 

Tu  regnum  ccelorunf  tenes, 
Et  totus  in  Verbo  tu  es, 
Per  Filium  cuncta  regis, 
Sancto  Spiritui  fons  es. 

Tu  mundi  constitutor  es  ; 
Sempiterno  Throno  sedes  ; 
Judex,  ex  alto  humilis, 
Venisti  pati  pro  nobis. 

D 

Tu  Sabaoth  Orunipotens, 
Hosanna  summi  culminis  ; 
Tibi  laus  est  mirabilis, 
Tu  prima  es  Anastasis. 

Tu  fidei  auditor  es, 
Et  humiles  tu  respicis  ; 
Tibi  alta  sedes  Thronus  ; 
(  Tibi  divinus  est  honor. 

Christo,  eternoque  Deo 
Patri,  cum  Sancto  Spiritu, 
In  te  solvamus  munera 
A  seeculis  in  saecula. 

E  BREYIAKIO  CADUECENSI. 

0  qtji  diurno  lumine 
Jam  provehi  diem  jubes, 
Jesu,  refulge  desuper 
Puris  amoris  ignibus. 

Te  lux  agatur  arbitro 
Quae  te  recurrit  auspice  : 
Soli  tibi  fac  vivere 
Nos  qui  tui  totum  sumus. 

Si  quando  curse  distrahunt, 
Nusquaru  malis  nos  implicent 
Mens  respuat  teirestria, 
Superna  semper  appetat. 

Deo  Patri  sit  gloria 
Ejusque  soli  Filio, 
Tibique,  Sancte  Spiritus, 
In  sempiterna  secula. 


AD  YESPERAS 

E    BREVIARIO    BKNONENSI. 

Deus,  jubes  :  ab  arida 
Aquas  recedunt :  nec  mora 
Unum  feruntur  in  locum, 
Et  nomen  imponis  mari. 

Suis  decora  floribus 
Apparuit  tellus  ferax  ; 
Et  quas  opes  condit  sinu, 
Fecunda  mater,  protulit. 

Mens  ecce  ceu  tellus  iners, 
Mendaxque  fundus,  aruit : 
Infunde  rorem  gratiae 
Et  uberes  fructus  dabit. 

Deo  Patri  sit  gloria,  &c. 

E    BREVIARIO    AMBIANENSI, 

Cur  aut  amictus,  aut  cibi 
Te  cura  mordet  anxia  ? 
Homo,  tibi  vestem,  cibum 
Rex  ipse  mundi  providet. 

Qui  vestit  agri  lilia 
Coelique  nutrit  passeres, 
Te  lilio  pluris  facit, 
Facitque  pluris  passere. 

Escam  petenti  filio 
Lethale  virus  non  dares  : 
Tibine  Cselestis  Pater 
Pro  pane  saxum  porrigat  ? 

Ergo  quiesce  providi 
Securus  in  sinu  Dei : 
Inter  patres  vel  optimos 
Se  nemo  tam  probat  Patrem, 

Quae  vera  promisit  bona 
Sit  cura  primum  quserere  : 
Si  quseris,  ultro  csetera 
Voventis  ad  nutum  fluent. 

Tibi,  Pater,  cum  Filio 
Almo  simul  cum  Spiritu, 
Deo  perenni,  provido, 
Honor,  decus,  laus,  gloria. 

FERIA  QUARTA 
AD  OFFICIUM  NOCTURXUM. 

E  BREVIARIO  YERSALIEXSI. 

De  montis  alto  culmine 
Clangunt  tubae,  fulmen  micat : 
Ignes  coruscant  fulgurum, 
Praesensque  JSumen  nuntiant. 

Vocem  Tonantis  arbitram 
Arrecta  tellus  audiat : 
Legem  verendi  numinis 
Orbis  tremiscens  accipe. 

Qui  jura  prasscripsit  polo, 
Astrisque  signavit  viam, 
Fluctus  maris  qui  temperat, 
Hic  jussa  dat  mortalibus. 

Huic  terra,  pontus,  sidera, 
Cultu  perenni  serviunt : 
An  sola  gens  mortalium 
Cultum  rebellis  abnuat  ? 

Proesta,  Beata  Trinitas, 
Ut,  legis  ad  facem  tuse, 
Vitemus  omne  quod  vetas, 
Sectemur  omne  quod  jubes. 

AD  LAUDES. 

E  BREVIARIO  VERSALIENSI. 

Qu.£  jussa  saxo  credidit 
Divina  cselans  dextera, 
Eterna  dudum  Veritas 
In  corde  nostro  sculpserat. 

0  sancta  Lex,  certam  poli 
Pandis  viam  mortalibus : 
Tu  inentibus  prsefers  facem, 
Gressusque  nostros  dirigis. 

Erroris  expers  ambulat 
Quicunque  te  velit  ducem  : 
A  calle  devius  perit  ! 
Te  quisquis  amens  abdicat. 

Vitam  dabis  fidelibus, 
Necem  minaris  impiis  : 
Si  poena  terret  imminens 
Accendat  urgens  praemium. 

Prsesta,  Beata  Trinitas,  &c. 
AD  VESPERAS. 

E  BREVIARIO  LAUDUNENSI. 

Quanta  per  orbem  gloria 
Fulges,  Creator  siderum  ! 
His  te  Deum  micantibus 
Offers  legendum  literis. 

Vis  ?  Luna  solque  prodeunt, 
Et  astra  dicunt,  Adsurnus  : 
Et  dividentes  tempora 
Terrarn  faces  illuminant. 

Lustra.nt  suos  dum  cursibus 
Recursibusque  limites, 
Quas  indicas,  non  devio 
Gressu  sequuntur  semitas. 

Patent  latentque  sidera 
Tuis,  Creator,  nutibus  : 
Et  prompta  semper  obsequi 
Jugem  tibi  dant  gloriam. 

iEther  quot  ignes  exhibet 
Tot  vocibus  te  prredicat : 
Ut  praediceris  plenius 
His  corda  nostra  jungimus. 

Sit  ad  jubar  tam  multiplex 
Fas  Patriam  continsrere  : 
Speique  gustu  praevio 
Libare  cceli  gaudia. 

Qui  nos  creavit,  laus  Patri, 
Qui  nos  redemit,  Filio  : 
Qui  charitate  nos  foves 
Par  sit  tibi  laus,  Spiritus. 

FERIA  QUARTA 
AD  OFFICIUM  NOCTURNUM. 

E  BREVIARIO  MOZARABICO. 

In  matutinis  surgimus, 
Reddentes  laudes  debitas 
Deo,  Jesuque  Domino, 
In  unitatem  glorias. 

Sanctorum  choro  psallimus, 
Cervices  nostras  flectimus, 
Peccata  nostra  pandimus, 
Et  genua  prosternimus. 

Oremus  Deum  jugiter : 
Vincamus  in  bono  malum : 
Cum  fructu  peenitentige 
Votum  perenne  reddere 

Christum  rogamus  et  Patrem 
Christi  Patrisque  Spiritum, 
Ut  det  nobis  auxilium, 
Repellens  hostem  invidum. 

E    BREVIARIO  CADURCENSI. 

Jugis,  Deus,  lux  mentium, 
Et  mentibus  lux  invia, 
Cum  per  fidem  nos  edoces 
Te  promis  et  celas  simul. 

Verbo  tuo  dum  creditur 
Velo  teguntur  credita  : 
Lux  se  revelat  auribus, 
Et  mentibus  nox  incubat. 


Sonante  plena  Nranine, 
Et  facta  yictrix  sensuum, 
Fides  movet,  sed  abditur 
Manus  moventis  pectora. 


Fides  inermis,  intimo 
Debellat  orbem  robore  : 
Jugemque  victo  gloriam 
Suis  triumphis  addidit. 

Vetus  recensque  colligit 
iEtatis  omnis  filios, 
Suisque  rugis  pulchrior 
Est  virgo  semper  integra. 

Ab  hoste  pressa  plurimo 
Fit  firmior  conatibus : 
Venti  ruunt,  aquae  tument3 
Stat  pulsa  rupes  aequore. 

Vicit  meam  mentem  fides  ; 
Et  te,  suprema  Veritas, 
Viis,  quibus  coelum  patet 
Sequor  docentem  subditus. 

Qui  nos  creavit,  laus  Patri : 
Qui  nos  redemit,  Filio  : 
Qui  charitate  nos  foves 
Sit  par  tibi  laus,  Spiritus. 

E    BREVIARIO    NOVIOMENSI. 

Eunesta  peccati  lues 
Fgedavit  humanum  genus : 
Homo,  tenebris  obsitus, 
Proclivis  in  malum  ruit. 

Ades,  salubris  gratia ; 
Tanto  medela  vulneri : 
Tu  lumen  addis  mentibus 
Roburque  praestas  pectori. 

Ni  luce  nostros  prsevia 
Gressus  benigne  dirigis, 
Caeci  vagamur,  impares 
Sedes  mereri  patrias. 

Tu  morbidas  septemplici 
Mentes  lavacro  proluis : 
Per  hos  canales  pronuunt 
Nostree  salutis  rivuli. 

Moventis  impulsum  Dei, 
Mens  fida,  semper  excipe  : 
Nec  dura  vel  levissimos 
Nisus  repellas  gratise. 


PER  HEBDOMADAM  ORDIXARII.  43 

Sit  laus  Patri;  laus  Filio  : 
Sit  par  tibi  laus;  Spiritus  : 
De  corde  uostro  fac  tuoe 
Virtus  triumphet  gratiae. 

AD  LAUDES. 

E    BREVIARIO    CADITftCENSI. 

Fac,  o  Creator?  pleuius 
Fides  per  orbeui  fulgeat  : 
Et  lumen  addat  mentibus, 
Cordique  robur  iuserat. 

Scuto  tuo  nos  indue, 
Quo  consecrati  milites 
Divina  Ghristi  prselia 
Non  deseramus  transfugge. 

Da,  tot  legamus  laureas 
Verbi  tui  sub  tegmine, 
Quot  nos  salutis  callidi 
Hostes  sagittis  appetent. 

Procul  recedat  pluribus 
Error  potens  astutiis, 
Et  veritatem  fingere 
Alendace  vultu  desinat. 

Caliginosos  sseculi 
Nos  inter  a^stus  dirigat, 
Qua3  se  fideli  prseviam 
Nudat  lucerna  pectori. 


HYMNI 

Credo,  Deus  :  sed  debileni 
Auge  fidem  qua  milito  : 
Ut  exprimentur  moribus 
Quse  corde  credo,  dogmata. 

Qui  nos  creavit,  laus  Patri,  &c. 

E  BREVIARIO  NOVIOMENSI. 

Tuos  canarnus,  Gratia, 
Pio  triumphos  cantico: 
Armis  tuos  victricibus 
Ornare  gestis  milites. 

His  Mundus  armis  vincitur  : 
His  claustra  panduntur  poli : 
Quid  arma  non  vincunt,  sacro 
Eespersa  Christi  Sanguine  ? 

Tu  sistis  ad  Christi  pedes, 
Dux  alma,  sontem  feminam  : 
Saulum  furore  perditum, 
Ceu  fulmen,  exturbas  equo. 

Versare  mentes  eificax, 
Nutu  rebelles  allicis  : 
Durissimum  sese  tuo 
Cor  sponte  submittit  jugo. 

Te  prseda  captantem  volens 
Amat  sequi.     Nullus  trahit 
Necessitatis  impetus : 
Divina  sed  virtus  subit. 

Sit  laus  Patri,  laus  Filio  : 
Sit  par  tibi  laus,  Spiritus  : 
De  corde  uostro  fac  tuse 
Virtus  triuniphet  gratiae. 

AD  YESPERAS. 

E  BREVIARIO  CADURCEXSI. 

Miro,  Deus,  praeconio 
Cceli  loquaces  incolee, 
Mutique  cives  oequoris 
Te  Conditorem  praedicant. 

Te  dante  motum,  transvolant, 
Pisces  aquas,  auras  aYes  ; 
Et  cursibus,  quos  teruperas, 
Ludos  agunt,  et  prselia. 

iEquis  inane  motibus 
Libratus  ales  verberat : 
Frangis  viam  qua  labitur, 
Celasque  signa  transitus. 

Quis  det,  columba}  fervidis 
Ad  astra  pennis  transferar  ; 
Surgam  volatu  libero 
Terrce  tenacis  immemor  ? 

Fides  ab  altis  sedibus 
Delapsa,  donum  Xuminis, 
Alas  supernas  explicet 
Quibus  revisam  Patriam. 

Tunc  sancta,  qu.se  caligine 
Noctis  premuntur,  dogmata, 
Ruptis  aperta  nubibus 
Pleno  patebunt  in  die. 

Qui  nos  creavit,  laus  Patri,  &c. 

E  BREVIARIO  NOVIOMENSI. 

Superba  gens  mortalium 
Fastu  profano  quid  tumes  ? 
Quoclcunque  rectum  perficis, 
Dei  faventis  munus  est. 

Nil  viribus  debes  tuis  : 
Ni,  fons  salutis,  gratia 
Tuos  labores  provehat, 
Nil,  vana  virtus,  efficis. 

Dat  velle,  dat  rectum  sequi, 
Dat  ipse  quod  jubet  Deus. 
Dum  nos  coronat,  et  sua 
Simul  coronat  a*H»era. 

Poscamus  ergo  supplices 
Cseleste  donum  gratias : 
Nec,  sponte  quod  prasbet  Deus, 
Rebelle  pectus  respuat. 

Sit  laus  Patri,  laus  Filio  : 
Sit  par  tibi  laus,  Spiritus  : 
De  corde  nostro  fac  tuse 
Virtus  triumphet  gratise. 

FEKLA  SEXTA 
AD  OFFICIUM  NOCTURNUM, 

E  BREVIARIO  NOYIOME9SL 

0  Mi ra  Patris  charitas  ! 
Sic  ille  dilexit  suos 
Ut  sponte  Natvm  traderet : 
Servi  flt  obses  Filius. 

Splendoris  immemor  sui, 
Kostrse  salutis  fit  memor  : 
Ut  nos  in  altum  provehat 
Ad  ima  descendit  Deus. 

Per  mille  fusum  vulnera 
Totum  dat  orbi  Sanguinem  : 
Hoc  fonte  nascens  gratia 
Terras  inundans  expiat. 

Qui  nos  creavit,  laus  Patri,  &c. 


E    BREVIARIO    CADUBCBX8I. 

Homo  creatus  innocens, 
Suaque  culpa  degener, 
Christi  redemptus  sanguine 
Grates  rependat  debitas. 

Jacfcatus  unclis  naufragis 
Caelique  pulsus  litore, 
Manu  Creantis  indiget, 
Qua  vivat  expers  funeris. 

Sed  hsec  viis  nos  dextera 
iEterna  ducit  asperis:] 
Et  per  labores  arduos 
Dat  ut  fruamur  Patria. 

Ut  saxa,  quaB  nunc  extruit, 
Addat  supernis  sedibus, 
Nos,  sectione  plurima, 
Aptat  peritus  Artifex. 

Crux  est  gradus,  quo  tendere 
Ad  alta  fas  est  atria  : 
Casli  futuris  alterum 
Iter  negatur  civibus. 

Nostrum  Caput  rigentibus 
Christus  coronis  cinctus  est : 
Q,uam  delicate  vivere 
Nos,  membra  Christi,  dedecet ! 

Da,  qui  flagellis  erudis, 
Te  diligamus  vindicem, 
Firmique  penna  spiritus 
Nitamur  ad  te  surgere. 

Qui  nos  creavit,  laus  Patri,  &c. 

SABBATO 
AD  OFFICIUM  NOCTURNUM. 

E  BREYIARIO  CADURCENSI. 

Vanus  labor  quem  parturit 
Placens  sibi  superbia : 
Sed  quantus  est  quem  gratia 
Delapsa  ccelo  consecrat ! 

Tu  fas  nefasque  prospicis 
Deus,  Creator  omnium : 
Actusque  nostros  lancibus 
Scrutator  sequis  ponderas. 

Dum  mota  per  te  dextera 
Opus  diurnum  conficit, 
Non  otiosus  arbiter 
Nobis  ades  agentibus. 

Afflas  superne  Spiritum 
Quo  mens  agenda  dirigat, 
Et  sic  laboris  optimus 
Fis  Auctor,  ut  sis  praemium. 

Ignes  sacratos  admove 
Quibus  recepta  desuper 
Talenta,  multo  seduli 
Reddemus  aucta  fcenore. 

Nostros  dies  dum  temperas, 
Sic  nos  regas,  ut  unicus 
In  omnibus  negotiis 
Sis  finis  et  primordium. 

Servus  Tibi  sum  debitus  ; 
Tibique  soli  Conditor, 
Quem  per  dierum  circulos 
Feraim  laborem  consecro. 

Qui  nos  creavit,  laus  Patri : 
Qui  nos  redemit,  Filio  : 
Qui  charitate  nos  foves 
Par  sit  tibi  laus,  Spiritus. 


AD  VESPERAS. 

E  BREVLARIO  MOLINENSI. 

Vides,  Deus,  terrae  sinu 
Jumenta  quse  produxeras  : 
Videns  probas  : — nunc  grandius 
Opus,  quod  his  prsesit,  moves. 

Lutum,  peritus  Artifex, 
Imaginem  formas  tui : 
Ipsam  Creatoris  manum 
Homo  creandus  exigit. 

Imago  nos  Dei  sumus, 
Sumus  Dei  nos  halitus. 
Sit  cura  semper  integris 
Deum  referre  moribus. 

Quidquid  creat,  totum  sibi 
Velut  duci,  subdit  Deus  : 
ISTe  degener  fias,  hoino, 
Tui  nec  ortus  immemor. 

Deo  Patri  sit  gloria, 
Ejusque  soli  Filio, 
Tibique  Sancte  Spiritus 
In  seculorum  secula. 


E  BREYIARIO  NOVIOMEXSI. 

Sperate,  mortales,  gravi 
Peccata  quos  premunt  jugo. 
Qui  sanguis  in  terras  fluit, 
Yestras  salutis  pignus  est. 

Divina  mundi  Victinia, 
Amando  non  servas  modum  : 
Cur  totus  it  venis  amor  l 
Guttam  dedisse  sufficit. 

Immensus  hoc  amor  jubet 
Suasque  dat  leges  sibi ; 
Hic  solus  imponit  Crucem, 
Et  crux  amanti  fit  levis. 

Sic  ergo,  Christe,  nos  arnas  ? 
Salvare  sic  mundum  juvat  ? 
0  ter  beatuni,  cui  licet 
Tecum  pati,  tecum  mori  t 

Qui  nos  creavit,  laus  Patri  : 
Qui  nos  redemit,  Filio  : 
Qui  charitate  nos  foves 
Par  sit  tibi  laus5  Spiritus. 


AD  LAUDES. 

E  BREVIAJRIO  CADURCENSI. 

Te,  Christe,  laudent  tempora, 
Quse,  dante  te,  sic  usibus 
Parata  nostris  serviunt, 
Ut  te  datorem  prsedicent. 

Vitam  tuam  quo  spiritu 
Homo,  Deusque  consecras, 
Nostram  tuo  fac  sanctius 
Jam  consecremus  numini. 

Curas  geret  dum  plurimas 
Foris  ministrans  dextera, 
Cor  intus  ad  te  pervigil 
Unum  gerat  negotium. 


PER  HEBD03IADA3I  ORDIXARII.  Zo 

Tu  vitis,  in  nos  palmites 
Succos  salubres  insere, 
Quibus  supernse  debitus 
Fructus  feratur  Patria?. 

Quos  ungis  ad  certamina 
Et  roboras  stipendiis, 
Fortes  tua  pro  gloria 
Da  praslieniur  milites. 

Ut  post  labores  impigros 
Brevisque  vitae  terminum, 
Jsos,  prsemiorum  prodigus. 
Jugi  quiete  mimeres. 

Qui  nos  ereavit,  laus  Patri : 
Qui  nos  redeinit,  Filio  : 
Qui  charitate  nos  foves 
Par  sit  tibi  laus,  Spiritus. 


AD  YESPERAS. 


E  BREVIARIO  CADURCEXSI. 

oce  mufri,  Conditor, 
Expletus  orbis  prsedicat  : 
Allabitur  vox  intimis 
Audita  srepe  mentibus. 

Die  quiescis  septimo, 
Quo  nos  vacare  prgecipis : 
0  quanta  nobis  otium 
Duplex  adumbrat  gaudia  ! 

Orbem  regens,  et  temporum 
Vices  pares  et  impares : 
Firmo  quieta  numinis 
Stas  semper  almus  pondere. 

Jussu  tuo  laboribus 
Dum  temperabit  dextera, 
Inanibus  fac  liberum 
Curis  tibi  cor  militet. 

Da,  qui  fugacis  turbida 
Jactamur  unda  saeculi, 
Coeli  sedentes  litore 
Pleno  fruamur  otio. 

Tunc  gaudiis  mens  ebria, 
Tuique  consors  sabbati, 
Pacis  Deus,  non  desinet 
Sinu  tuo  quiescere. 

Qui  nos  creavit,  laus  Patri : 
Qui  nos  redemit,  Filio  : 
Qui  charitate  nos  foves 
Par  sit  tibi  laus,  Spiritus. 


PEB-  HEBDOMADAM  OEDLNABII.  55 


E  BREVIARIO  MOLINENSI. 


0  Sempiterxa  Trinitas, 
Mundum  creas  potentia, 
Jugi  tueris  conditum 
Begisque  providentia. 

Tuo  trementes  Angeli 
Circumvolutum  lumine 
Ardent  videre  te,  Pater, 
Te,  Nate,  teque,  Spiritus. 

Pavore  sancto  territi 
En  opprimuntur  gloria, 
Pronique  coram  procidunt, 
Pennisque  se  velant  suis. 

Et  nos,  tui  quos  nomirris 
Signat  renatos  dignitas, 
Jam  te  fide  capessimus 
Adoptionis  filii. 

Deo  Patri  sit  gloria, 
Ejusque  soli  Filio, 
Tibique  Sancte  Spiritus 
In  seculorum  secula. 

IN  ADVENTU. 
I. 

E  BREVIAKIO  MOZARABICO. 

1n  Festo  SS.  Aciscli  et  comitum  ejus,  MM. :  die  xvii. 
Novembris  (ideoque  in  initio  Adventus  Mozarabici.) 

Gaudete,  flores  Martyrum, 
Salvete,  plebes  gentium  ; 
Visum  per  astra  mittite, 
Sperate  signum  gloriae. 

Voces  Prophetarum  sonant, 
Venire  Christum  nunciant ; 
Redemptionis  praevia, 
Qua  nos  redemit,  gratia. 

Hic  mane  nostrum  promicat, 
Et  corda  lseta  exaestuant, 
Cum  vox  fidelis  personat, 
Prsenunciatrix  gloriae. 

Tantse  salutis  gaudium, 
Quo  est  redemptum  sseculum, 
Exceptionis  inclytum 
Ex  hoc  canamus  canticum. 

Adventus  hic  primus  fu.it, 
Punire  quo  non  saeculum 
Venit :  sed  ulcus  tergere 
Salvando  quod  perierat. 


PER  ANNUM.  57 

At  nunc  secundus  prsenionet 
Adesse  Christum  januis, 
Sanctis  coronas  addere, 
Ccelique  regna  panclere. 

iEterna  lux  promittitur, 
Sidusque  salvans  promitur  : 
Jam  nos  jubar  refulgidum 
Ad  jus  vocet  ccelestium. 

Te,  Christe,  solum  quserimus 
Videre,  sicut  es  Deus  : 
Ut  laeta  nos  hsec  visio 
Evellat  omni  Tartaro. 

Quo  dum,  Redemptor,  veneris 
Cum  candidatis  Martyrum 
Globis,  adunes  cceliti 
Nos  tunc  beatos  ccetui. 


II. 

Veni,  veni,  Emmanuel  ! 
Captivum  solve  Israel, 
Qui  gemit  iu  exilio, 
Privatus  Dei  Filio  : 
Gaude,  gaude  ;  Emmanuel 
Nascetur  pro  te,  Israel ! 

Veni,  0  Jesse  virgula ! 
Ex  hostis  tuos  ungula, 
De  specu  tuos  tartari, 
Educ,  et  antro  barathri ; 
Gaude,  gaude :  Emmanuel 
Nascetur  pro  te,  Israel ! 


Veni,  veni,  0  Oriens  ! 
Salvare  nos  adveniens ; 
Noctis  depelle  nebulas, 
Dirasque  mortis  tenebras  : 
Gaude,  gaude :  Emmanuel 
Nascetur  pro  te,  Israel  ! 

Veni,  clavis  Davidica  ! 
Regna  reclude  cselica, 
Fac  iter  tutum  superum, 
Et  claude  vias  inferuni. 
Gaude,  gaude :  Emmanuel 
Nascetur  pro  te,  Israel  ! 


Veni,  veni,  Adonai ! 
Qui  populo  in  Sinai 
Legem  dedisti  vertice, 
In  Majestate  gloriae. 
Gaude,  gaude  :  Emmanuel 
Nascetur  pro  te,  Israel ! 

III. 

E  BB.EYIARIO  3IOZARABICO. 

Cuxctorum  Eex  Omnipotens, 
Mundum  salvare  veniens, 
Assumpsit  formam  corporis 
Nostrae  similitudinis. 

Qui  regnat  cum  Altissimo 
Virginis  intrat  uterum, 
Xasciturus  in  corpore 
ALortis  vincla  disrumpere. 

Gentes  erant  in  tenebris  : 
Viderunt  lumen  fulgoris  : 
Cum  Salvator  advenerit 
Redimere  quos  condidit. 

Quem  olim  vatuni  proescia 
Cecinerunt  oracula, 
Nunc  veniet  in  gloria 
Ut  nostra  curet  vulnera. 

Lagtemur  nunc  in  Domino, 
Simul  in  Dei  Filio, 
Parati  eum  suscipere 
Adventus  sui  gloria. 

I 

IN  FERIIS  ADVENTUS  AD  LAUDES. 

E  BREVIARIO  NOVIOMENSI. 

Vox  clara  terris  nos  gravi 
Sornno  sepultos  excitat : 
Umbrse  facessant,  nox  cadat : 
Salus  adest  mortalibus. 

Venere  tandem  tempora : 
Rorate,  coeli,  desuper  : 
Nobis  Deum  nubes  pluant, 
Justumque  terra  germinet. 

Verbum  Patris,  mundi  salus, 
Afflicta  te  vocat  Sion  : 
Audi  preces  gementium, 
Lapsosque  sursum  subleva. 

Adsis,  Redemptor,  et  tuae 
Plebis  relaxa  crimina ; 
Quas  ira  Patris  clauserat 
Reclude  coelestes  domos. 

Mundo  Redemptor  qui  venis, 
Jesu,  tibi  sit  gloria 
Cum  Patre  et  almo  Spiritu 
In  sempiterna  ssecula. 


PER  ANNUM.  01 


IN  FESTO  ANNUNCTATIONIS  (Dec.  18.) 

E  BREVIARIO  MOZARABICO. 

A  solis  ortus  cardine 
Ad  usque  terrae  liniitem 
Christum  canamus  Principem 
Ortum  Maria  Virgine. 

Laudate  vestrum  Principem 
Omnes  beati  ac  perditi, 
Ubi  imbecilli  et  mortui 
Jam  nemo  post  haec  mortuus. 

Fit  porta  Christi  pervia, 
Referta  plena  gratia  : 
Transitque  Rex, — et  permanet 
Clausa,  ut  fuit  per  ssecula. 

Genus  Superni  numinis 
Processit  aula  Virginis, 
Sponsus,  Redemptor,  Conditor, 
Suse  Gigas  Ecclesiaa. 

Honor  Matris  et  gaudium, 
Immensa  spes  credentium, 
Per  atra  mortis  pocula 
Resolvit  nostra  crimina. 

Lapis  de  monte  veniens, 
Mundumque  replens  gratia, 
Quem  non  praecisum  manibus 
Vates  vetusti  nunciant. 

Qui,  Verbum,  Caro  factus  est 
Prseconio  Angelico, 
De  claustris  virginalibus 
Virginis  virgo  natus  est. 

Rorem  dederunt  sethera, 
Nubesque  justum  fuderunt : 
Patens  excepit  Dominum 
Terra  salutem  generans. 

Exultet  omnis  anima 
Nunc  redemptarum  gentium, 
Mundi  venisse  Dominum 
Redimere  quos  condidit. 

Creator  cuncti  generis, 
Orbis  quem  totus  non  capit, 
In  tua,  sancta  Genitrix, 
Sese  reclusit  viscera. 

Quem  Pater  ante  tempora 
Deus,  Deumque  genuit, 
Matris  alma  virginitas 
In  tempore  partum  edidit. 

Tollens  cuncta  facinora, 
Et  sancta  donans  munera, 
Augmentum  lucis  adferens, 
Damnum  tenebris  inferens. 

Deo  Patri  sit  gloria, 
Ejusque  Soli  Filio, 
Cum  Spiritu  Paraclito 
Nunc,  et  per  omne  sgeculum. 


VI. 
IN  FESTO  NATIVITATIS  DOMINI. 

EX  HYMHABIO  MOGUXTIXO. 

Puer  natus  in  Bethlehem, 
Unde  gauclet  Jerusalem. 

Hic  jacet  in  praesepio 
Qui  regnat  sine  termino. 

Cognovit  bos  et  asinus 
Quod  puer  erat  Dominus. 

Reges  de  Saba  veniunt, 

Aurum,  thus,  myrrham  proferunt. 

De  Matre  natus  Virgine 
Sine  virili  seniine. 

Intrantes  dornuni  invicem 
Novum  salutant  Principem. 

Sine  Serpentis  vulnere 
De  nostro  venit  sanguine. 

In  carne  nobis  similis : 
Peccato  sed  dissimilis. 

Ut  redderet  nos  homines 
Deo  et  sibi  similes. 

In  hoc  natali  gaudio 
Benedicamus  Domino. 

Gloria  tibi  Domine 
Qui  natus  es  de  Virgine. 


VII. 

IN  EODEM  FESTO. 

Nato  nobis  Salvatore 
Celebremus  cum  honore 

Diem  natalitium  : 
K  Nobis  datus,  nobis  natus,' 
Et  nobiscum  conversatus 

Lux  et  salus  gentium. 

Eva  prius  interemit : 
Sed  Servator  nos  redemit 

Carnis  suse  merito  : 
Prima  parens  nobis  luctum, 
Sed  Maria  vitae  fructum 

Protulit  cum  gaudio. 

Xegligentes  non  neglexit, 
Sed  ex  alto  nos  prospexit, 

Pater  mittens  Filium. 
Praesens  mundo,  sed  absconsus, 
De  secreto  tanquam  Sponsus 

Prodiit  in  publicum. 


Gigas  velox,  gigas  fortis, 
Gigas  nobis  victor  mortis 

Accinctus  potentia  : 
Ad  currendam  venit  viam 
Complens  in  se  prophetiarn 

Et  Legis  Mysteria. 

Jesu,  nostra  salutaris 
Medicina,  singularis 

Nostra  pax  et  gloria  : 
Quia  servis  redimendis 
Tam  decenter  condescendis, 

Te  collaudant  omnia. 
r 

VIII. 


IN  EODEM  FESTO. 

0  ter  fsecundas,  o  ter  jucundas 

Beatse  noctis  delicias 
Quse  suspiratas  e  coelo  datas 

In  terris  paris  delicias. 

Gravem  primevae  ob  lapsum  Evse 
Dum  jamjam  mundus  emoritur  ; 

In  carne  meus,  ut  vivat,  Deus 
Sol  vitee  mundo  suboritur. 

iEternum  lumen,  immensum  numen 
Pannorum  vinculis  stringitur  : 

In  vili  caula  excelsus  aula 
Rex  cceli  bestiis  cingitur. 

In  cunis  jacet,  et  infans  tacet, 
Verbum,  quod  loquitur  omnia  : 

Sol  mundi  friget,  et  flamma  riget : 
Quid  sibi  volunt  hsec  omnia  ? 

Quod  in  spelaeum  depressit  Deum, 

0  hoc  amoris  telum  est : 
Astra  valete,  antra  salvete  ! 

Jam  mihi  stabulum  coelum  est. 

IX. 
IN  EODEM  FESTO. 

E  BREVIARIO  BITURIGEHgl. 

Mundo  tenebris  obsito 
En  verus  affulget  dies  : 
Yanse  flgurae  desinant  : 
Adest  propinqua  veritas. 

Cessent  gementum  lacrymae, 
Cessent  Patrum  suspiria  : 
Consors  Tonantis  Filius 
Fit  pacis  obses  mutuas. 

Inops  et  exul  pellitur 
Qui  jura  terris  dividit : 
Fit  Conditoris  siderum 
Prsesepe  vile  regia. 

Infans  Creator  omnium, 
Auctor  salutis,  nascere  : 
Yeni,  Supreme  Pontifex 
Mundi  futurus  victima. 

Mundi  Redemptor  qui  venis, 
Jesu,  tibi  laus  ruaxima, 
Cum  Patre  et  almo  Spiritu 
In  sempiterna  sascula. 

X. 


IN  EODEM  FESTO. 

Ave  Jesu,  Deus  Magne, 
Ave  Puer,  mitis  Agne, 
Ave  Deus5  Homo  nate, 
In  prsesepi  reclinate  ! 
0  Potestas.,  o  egestas, 

0  Majestas  Domini : 
0  Majestas, 

Quid  non  pra^stas  homini  ? 

Ut  me  pauperem  ditares, 
Ut  me  perditum  salvares, 
Jaces  pannis  involutus, 
Omni  ope  destitutus : 
0  Potestas,  o  egestas, 

0  Majestas  Domini : 
0  Majestas, 

Quid  non  prsestas  homini  ? 

Inter  bruta  quam  dejectus 
Vagis,  Patris  o  Dilectus  ! 
Judex  summe,  verus  Deus, 
Propter  me  fis  homo  reus  ! 

0  Potestas,  o  egestas, 

O  Majestas  Domini : 
0  Majestas, 

Quid  non  prsestas  homini  I 

0  mi  Jesu,  cor  devotum 
Post  te  trahe,  sume  totum, 
Igne  tuo  sancto  ure, 
Ah,  ah  !  penitus  combure  ! 
0  Potestas,  o  egestas, 

0  Majestas  Domini  : 
0  Majestas, 

Quid  non  prsestas  homini  ? 

Procul  vanos  hinc  amores, 
Procul  malos  arce  mores  ; 
Tuis  meos  aptos  finge, 
iEterno  me  nexu  stringe  : 
0  Potestas,  o  egestas, 

0  Majestas  Domini : 
0  Majestas, 

Quid  non  prsestas  homini  ? 

XI. 

IN  EODEM  FESTO. 

E   BREVIARIO   NOVIOMENSI. 

AD  SECUNDAS  VESPERAS. 

Umbra  sepultis  lux  oritur  nova  ; 
Mundo  stupenti  se  Deus  exhibet : 
Infans  Creator,  Virgo  Mater, 
Seque  minor  Deus  ipse  factus. 

Numen  supremum  de  Patre  Numine, 
E  Matre  prodit  passibilis  Deus : 
De  Fonte  lueis,  Lux  perennis 
Carne  suos  radios  obumbrat. 

Compressa  strictis  brachia  fasciis 
Librata  mundi  pondera  sustinent : 
Lactante  nutritur  parente 
Coelicolum  cibus  ipse  jugis. 

Homo  superbus  corruerat  miser : 
Se  deprimendo  nos  Deus  erigit : 
Fit  Numen  eternum  Puellus  : 
Jamque  Deum  licet  asmulari. 

Ergo  per  orbem  Rex  novus  imperet 
Quondam  timendus  vindice  dextera. 
Inermis  ardet  nunc  amari : 
Corda  tuis,  Puer,  ure  flammis. 

Laus  summa  Patri,  summaque  Filio  : 
Sit,  Sancte,  compar  laus  tibi,  Spiritus : 
0  Numen  infans,  spes  quieta 
Vindice  te  redeat  salutis. 


XII. 

IN  EODEM  FESTO. 

Jah  Radix  Jesse  floruit, 
Et  virga  fructum  genuit ; 
0  ter  beatum  nuntium, 
Solamen  dulce  mentium  ! 

Alleluia,  Alleluia,  Alleluia. 

Salvator  mundo  datus  est, 
Et  Deus  Homo  factus  est ; 
Hanc  diem  fecit  Dominus, 
Quam  cernimus  nunc  cominus. 
Alleluia,  Alleluia,  Alleluia. 

Maria  Jesum  edidit, 
Nec  Virgo  florem  perdidit : 
Astra  sonate  laudibus : 
Terra  resultet  plausibus  ! 

Alleluia,  Alleluia,  Alleluia. 

Pastores  gregem  linquite  : 
Ad  cunas  cito  currite  : 
Natum  Puellum  visite, 
Cum  Angelis  concinite 

Alleluia,  Alleluia,  Alleluia. 

De  Saba  Reges  surgite  : 
Quo  stella  ducit,  pergite  : 
Offerte  dona  parvulo  ; 
Genu  curvate  Jesulo. 

Alleluia,  Alleluia,  Alleluia. 

Sit  Trinitati  gloria, 
Per  quam  heec  facta  gratia  : 
Cum  matre  natum  Jesulum 
Collaudet  omne  sseculum. 

Alleluia,  Alleluia,  Alleluia. 


XYII. 

IN  EODEM  FESTO. 

Ecce  nova  gaudia 

Anni  reduxit  orbita  : 

Facit  haec  solemnia 

Nativitas  Dominica  : 
Quapropter  cuncti  mortales 
Hilariter,  hilariter,  hilariter,  hilariter 

Conjubilemus. 

Cum  laetentur  superi, 

Congaudeant  et  inferi : 

Est  enim  tam  splendidi 

Communis  causa  gaudii. 
Quapropter  cuncti  mortales 
Hilariter,  hilariter,  hilariter,  hilariter 

Conjubilemus. 

Aspirante  Flamine, 

Non  de  virili  semine, 

Ex  Maria  Virgine 

Salvator  natus  hodie  : 
Quapropter  cuncti  mortales 
Hilariter,  hilariter,  hilariter,  hilariter 

Conjubilemus. 

Satanee  chirographum 

Tollet  et  omne  debitum, 

Omnibusque  superum 

Aperiet  palatium. 
Quapropter.cuncti  mortales 
Hilariter,  hilariter,  hilariter,  hilariter 

Conjubilemus. 

Quid  pro  tanto  munere 

Reddemus  tibi,  Domine  1 

QuaBsumus  has  suscipe 

Quas  grates  damus  carmine. 
Quapropter  cuncti  mortales 
Hilariter,  hilariter,  hilariter,  hilariter 

Conjubilemus. 

XVIII. 
IN  EODEM  FESTO. 

In  hoc  anni  circulo 

Vita  datur  sseculo, 

Nato  nobis  parvulo 

Per  virginem  Mariam. 

Verbum  caro  factum  est 
Per  virginem  Mariam. 

Quod  vetustas  suffocat 
Hoc  ad  vitam  revocat ; 
Nam  se  Deus  collocat 
Per  virginem  Mariam. 

Verbum  caro  factum  est 
Per  virginem  Mariam. 

Adam  pomo  vescitur ; 

Et  sudor  repellitur 

Sui  vultus  hodie 

Per  virginem  Mariam. 

Verbum  caro  factum  est 
Per  virginem  Mariam. 

Noe  pro  diluvio, 

Clauso  foris  ostio, 

Arcam  intrat  hodie 

Per  virginem  Mariam. 

Verbum  caro  factum  est 
Per  virginem  Mariam. 

Serpens  ille  callidus 

Cunctis  animalibus 

Suffocatur  hodie 

Per  virginem  Mariam. 

Verbum  caro  factum  est 
Per  virginem  Mariam. 

Stella  solem  protulit, 
Sol  salutem  contulit 
(Mhil  tamen  abstulit) 
Per  virginem  Mariam. 

Verbum  caro  factum  est 
Per  virginem  Mariam. 

Sine  viri  copula 

Floreni  dedit  virgula, 

Qui  manet  in  sascula 

Per  virginem  Mariam. 

Verbum  caro  factum  est 
Per  virginem  Mariam. 

Puer  circumciditur, 
Sanguis  ejus  funditur ; 
Vita  restituitur 
Per  virginem  Mariam. 

Verbum  caro  factum  est 
Per  virginem  Mariain. 

0  beata  femina 

Cujus  casta  viscera 

Abluerunt  crimina 

Per  virginem  Mariam. 

Verbum  caro  factum  est 
Per  virginem  Mariam. 

Ex  virgine  regia, 

Mundi  regis  filia, 

Plena  datur  gratia 

Per  virginem  Mariam. 

Verbum  caro  factum  est 
Per  virginem  Mariam. 

In  prsesepi  ponitur, 
Et  a  brutis  colitur  ; 
Matris  velo  tegitur 
Per  virginem  Mariam. 

Verbum  caro  factum  est 
Per  virginem  Mariam. 

Ab  angelis  concinitur, 
Gloria  et  pax  dicitur, 
A  pastoribus  quaeritur 
Cum  virgine  Maria. 

Verbum  caro  factum  est 
Per  virginem  Mariam. 


PER  ANNUM.  H 

Joseph  nato  fruitur, 
Natus  lacte  pascitur, 
Vagit,  plorat,  tegitur 
Per  virginem  Mariam. 

Verbum  caro  factum  est 

Per  virginem  Mariam. 

Ergo  nostra  concio 
Omni  plena  gaudio 
Psallat  cum  tripudio 
Cum  virgine  Maria. 

Verbum  caro  factum  est 

Per  virginem  Mariam. 

XIX. 

IN  EODEM  FESTO. 

Altitudo  quid  hic  jaces 

In  tam  vili  stabulo  ? 
Qui  creasti  cceli  faces 

Alges  in  praesepio  ? 
0  quain  mira  perpetrasti 

Jesu  propter  hominem ! 
Tam  ardenter  quern  amasti 

Paradiso  exulem. 

Fortitudo  inflrmatur : 

Parva  fit  immensitas  : 
Liberator  alligatur  : 

Nascitur  divinitas. 

0  quam  mira  perpetrasti 
Jesu  propter  hominem ! 

Tam  ardenter  quem  amasti 
Paradiso  exulem. 

Premis  ubera  labellis, 

Sed  intacta?  Virginis  : 
Ploras  vividis  ocellis, 

Coelum  replens  gaudiis ! 
0  quam  mira  perpetrasti 

Jesu  propter  hominem ! 
Tam  ardenter  quem  amasti 

Paradiso  exulem. 


XX. 
IN  EODEM  FESTO. 

E  BREVIARIO  EVORENSI. 

Quo  te,  Virtus  Summi  Regis 
Deduxit  humilitas  1 

Ut  humani  curam  gregis 
Caperet  humanitas, 

Et  Judseae  factor  legis 
Esset  Dei  claritas  ! 

Quo  te,  cor  iniquitatis 

Attulit  superbia, 
Ut  contemneres  elatis 

Oculis  humilia  1 

Et  tumescens  Dei  datis, 
Sperneres  eloquia  ? 

Nobis  adsit  gloriari 
In  prassepi  Dornini : 

Qui  dat  velle,  qui  dat  fari, 
Qui  dat  posse  homini  : 

Qui  et  det  annumerari 
Beatorum  agmini ! 

Genitori  Genitoque 

Laus  et  jubilatio  ; 
Salus,  honor,  virtus  quoque 

Sit  et  benedictio ; 
Procedenti  ab  utroque 

Compar  sit  laudatio. 


XXI. 
[N  FESTO  S.  STEPHANI  PROTOMARTYRIS. 

E  BREVIARIO  AMBROSIAXO. 

Duci  cruento  Martyrum 
Novum  canamus  canticum  : 
Quod  dulce  sit  psallentibus, 
Opem  ferat  credentibus. 

Dicamus  hymnum  supplices 
Palmas  canendo  militis : 
Qui  primus  inter  Martyres 
Christi  secutus  est  crucem. 

Aris  dicant  apostoli, 
Dei  probatum  laudibus : 
Ut  signa  mortis  conterens 
Ferret  coronas  nominis. 

0  prseferenda  gloria  ! 
0  nobilis  victoria  !  . 

Levita  fuso  cselicas 
Rigat  cruore  laureas. 

Sancto  repletus  Spiritu, 
Vultuque  compar  Angelis, 
Jesu  fidem  dum  nunciat, 
Emit  triumphum  sanguine. 

Ut  Igetus  axem  suscipit, 
Videt  Patrem  cum  Filio, 
Monstrans  in  astris  vivere 
Quem  plebs  volebat  perdere. 

At  tota  saxis  durior 
Judaea  saxa  conjicit : 
Simul  sepulchro  et  funeri 
Datura  Christi  militem. 

Levita  gaudens  vertice 
Ictus  furentes  excipit : 
Rogansque  Numen  jugiter, 
Ad  astra  mittit  spiritum. 

Jesu,  tibi  sit  gloria 
Qui  natus  es  de  Virgine, 
Oum  Patre  et  abno  Spiritu 
In  sempiterna  ssecula. 


XXII. 
IX  EODEM  FESTO. 

AD  PRIMAS  YESPERAS,  IH  QUIBUS  FIT  COMMEMORATIO 
OMNIUM  SS.  MARTYRUM. 

E   BREYIARIO   BRACHARENSI. 

Saxcte  Dei  pretiose  protomartyr  Stepbane, 
Qui  virtute  caritatis  circumfultus  undique 
Dominum  pro  inimico  exorasti  populo : 

Tu  ccelestis  primitivus  signifer  militise, 
Veritatis  assertivus,  testis  primus  gratiae, 
Fundamento  lapis  vivus,  basis  patientiae. 

Saxo  ccesus,  non  mucrone,  per  saxorum  cuspides 
Corpus  membri  passione  cirumcidi  prtevides : 
Ad  decorem  sunt  coronse  rubricati  lapides. 

Tu  ccelorum  primus  stratam  consternis  lapideam  : 
Tu  per  Cbristum  bebetatam  primus  transis  rbom- 

pbaeam  : 
■  Primum  granum  trituratum  ditas  Cbiisti  aream. 

Tibi  primum  reseratge  coeli  patent  januae  : 
Jesum  vides  potestate  cui  pugnas  strenue  ; 
Stans  cum  Patris  majestate  tecum  est  assidue. 

0  beate  Protomartyr,  circa  stantes  plurimi 
Martyres,  quisque  coronam  indutus  pro  meritis,, 
Uno  ore  beatorum  vocant  beatissimum. 

Igne,  ferro,  aqua,  fune,  bestiarum  dentibus, 
Torti,  vincti,  csesi  ibant  ovantes  in  Patriam, 
Ubi  animse  justorum  claro  gaudent  lumine. 

Quibus,  Coeli  Dominator,  tu  peccantes  servulos 

Magna  jubilatione  addas  fine  saeculi, 

Ut  cum  illis  nomen  tuum  laudemus  perpetuo. 

Gloria  et  honor  Deo  qui  cruore  roseo 
Coronavit,  et  locavit  in  throno  sidereo : 
Salvet  reos,  solvens  eos  a  mortis  aculeo. 


XXIII. 
IN  CIRCUMCISIONE  DOMINI. 

E   BREVIARIO   MOZARABICO. 

Saceil  Octavarum  dies 

Hodiernus  rutilat, 
Quo  secundum  carnem  Christus 

Circumcisus  traditur  : 
Patri,  non  adoptione, 

Sed  co-aeternus  genere. 

Spiritu  completur  alvus 
Incorruptse  Virginis : 

Quae  pariens  mansit  semper 
Virgo,  quam  puerperam 

Illibatam  Genetricem 
Proles  castam  elegit. 


Inde  Simeon  grandaevus 
Ovans  ulnis  accipit, 

Amplexusque  videbatur 
Salutare  Domini : 

Resolve  jam  nunc  in  pace 
Artus  istos  fragiles. 


Sed  nec  illi  impar  Anna 
Continentia  gradiens, 

Quam  in  flore  juventutis 
Conjux  viduaverat, 

Vagientem  confitetur 
Fore  mundi  Principem. 


Impleta  est  priscae  in  eo 
Legis  Circumcisio, 

Utriusque  ut  Testamenti 
Se  auctorem  ostenderet 

Qui  manens  in  Trinitate 
Universa  conderet. 


HYMNI 

Gloria  et  honor  Patri 
Usquequoque  Altissimo 

Una  Patri,  Filioque, 
Inclyto  Paraclito : 

Ciii  laiis,  et  potestas 
Per  eterna  secula. 


XXIV. 
IN  DOMINICA  ANTE  EPIPHANIAM. 

E   BREVIARIO   MOZARABICO. 

Agni  genitor  Domine, 
Verbum  natum  de  Virgine, 
Conceptum  sine  semine 
Dux  luminis,  et  fons  Vitse : 

Esto  nobis  in  salutem 
Filius  Dei  Unice : 
Gubernator  Jesu  Christe, 
Ad  precem  nostram  aspice. 

In  mundum  nobis  missus  es 
Captivos  representare, 
Lumen  csecis  reformare, 
Mutarum  linguas  solvere. 

Ne  nos  relinquas,  Doniine, 
Omnium  conditor  pie  : 
Propitius  miserere 
Qui  nullum  cupis  perdere  : 

0  Rector  mundi  Domine, 
Salvator  Unigenite, 
Tu  nos  a  morte  protege, 
Ab  inimicis  redime. 

Christus  Dominus  vigilet, 
Fidesque  nostra  germinet : 
Zabuli  discedat  munimen, 
ISTec  valeat  subripere. 

Per  Jesum  Christum  Dominum, 
Qui  regnat  cum  Deo  Patre, 
Et  nos  dignavit  docere, 
Credamus  in  Trinitate. 


XXV. 

IX  FESTO  EPIPHANLE. 

E  BREVIARIO  SEXOXENSI. 

Quicumque  Christum  quaaritis 
Oculos  in  altum  tollite  : 
Illic  licebit  visere 
Regale  vexillum  Dei. 

En  stella  Sole  clarior 
Novum  Magis  pandit  jubar  : 
Natumque  terris  nuntiat 
Sub  carne  mortali  Deuni. 

Gressus  Magi  mox  dirigunt 
Stellam  sequentes  praeviam  : 
Natum  vident ;  et  quse  decent 
Dant  procidentes  munera. 

Hic  est  Homo,  Rex,  et  Deus  : 
Hi  thure  praedicant  Deum, 
Auri  tributo  Principem, 
Myrrhaque  mortalem  notant. 

0  civitates  Bethlehem 
Inter  beata  principes : 
Ex  te  venit  dux  Israel, 
Praebes  Deo  cunabula. 

Qui  te  revelas  gentibus 
Jesu,  tibi  sit  gloria 
Cum  Patre  cumque  Spiritu 
In  sempiterna  saecula. 


PER  AXXXJM.  87 

XXYI. 
AD  SECUNDAS  YESPERAS. 

E    BREVIARIO    tfOVIOMENSI. 

Prima  victricis  fidei  corona, 
0  Magi  !  ccelo  celeres  vocante, 
Sancta  vos  laudant,  fideique  primos 

Festa  triumphos. 
Quis  dolor,  cum  vos  (veluti  vagantem 
JEquoris  circum  vada  caeca  navem) 
Occulens  vultum  dubios  viarum 

Stella  reliquit  ! 
Sed  fides  vincit :  Solymis  euntes 
Sidus  assurgens  recreat :  domoque 
Insidet,  Regem  puerum  revelans 

Lumine  prono. 
Dona  dant  sacro  pretiosa  sensu  ; 
Thure  dum  Numen  celebratur  :  auro 
Rex  :  Homo  myrrha :  meliora  donis 

Pectora  libant. 
Ne,  Sion,  ultra  sterilis  vocare  : 
Surgit  afflictae  tibi  multa  proles  : 
Afflues  natis  :  resera  parentes 

Gentibus  ulnas. 
Separans  olim  paries,  solutus  : 
Ambo  nunc  corpus  coeunt  in  unum : 
Dissiti  pridem  populi  revincit 

Foedera  Christus. 

Summa  laus  Patri :  simul  aequa  Nato 
Ad  Fidem  gentes  hodie  vocanti  : 
Omne,  non  impar,  tibi  sit  per  aevum 

Gloria,  Flamen. 


XXVII. 

IN  DOMINICA  SECUNDA  POST   OCTAVAM 
EPIPHANLE. 

AD  VESPERAS. 

E  BREVIARIO  MOZARABICO. 

Christe,  Lux  mundi,  Salus,  et  potestas, 
Qui  diem  solis  radiis  adimples, 
Noctis  et  fulvse  faciem  decoro 

Sidere  pingis. 
Ecce  vergentem  rotat  hora  solem 
Vesperi  rursurn  referentis  ortum : 
Hinc  et  astrorum  chorus  omnis  alto 

Surgit  Olympo. 
Nos  pio  cultu  tibi  prsecinentes, 
Vocibus  sacros  modulamur  Hymnos  : 
Sensibus  totus  simul  excitamur 

Pangere  laudes. 
Praestet  ut  votum :  ferat  ut  medelam  : 
Donet  ut  nostris  veniam  delictis  : 
Firmet  ut  sensus  :  placide  quietos 

Mulceat  artus. 

Et  licet  noctis  subeant  profunda 
Horridis  mundi  tenebris  operta, 
Mens  tamen  nostrae  fidei  superno 

Splendeat  ortu. 
Desinent  culpse  :  vigilet  vicissim 
Noster  inlabens  animus  :  nec  ullus 
Audeat  nostros  lacerare  sensus 

Dsemonis  astus. 
Cor  enim  nostrum  vigilet  superne, 
Somniet  Christum,  Dominuruque  semper 
Inserens  Psalmis,  meditetur  Hymnos 

Nocte  dieque. 
Gloriam  summo  celebret  Parenti, 
Gloriam  Christo,  pariterque  Sancto  : 
Praedicet  Trinum  pia  turba  Nomen 

Omne  per  aevum. 

XXVIII. 

IN  DOMINICIS  A  CIRCUMCISIONE  AD 
PRiESENTATIONEM. 

E  BREVIARIO  BITURICEXSI. 

Adeste  vos,  0  Coelites  : 
Adeste,  mortales  simul  : 
Dat  ecce  vobis  Parvulus 
Magnum  Puer  spectaculum. 

0  dulcis,  o  lactens  Puer, 
Quo  pristinus  cessit  decor  ? 
Ingens  tibi  coelum  domus, 
Vilique  sub  tecto  lates. 

Quae  fulmen  horrendum  tenens 
Ccelos  trementes  concutit, 
Circumvoluta  fasciis, 
Captiva  stringitur  manus. 

Hanc  sponte  vinclis  alligas, 
Ut  nostra  solves  vincula  : 
Et  sponte  fundis  lacrymas, 
Quse  nostra  delent  crimina. 

Qui  lgetus  in  sinu  Patris, 
Eterna  gustas  gaudia, 
Nunc  msestus  in  terris  doles, 
Nec  flere  te  pudet  Deum. 

Qui  natus  es  de  Virgine, 
Jesu,  tibi  sit  gloria, 
Cum  Patre  et  almo  Spiritu 
In  sempiterna  saecula. 


XXIX. 

IN  DOMINICIS  A  CIRCUMCISIONE  AD 
PRiESENTATIONEM. 

E    BREVIARIO   KOVIOMENSI. 

0  ter  beata  Nazareth 
Quae  numinis  fis  hospita  : 
Tuisque  sub  magaliis 
Celas  Tonantis  Filium  ! 

Infante  de  Deo  refer 
Secreta  quanta  noveris  : 
Huc,  caeca  gens  niortalium, 
Tantis  stupe  miraculis  ! 

Satus  Deo  volens  tegi 
Elegit  obscuros  lares : 
Qui  fecit  eternas  domos, 
Domo  latet  sub  paupere. 

Coelum  manus  quae  sustinent 
Fabrile  contrectant  opus  : 
Cui  pronus  orbis  subditur 
Se  sponte  fabro  subjicit. 

Superbientes  deprimit 
Nostri  tumores  pectoris ; 
Infantiumque  nos  docet 
Parare  ccelos  indole. 

Qui  natus  es  de  Virgine, 
Jesu,  tibi  sit  gloria 
Cum  Patre  et  almo  Spiritu 
In  sempiterna  saecula. 

XXX. 

IN  SABBATO  ANTE  DOMINICAM  SEPTU- 
AGESIMjE. 

E    BREVIARIO    MAGDEBURGENSI. 

Alleluia,  dulce  carmen,  vox  perennis  gaudii, 
Alleluia  vox  siiavis  est  choris  coelestibus 
Quam  canunt  Dei  manentes  in  domo  per  saecula. 

Alleluia  laeta  mater  concinis  Jerusalem, 
Aileluia  vox  tuorum  civium  gaudentium  : 
Exules  nos  flere  cogunt  Babylonis  flumina. 

Alleluia  non  meremur  nunc  perenne  psallere  : 
Alleluia  nos  reatus  cogit  intermittere  : 
Tempus  instat,  quo  peracta  lugeamus  crimina. 

Unde  laudando  precamur  te,  Beata  Trinitas, 
Ut  tuum  nobis  videre  Pascha  des  in  aethere, 
Quo  tibi  lseti  canamus  Alleluia  dulciter. 

XXXI. 

A  DOMINICA  SEPTUAGESIM^  AD  FERIAM 
IV.  CINERUM  AD  COMPLETORIUM. 

E   BREVIARIO   LUMBARIENSI. 

Qtjje  legis  ante  tempora 
Sub  lege  fecit  et  Patres 
Justos  fides  :  sub  gratia 
Tot  Christianos  parturit. 

Nunc  ergo  nubem  testium 
Quge  lucis  ostendit  viam, 
Spectemus  :  et  veram  fidem 
Sanctis  probemus  moribus. 

Agnoscat  auctorem  suum 
0  Christe,  nostra  te  fides  : 
Nobis  eam  da  crescere  : 
Nobis  eam  da  perfici. 

Dum  corpus  aggravat  sopor 
Cor  clamet  ad  te  liberum : 
Amemus  usque  :  caritas 
Nunquam  precari  desinat. 

Qui  semen  Abrse  suscipis 
Jesu,  tibi  sit  gloria  : 
Cum  Patre  et  almo  Spiritu 
In  sempiterna  seecula. 

XXXII. 

IN  FESTO  INVENTIONIS  PUERI, 

Qui  olim  celebrabatur  in  quibusdam  Germaniae  sep- 
tentrionalis  Ecclesiis,  in  Feria  Quinta  post  Domini- 
cum  Sexagesimae. 

E    BREVIARIO    BRANDEXBURGEXSI. 

Festiva  nobis  gaudia 

Jesu  inventi  Pueri 
Devota  dat  materia 

Fructus  ventris  Virginei. 


94  HYMNI  PER  ANNUM. 

Mater  virgo  maestissima 
Jesum  quoerit  per  triduum  : 

Amissum  sed  lsetissima 
In  Templo  cernit  Filium. 

Quanta  Matris  lsetitia, 
Dum  currit,  replet  intima, 
Natum  suum  dulcissimum 
Inter  doctos  doctissimum. 

Felix,  nobis,  Christifera 
Confer  ut  culpis  perditum 

Quaeramus  cum  frequentia, 
Et  non  perdamus  habitum 

Laus  Patri  sit,  et  Genito 
Simulque  Sancto  Flamini, 

Qui  Genitricis  merito 
"Nos  coeli  jungat  agmini ! 


HYMNI  QUADRAGESIMALES. 

XXXIII. 

IN  FERIIS  QUADRAGESIMiE  AD  NONAS. 

E  BEEVIARIO  HOVIOMENSI. 

Recedit  inclinans  dies  : 
Sic  vita  praeceps  labitur  : 
Sanctus  supernam  jugiter 
Aspiret  ardor  Patriam. 

Da  Christe,  da  tandem  tuos 
Cceli  quiete  perfrui : 
1  Fac  lucis  usura?  brevi 
Eterna  succedat  dies/ 

Praesta,  beata  Trinitas 
Concede,  simplex  Unitas, 
Ut  fructuosa  sint  tuis 
Jejuniorium  munera. 

XXXIV. 

IN  OFFICIO  NOCTURNO. 

E  BBEVIARIO  CADURCENSI. 

E^  tempus  acceptabile, 
Tempus  salutis  nuntium, 
Quo  poenitentis  fletibus 
Patet  thionus  clementise. 

u  Utamur  ergo  parcius 
Verbis,  cibis,  et  potibus, 
Somno,  jocis,  et  arctius 
Perstemus  in  custodia." 


Se  pascat  segris  lacrymis 
Dolor  refusus  pectore, 
Deumque  per  suspiria 
Fervore  tentet  judicem. 


Coelestis  ardor  ingerat 
Subire  tecta  frigida, 
Ubi  recumbit  indigens, 
Et  ipse  Christus  esuiit. 


Hic  largiore  dextera 
Opes  refundat  charitas  : 
Cceloque  prudens  transferet, 
Festina  ne  mors  auferat. 

Tibi,  Deus,  nos  consecra, 
Novis  amoris  ignibus, 
Da  puriora  ferveant 
Intus  forisque  pectora. 

Laudanda  semper  Trinitas, 
Nunc  prgedicanda  plenius, 
Per  casta  fac  jejunia 
Tibi  fideles  militent. 

XXXV. 

AD  LAUDES. 

Sacro  Deus  jejunio 
Qui  rue  piari  prascipis, 
Affla  tuo  me  Spiritu, 
Meisque  votis  annue. 

Tuis  sagittis  saucius 
Servus  tibi  se  subjicit : 
Reum  fatentem  crimina 
Flecti  paratus  suscipe. 

Culpis  tibi  quot  displicet, 
Tot  cor  litet  doloribus  : 
Ultrix  suo  fac  cbaritas 
Adurat  igne  victimam. 

Quem  fontibus  lustraveras, 
Meis  lava  me  fletibus  : 
Et  me  milii  jam  disparem 
Admitte  rursus  fllium. 

Cordis  medullis  noxii 
Labes  latentes  inspice : 
Et  quas  scio,  quas  nescio, 
Mundante  dele  dextera. 

Ut  sanitati  redditus, 
Durisque  liber  vinculis, 
Tibi,  Deus  clementia?, 
Laudes  perennes  offeram. 

H 

Laudanda  semper  Trinitas, 
Nunc  praedicanda  plenius, 
Per  casta  fac  jejunia 
Tibi  fideles  militent. 


XXXVI. 

IN  FERIIS  TERTIIS  QUADRAGESDLE  AD 
VESPERAS. 

E    BREVIARIO    MOZARABICO. 

Christe,  lumen  perpetuum 
Astrorum,  fulgor  luminum, 
Noctem  nostram  illumina, 
Conserva  pura  pectora. 

Nullus  incidat  laqueis : 
Nullus  gravetur  hostibus  : 
Nec  maculentur  corpora 
Lascivia  per  soporem. 

Custodi  corda  omnium, 
Fideliumque  maxime 
Protectione  propria, 
Tua,  Christe,  potentia. 

Ut  gratuletur  anima 
Vidisse  lucem  prosperam, 
Implesse  vota  debita 
Reddenda  tibi,  Trinitas. 

XXXVII. 


IN  FERIIS  SEXTIS  QUADRAGESDLE 
AD  C0MPLET0RIU3I. 

E   BREVIARIO    MOZARABICO. 

ChristEj  precamur,  annue  : 
Mistasque  voces  fletibus 
Semper  benignus  et  pius 
Venturam  in  noctem  suscipe. 

Te  corda  nostra  somnient : 
Te  per  soporem  sentiant : 
Tuamque  semper  gloriam 
Vicina  luce  concinent. 

Vitam  salubrem  tribue : 
Nostrum  calorem  refice  : 
Tetram  noctis  caliginem 
Charitas  tua  illuminet. 

Hymnis  vota  persolvimus, 
Vesperque  sacrum  poscimus  : 
Nostrum  delens  chirographum 
Tuumque  praestans  editum. 

XXXVIII. 

IN  SABBATIS  QUADRAGESIMiE 
AD  LAUDES. 

E   BREVIARIO  MOZARABICO. 

Deus,  Creator  omnium3 
Auctor  lucis  et  diei, 
Perlustra  corda  omnium, 
Jesu  bone,  fidelium. 

Lucescat  habitaculum, 
Tuum,  Christe,  hospitium : 
Nostrseque  tectum  animge 
Figmentum  tuge  dexterse. 

Tuo  amore  proprio 
Quo  ipse  commercatus  es, 
Lucratus  Deo  animas 
Tua  morte  ultronea. 

Laetetur  caro  fragilis, 
Simulque  et  homo  interior, 
Vicisse  noctis  tenebras 
Perennis  lucis  lumine. 

Diei  hujus  gratia 
Concede  sine  crimine  » 
Custodia  perpetua 
Fruamur  tua,  Domine. 

XXXIX. 

AD  TERTIAM  IN  QUADRAGESIMA. 

HYMNUS   AMBROSIANUS. 

Jam  surgit  hora  tertia 
Qua  Christus  ascendit  Crucem : 
Nil  insolens  mens  cogitet, 
Intendat  affectum  precis. 

Qui  corde  Christum  suscipit 
Innoxium  sensum  gerit, 
Votisque  praestat  sedulis 
Sanctum  mereri  Spiritum. 

Hsec  hora,  quae  finem  dedit 
Diri  veterno  criininis, 
Mortisque  regnum  diruit, 
Culpamque  ab  sevo  transtulit. 

Hinc  jam  beata  tempora 
Ccepere  Christi  gratia, 
Fide  replevit  veritas 
Totum  per  orbem  ecclesias. 

Celsus  triumphi  vertice 
Matri  loquebatur  suse, 
En  filius,  mater,  tuus  ! 
Apostole, — en  mater  tua. 

Praetenta  nuptse  foedera 
Alto  docens  mysterio : 
Ne  Virginis  partus  sacer 
Matris  pudorem  laederet. 

Cui  fidem  celestibus 
Jesus  dedit  miraculis, 
Nec  credidit  gens  impia  : 
Qui  credidit  salvabitur. 

Nos  credimus  Natum  Dei, 
Partumque  Virginis  sacrse ; 
Peccata  qui  mundi  tulit, 
Ad  dexteram  sedens  Patris. 


XL. 

IN  DOMINICA  PRIMA  QUADRAGBSIM^ 
AD  VESPERAS. 

E  BREVIARIO  MOZARABICO. 

Alleluia  piis  edite  laudibus 
Cives  setherei :  psallite  unanime 

Alleluia  perenne. 
Hinc  vos  perpetui  luminis  accolae 
Ad  summum  resonate  hymniferis  choris 

Alleluia  perenne. 

Vos  Urbs  eximia  suscipiet  Dei 
Quse  lsetis  resonans  cantibus,  excitat 

Alleluia  perenne. 
Felici  reditu  gaudia  sumite 
Reddentes  Domino  glorificum  melos, 

Alleluia  perenne. 
Illic  Regis  honor  vocibus  inclytis 
Jucundo  resonat  carmine  perpetim 

Alleluia  perenne. 
Hoc  fessis  requies,  hoc  cibus,  hoc  potus 
Oblectans  reduces,  haustibus  af&uens  ; 

Alleluia  perenne. 
Dum  te  suavisonis  conditor  affatim 
Rerum,  carminibus.  laudeque  dicimus 

Alleluia  perenne. 
Te,  Christe,  celebrat  gloria  vocibus 
Nostris,  omnipotens  :  ac  tibi  dicimus 

Alleluia  perenne  ! 

Alleluia  perenne  ! 

XLL 


IN  FERIA  SEXTA  HEBDOMAD.E  PRIMjE 
IN  QUADRAGESIMA. 

(Festo  S.  Faciei  Christi  in  Passione  deformatae.) 

E  BREVIARIO  MELDENSI. 

0  adorandi  sacra  Forma  Christi, 
Tristis  extincto  Facies  decore  ! 
0  reos  propter  patientis  ultro 

i  Regis  Imago ! 

Quam  tibi  dispar  species  ab  illa 
Monte  qua  celso  Deus  emicabas, 
Atque  vincebas  rutilante  circum 

Lumine  solem  ! 
Hos  vides  vultus  !     Simul  huc  coactae 
Confluunt  poenae,  maculosa  sputa, 
Triste  fel,  spinae,  colaphi,  procacis 

Scommata  turbae. 
Asperum  spinis  diadema  monstrat 
Debitam  summo  capiti  coronam  : 
Hsec  refert  demens  et  acerba  verum 

Fictio  Regem. 
Pulchrior  Sponsus  nitet  inter  atros 
Sanguinis  rivos,  saniemque  foedam  : 
Inter  et  vepres  rigidos  refulget 

Pulchrior  Agnus. 

Cordibus  vivant  patientis  almi 
Numinis  vultus  :  seraphimque  sedes 
Inter  eternas,  radiante  pascunt 

Luce  redemptos. 
Christe,  qui  damno  proprii  decoris 
Quseris  infirmum  reparare  mundum, 
Mentibus  foedis  placeat  nitentem 

Reddere  formam. 


XLII. 
IN  DOMINICA  QUARTA  QUADRAGESDLE. 

E  BREVIARIO  MOZARABICO. 

Verbum  Patris,  quod  prodiit  factum  caro, 
Agnus  Dei  peccata  mundi  auferens, 
Ad  te  venimus  cernui,  ut  inclytum 
Bibamus  almae  Passionis  Sanguinem. 

Ostende  vulnerum  sacrorum  stigmata : 
Exsurgat  insignis  Crucis  fortissimum 
Signum,  quod  in  vigore  perpetim  manens, 
Salvationem  conferat  credentibus. 

Arundo,  clavi,  sputa,  potus  myrrheus, 
Corona  spinarum,  flagella,  lancea, 
Impressa  sunt  damnationis  verbera  : 
Jam  nostra  pro  his  cuncta  dele  crimina. 

Fons  vulneris  sacri  riget  praecordia, 
Lavet  cruor  malitise  contagia  ; 
Sic  vita  prsesens  absque  omni  crimine, 
Futura  detur  in  beato  munere. 

Ut  cum  resurgendi  dies  effulserit, 
Orbique  Regni  claritas  illuxerit, 
Viam  sequamur  getheris,  quae  nos  trahat, 
In  se  receptos  jam  perennes  incolas. 

Honor  sit  Eterno  Deo  ;  sit  gloria 
Uni  Patri,  ejusque  soli  Filio 
Cum  Spiritu  :  quae  Trinitas  perenniter 
Vivit  potens  in  sseculorum  saecula. 


XLIII. 

IN  SABBATO  HEBDOMAD^  QUINTiE  IN 
QUADRAGESIMA. 

E  BREVIARIO  MOZARABICO. 

Vocaris  ad  vitam,  sacrum  Dei  genus  : 
Creator  asciscens  amat  quae  condidit : 
Redemptor  attrahit  benigno  Spiritu  : 
Venite,  dicit :  vester  unus  sum  Deus. 

Damnationis  vos  jugum  pressit  grave : 
Collum  dedistis  ponderi  ne^quitiae  : 
Os  tranquillavit  guttur  et  pernicies  : 
Substate,  quod  jam  affluit,  lotum  ruit. 

Prorsus  relicto  claritatis  lumine 
Ingens  chaos  yos  pessime  concluserat : 
Locus  Beatitudinis  jam  non  erat, 
Cruenta  terram  quia  mors  intraverat. 

En  !  mitis  adveni  creans,  recreans,  Deus  ! 
Potens,  mfirmitatis  particeps  vestrae 
Valenter  vos  feram :  mihi  concurrite  : 
Ut  jam  receptet  vos  ovile  gaudii. 

Signo  Crucis  frons  praenotetur  inclyto, 
Aures  et  os  perfusa  signet  unctio  : 
Praebete  dictis  cordis  aurem  :  vividum 
Confessionis  persocate  canticum. 

Omnes  novo  estote  lseti  nomine  : 
Omnes  novse  sortis  fovet  haereditas ; 
Nullus  manebit  servus  hosti  subditus : 
Eritis  unius  Dei  regnum  manens. 

Honor  sit  Eterno  Deo  ;  sit  gloria 
Uni  Patri,  ejusque  soli  Filio 
Cum  Spiritu  :  quae  Trinitas  perenniter 
Vivit  potens  in  saeculorum  saecula. 


HYMNI  IN  TEMPORE  PASSIONIS. 

XLIV. 
DE  SANCTA  CRUCE. 

Crux  benedicta  nitet,  Dominus  qua  carne  pepen- 
dit: 
Atque  cruore  suo  vulnera  nostra  lavit. 

Mitis  amore  pio  pro  nobis  victima  factus, 

Traxit  ab  ore  lupi  qua  sacer  Agnus  oves. 

Transfixis  palmis  ubi  mundum  a  clade  redemit, 
Atque  suo  clausit  funere  mortis  iter. 

Hic  manus  illa  fuit  clavis  confixa  cruentis 

Quae  eripuit  Paulum  crimine,  morte  Petrum. 

Fertilitate  potens,  o  dulce  et  nobile  lignum, 
Quando  tuis  ramis  tam  nova  poma  geris  ! 

Cujus  odore  novo  defuncta  cadavera  surgunt : 
Et  redeunt  vitse  qui  caruere  die. 

iEstus  nullum  urit  sub  frondibus  arboris  hujus  : 
Luna  nec  in  nocte,  sol  neque  meridie. 

Tu  plantata  micas  secus  est  ubi  cursus  aquarum, 
Spargis  et  ornatas  flore  recente  comas. 

Appensa  est  vitis  inter  tua  brachia,  de  qua 
Dulcia  sanguineo  vina  rubore  fluunt. 


HYMSI  PER  ANNUM.  109 

XLV. 
DE  PASSIOXE  DOMESTI 

Ecquis  binas  colunibinas 

Alas  dabit  animae, 
Ut  in  almam  Crucis  palmam 

Evolet  citissime  ? 
In  qua  Jesus  totus  lsesus, 

Orbis  desiderium, 
Et  immensus  est  suspensus, 

Factus  improperium. 

0  cor  scande  !  Jesu  pande 

Charitatis  viscera : 
Et  profunde  me  reconde 

Intra  sacra  vulnera : 
In  superna  me  caverna 

Colloca  maceriee  : 
Hic  viventi,  quiescenti, 

Finis  est  miseriae. 

0  mi  Deus,  amor  meus, 

Tune  pro  me  pateris  1 
Proque  indigno  Crucis  ligno 

Jesu  mi  suffigeris  ? 
Pro  latrone,  Jesu  bone, 

Tu  in  Crucem  tolleris  : 
Pro  peccatis  meis  gratis 

Vita  mea  moreris. 

Non  sum  tanti,  Jesu,  quanti 

Amor  tuus  sestimat : 
Heu  cur  ego  vitam  dego 

Cor  si  te  non  redamat  1 
Benedictus  sit  invictus 

Amor  vincens  omnia  : 
Amor  fortis,  tela  mortis 

Reputans  ut  somnia. 

Iste  fecit  et  refecit 

Amor,  Jesu,  perditum : 
0  insignis,  Amor,  ignis 

Cor  accende  frigidum ! 
0  fac  vere  cor  ardere, 

Fac  me  te  diligere : 
Da  conjungi,  da  defungi 

Tecum,  Jesu,  et  vivere. 


XLVI. 

DE  PASSIONE  DOMINL 

Jesu,  meae  deliciae, 
Et  fide  custos  animse  ! 
Te  crucis  fixum  arbore 
Mens  ardet  omni  tempore. 

Compatior  niedullitus, 
Cum  nudum  cerno  penitus  : 
Qui  mihi  est  prse  omnibus 
Thesaurus  proestantissimus. 

0  Jesu  !  tuae  lachrymae, 
Angores  et  tristitise, 
Meani  solentur  animam, 
Jugenique  dent  laetitiam. 

Clavi  tui  sunt  spicula, 
Casti  amoris  jacula  : 
His  dulciter  me  vulnera, 
Et  cor  potenter  penetra. 

De  tuo,  Jesu,  corpore 
Da  cordi  meo  vivere  : 
In  cordis  tui  vulnere 
Dignare  me  abscondere. 

Et  mortis  in  angustia, 
Per  tua  precor  vulnera 
0  Jesu,  tanta  passio 
Culparum  sit  remissio. 

XLVII. 

DE  PASSIONE  DOMINI. 

Attolle  paulum  lumina, 

Peccator,  atque  disce 
Quantum  malum  sint  crimina, 
Et  tandem  resipisce  : 
Crucifixum  aspice ; 
Leges  in  hoc  codice 
Quod  proderit  scivisse. 

Caput  tristes  aculei 

Spinarum  pupugerunt : 
Manus  pedesque  ferrei 
Clavi  perforaverunt : 
Et  in  membra  csetera, 
Fcede  nimis,  barbara 
Flagella  saevieruut. 

Cum  tantus  dolor  atterat 
Hsec  membra  delicata, 
Magis  cor  ejus  vulnerat 
Mens  hominum  ingrata ; 
0  dirum  supplicium, 
Quo  Mariae  Filium 
Excruciant  peccata ! 

Nemo  dolorem  pertulit 
Isti  parem  dolori, 

Quera  Crucifixo  intulit 
Judseus  Salvatori  : 
Per  incredibilia 
Yoluit  supplicia 
Pro  nobis  Christus  rnori. 

0  homo  nunc  considera 

Quae  damna  sint  peccati 
Pro  quo  curando,  vulnera 
Tot  Christus  debet  pati : 
Absque  hoc  auxilio 
Igne  nos  perpetuo 
Essemus  concremati. 

Si  poenis  insons  Filius 
Punitur  tam  severis, 
Quantis,  tu  servus  impius, 
A  jndice  plecteris  I 
Si  sic  lignum  viride 
Ardet  ;  rame  aride, 
Qua  flamma  tu  ureris  ? 

0  fuge  ergo  crimina  ; 

Peccat:r,  fuge  mortem  : 
Inferni  fuge  limina 
Et  damnatorum  sortem  : 
Age  Christo  gratias, 
Ut  eternse  facias 
Te  vitae  sic  consortem. 
i 

XLVIII. 
IN  CCENA  DOMINI. 

E  BREVIARIO  MOZARABICO. 

Jam  legis  umbra  clauditur 
ISTovumque  Phase  prodiit  : 
Cum  vera  lux  in  vesperum 
Mundi  suborta  promicat. 

Hic,  Christe  Rex,  post  biduum 
Ccense  litas  convivium  : 
Quo  Pascha  pridem  mjsticum 
In  Pascha  nostrum  vertitur. 

Audi  fidelium  preces, 
Qui  traditorem  passus  es  : 
Hac  nocte  nos  illumina, 
Mentem  lava,  cor  prsepara. 

Ardor  tuse  dulcedinis 
Interna  nostra  concremet ; 
Fides  paratos  innovet, 
Opusque  ad  regium  vocet. 

Ut  suavitate  gratise 
Hinc  advocati,  in  crastinum 
Inebriemur  poculis 
Tui  sacrati  Sanguinis. 

XLIX. 
IN  FERIIS  HEBDOMADJS  PASSIONIS, 

E  B&EYIASIO  NOVIOMENSI. 

Ckucis  tremens  sub  pondere, 
Gressus  labantes  vix  trahit  : 
Quem  stipat  aula  coelituni, 
Datur  comes  latonibus. 

Clavis  manus,  clavis  pedes 
Confossi  adhaerent  stipite  : 
Sed  quam  sui  tenacius 
Amoris  hseret  vinculis ! 

Qui  rupe  fontts  elicit 
Ardens  siti  consumitur  : 
Sed  major  urebat  sitis, 
Erat  sitis  mundo  salus. 

Sed  haec  dolorum  pars  levis  : 
Acerbiora  pertulit, 
Dum  mente  prassaga  videt 
Inane  mortis  prsernium. 

Fac,  Christe,  ne  sint  irrita 
Tormenta  quae  perpessus  es  : 
Ne,  morte  contempta  Dei, 
Te  sentiamus  vindicem. 


116  HYMNI 

Qui  nos  creavit,  laus  Patri, 
Qui  nos  redemit,  Filio  : 
Eovens  redemptos  gratia 
Par  sit  tibi  laus,  Spiritus. 


L. 
DE  PASSIONE  DOMINI. 

SEQUENTIA  E  MISSALI  SARISBURIENSI. 

Ccenam  cum  discipulis, 

Christe,  celebrasti : 
Et  mortem  Apostolis 

Palam  nunciasti : 
Et  auctorem  sceleris 

Judam  demonstrasti : 
Et  egressus  protinus 

Hortulum  intrasti. 

Tunc  procedens  Dominus 

Se  humi  prostravit : 
Et  transferri  calicem 

A  se  postulavit : 
Sed  Patris  arbitrio 

Istud  commendavit : 
Et  ecce  mox  sanguinis 

Sudor  emanavit. 

Judas  post  hoc  osculum 

Ori  declit  Christi : 
Ut  quid,  inquit  Doininus, 

Anrice,  venisti  ? 
Numquid  tradis  osculo 

Quem  jam  vendidisti  1 
Assistentes  protinus 

Irruunt  ministri. 


Nox  iasomnis  itaque 

Tota  ducebatur : 
ISiulla  prorsus  requies 

Jesu  prsestabatur : 
Magistroruni  impia 

Plebs  injuiiatur : 
Alapis  et  colaphis 

Innocens  mactatur. 


Dum  Jesum  eripere 

Pilatus  conatur, 
Judaeorum  furia 

Magis  inflammatur 
Et  tumultus  populi 

Ingens  excitatur  : 
Et  plebis  vox  intonat 

Ut  cruciflgatur. 

Traditur  militibus, 

Vinculis  arctatur  : 
Undique  verberibus 

Corpus  cruentatur ; 
Caput  Regis  gloriae 

Spinis  coronatur  : 
Postquam  flexis  genibus 

Quisque  irritatur. 


Ecce  caro  tenera 

Pii  Salvatoris 
Ad  columnam  nequiter 

Coarctatur  loris  : 
Sic  flagellis  ceeditur 

Impii  tortoris, 
Quod  emanent  rivuli 

Undique  cruoris. 


Post  per  urbis  medium 

Jesus  procedebat, 
Et  Crucis  patibulum 

Humeris  ferebat  ; 
Ad  fores,  ad  ostia 

Populus  fluebat, 
Ejusque  confusio 

Omnibus  patebat. 

Ad  pudoris  cumulum, 

Jesu,  denudaris : 
Et  ventis  ac  fri^ori 

Nudus  spoliaris : 
Innocens  cum  impiis 

In  cruce  damnaris  : 
Et  quasi  dux  sceleris 

Medio  locaris. 


Tensis  ligno  brachiis 

Manus  conclavantur  : 
Christi  membra  singula 

Clavis  perforantur  : 
Nervi  vena?  simili 

Modo  laniantur : 
Pedum  plantee  etiam 

Ferro  vulneratur. 


Fundunt  rivos  sanguinis 

Fontes  Salvatoris : 
Properet  huc  anima 

Tristis  peccatoris  : 
Ut  hauriat  quippiam 

Sacrati  liquoris, 
Qui  frequenter  liniat 

Vulnera  doloris. 

Loquens  Jesus  postea? 

"Sitio,"— -dicebat ; 
Fel,  acetimx,  protinus 

Judeeus  niiscebat ; 
Ac  infusam  spongiam 

Ori  porrigebat : 
Quod  degustans  paullulum 

Sumere  nodebat. 


0  Jesu  mirifice, 

Quid  est  quod  agebas  1 
Tu  de  siti  conquerens 

De  Cruce  silebas  : 
Non  quod  hoc  doloribus 

Magis  sentiebas  : 
Sed  salutem  potius 

Nostram  sitiebas. 


Vocem  promens  ultimam 

Patrem  invocasti, 
Spiritumque  manibus 

Ejus  commendasti : 
Cum  clamore  valido 

Tandem  expirasti ; 
Sic  salutis  hominum 

Opus  consummasti. 

Quo  ego  superbio, 

Tu  humiliaris : 
Ego  culpas  perpetro, 

Tu  poena  gravaris  : 
Ego  pomum  mordeo, 

Tu  felle  potaris : 
Mollia  desidero, 

Tu  dire  tractaris. 


Demum  cujus  valeat 

Mens  vel  lingua  fari, 
Quantum  Virgo  creditur 

Intus  cruciari, 
Dum  cernit  jam  mortuum 

Latus  vulnerari, 
Atque  nati  viscera 

Lancea  rimari. 


Corpus  cujus  mortuum 

Jam  nil  sentiebat : 
Sed  militis  lancea 

Matrem  conscindebat : 
Quam  fixam  in  Filii 

Latere  videbat, 
Unde  aqua  sanguine 

31ista  afiluebat. 

Ad  hos  ergo  propera 

Fontes  Redemptoris, 
Ut  fluentis  quippiam 

Haurias  dulcoris  : 
Atque  vitse  lavacrum, 

Pretium  cruoris  ; 
Quo  tui  curatio 

Profluat  languoris. 


LI. 

DE  EADEM. 

Salve  mundi  salutare, 
Salve,  salve,  Jesu  care  ; 
Cruci  tuae  me  aptari,     -  - 
Vellem  tibi  me  sequari ; 
Da  mihi  tui  copiam, 

Salve  Jesu  Rex  Sanctorum, 
Spes  votiva  peccatorum, 
Crucis  ligno  tanquam  reus 
Pendens  homo,  verus  Deus  ; 
Caducis  nutans  genibus. 

Quid  sum  tibi  responsurus, 
Actu  vilis,  corde  durus  ? 
Quid  rependam  amatori 
Qui  elegit  pro  me  mori 

Ne  dupla  morte  morerer  ? 

Salve  Jesu  pastor  bone, 
Fatigatus  in  agone ; 
Qui  per  lignum  es  distractus. 
Et  ad  lignum  es  compactus, 
Expansis  sanctis  manibus. 

Salve  caput  cruentatum, 
Totum  spinis  coronatum, 
Conquassatum,  vulneratuin, 
Arundine  verberatum, 
Facie  sputis  illita. 

Salve  latus  Salvatoris, 
In  quo  latet  mel  dulcoris  ; 
In  quo  patet  vis  amoris, 
Ex  quo  scatet  fons  cruoris 
Qui  covda  lavat  sordida. 

Clavos  pedum,  p'agas  duras, 
Et  tam  graves  impressuras, 
Circumplector  cum  affectu, 
Tuo  pavens  in  aspectu 

Tuorum  memor  vulnerum. 

Dulcis  Jesu,  pie  Deus, 
Ad  te  clamo  licet  reus  : 
Praebe  mihi  te  benignum, 
Kc  repellas  me  indignum 
De  tuis  sanctis  pedibus. 

Dmn  me  mori  est  necesse, 
Noli  mihi  tunc  deesse ; 
In  tremenda  mortis  hora 
Veni  Jesu  absque  mora, 
Tuere  me  et  libera. 

Gum  me  jubes  emigrare, 
Jesu  care  tunc  appare  ; 
0  amator  amplectende 
Temet  ipsum  tunc  ostende, 
In  cruce  salutifera ! 


LII. 

DE  EADEM. 

Huc  ad  jugum  Calvariae 
Jesum  sequamur  ducem  : 
Nostrae  trophseum  gloriae 
Deosculemur  crucem : 
Qui  generosus  miles  est 
Sibi  ducat  honori, 
Cum  duce  Jesu  millies 
In  crucis  campo  mori ! 

Quis  colla  miles  excutit  ? 
Hac  est  eundum  via  : 
Quo  dux  vexilium  pra^tulit 
Sequamur  turma  pia : 

Est  summa  pati  gloria  : 
Nec  est  tam  salsus  potus, 
Qui  non  crucis  memoria 
Exhauriatur  totus. 

Morosus  es  et  tetricus 
Morborurn  cinctus  choro  ? 
iEgrotat  tecum  Medicus 
Decumbens  crucis  thoro  : 
Non  est  a  Christi  vertice 
Ad  plantam  pedis  vena 
Pro  te  quam  non,  o  perdite, 
jlajor  affligit  poena. 

Divitiis  exutus  es, 
Mendicitatis  hares  ? 
In  cruce  Jesus  nudus  est ; 
Nunc  minus  segre  feres. 
Et  vulpes  diverticulum, 
Et  nidum  noscit  passer : 
Eheu,  Christi  cubiculum 
Est  dura  crucis  asser  ! 


Maledicis  serrnonibus 
Si  fama  laceratur : 
En  Jesus  cum  latronibus 
Iniquis  deputatur  ! 

Cum  hinc  clavorum  spicula 
Corpus  perpenetrarunt, 
Inde  linguarum  jacula 
Mentem  tiansverberarunt. 

Fatale  times  jaculum 
Te  quando  mors  invade^  1 
0  nobile  spectaculum  ! 
Miles  cum  duce  cadet : 
Christus  acerbi  funeris 
Frior  excepit  ictum : 
Hinc  tu  lethalem  vulneris 
Vix  senties  inflictum. 

Tandem  si  conscientiae 
Te  lancinant  puncturse, 
Per  fructus  poenitentise 
Hac  sopiuntur  curae  : 
Subinclinato  capite 
Qui  spiritum  emisit, 
Jesus  favorem  gratise 
Et  veniam  promisit. 

LITL 

DE  EADEM. 

0  popule  mi,  quid  merui  ? 
In  quo  te  contristavi  1 
Nonne  quibus  debui 
Bonis  te  ornavi  1 

Dic  qua  in  re  offendi  te  ? 
Quo  modo  vis,  abunde : 
Emendabo  quod  in  me 
Displicet :  responde. 

Cur  odio  tam  impio 
Ut  hostem  me  invadis  ? 
Crucis  cur  supplicio 
Me  necandum  tradis  ? 

Te  condidi  et  nihili 
Te  ex  abysso  duxi  : 
Vitam  tibi  contuli, 
Mente  te  instruxi. 

Tu  impio  judicio 
Me  morti  condemnasti : 
Hoste  tu  cum  stygio 
In  me  conspirasti. 

Tot  sidera  hac  dextera 
In  tuas  usu.s  feci, 
Plantas  tot  et  pecora 
Hac  tibi  subjeci. 

En  liberum  te  dominum 
Cunctorum  procreav1', 
^lundum  in  palatium 
Tibi  fabricavi. 

Tu  pauculis  argenteis 
Me  hosti  vendidisti ; 
Et  ut  scurram,  iEtheris 
Regein  prodidisti. 

Tu  fustibus  et  ensibus 
Armatus  ad  me  venis  ; 
Et  ceu  furem  funibus 
Ligas  et  catenis. 

Ut  unicum  te  filium 
In  meo  sinu  fovi ; 
Semper  tuum  commodum 
Sedulo  promovi. 

Tu  scommatis  et  colaphis 
Hanc  curam  rependisti : 
Probris  tu  me  pluribus 
Captum  affecisti. 

Te  variis  scientiis 
Prse  brutis  exornavi  : 
Te  et  ipsis  angelis 
Prope  exsequavi. 

Ut  stolido  et  fatuo 
Tu  mihi  illusisti 
Tu  latroni  impio 
Me  posthabuisti. 

0  popule  mi,  num  merui 
Horrende  sic  tractari  ? 
Et  tam  miserabili 
Modo  tracidari  ? 

Ah  propere  convertere, 
Peccata  detestare : 
Quare  te  vis  perdere 
Cum  queas  salvare  ? 


LIV. 

DE  SPINEA  CORONA. 

(Cujus  festum  d.  4.  vel  5.  Maii  in  Hispania 
celebrabatur. ) 

E  BREVIARIO  HISPALENSI. 
AD  VESPERAS. 

Lauda  fidelis  Concio 
Spinge  tropha?um  inclytum  : 
Per  quam  perit  perditio 
Vitaeque  datur  meritum. 


Nos  a  puncturis  liberat 
Eterni  Patris  Filius, 
Dum  spinis  pungi  tolerat 
Spinarum  culpse  nescius. 

Cum  spinamm  aculeum 
Christus  pro  nobis  pertulit, 
Per  diadema  spineum 
Vitae  coronam  contulit. 

Plaudat  turba  Fidelium 
Quod  per  spinae  ludibrium 
Purgat  Creator  omnium 
Spineti  nostri  vitium. 


LV. 
AD  LAUDES. 

Etern^:  Christe  glorise, 
Devota  tandem  cantica 
Fideles  solvunt  hodie 
Pro  Corona  Dominica. 

Coronat  Regem  gloriae 
Corona  contumeliae, 
Cujus  nobis  opprobrium 
Coronam  confert  gloriae. 

De  spmarum  aculeis 
Christo  corona  plectitur, 
Qua  ministris  Tartareis 
Mundi  potestas  tollitur. 

Corona  Christi  capitis, 
Sacro  perfusa  sanguine 
Poenis  solutis  debitis 
Purget  reos  a  crimine. 


LVI. 

IN  SUSCEPTIONE  SANCT.E  CORONiE 
DOMINI. 

(Dominica  I.  Mens.  August.) 

E  BREYIARIO  VETERI  ECCLESLE  PARISIENSIS. 
AD  VESPERAS.     AXTIPHON.E. 

Adest  nova  solemnitas : 
Det  Deo  laudes  debitas 

Fidelium  devotio  : 
Ut  qui  choro  psallentium 
Dat  pro  corona  gaudium 

Coronam  det  pro  gaudio. 

Christe  caput  Ecclesias 
Qui  transfers  ad  nos  hodie 

Tui  Coronam  Capitis  : 
Sic  exaudi  nos,  Domine, 
Ut  in  arcto  discrimine 

Coronemur  pro  meritis. 

Judaei,  viri  sanguinum, 
Spinis  coronant  Dominum, 

Eterni  Regis  semuli. 
Pro  nobis  Dei  Filius 
Fit  hircus  emissarius, 

Ferens  peccata  populi. 

Gestat  Coronam  spineam, 
Vestem  habens  purpuream 

Rex  in  derisum  traditur : 
Veneremus  opprobrium, 
Per  quod  salus  est  gentium, 

Per  quod  coalorum  aditus. 

Signum  praefert  victorise 

Corona  triumphalis  : 
Simul  et  excellentiae 

Dignitatis  regalis. 
Sub  umbra  legis  veteris 
Praesignata  per  cidaris 

Typum  sacerdotalis. 
Ista  corona  fidei 

Christi  decet  militem  : 
Haec  fidelis  arca  Dei 

Mentem  facit  divitem 
Divinitus 

Auro  Sancti  Spiritus. 
Sit  cor  tuum  arca  Dei 
Ut  thesaurum  tantce  rei 

Thesaurizet  coelitus. 

LYII. 

AD  VESPERAS. 

Eterxe  Rex  altissinie, 
Reddens  coronas  perditas, 
Da  Coronse  sanctissiruae 
Laudes  proferre  debitas. 

Corona  Christi  Capitis 
Merobra  coronat  hodie, 
Honoribus  exhibitis 
Concordet  vox  laetitiae. 

Serturn  signat  yictoriarn 
Qua  Christus  mortem  expulit : 
Spince  nostram  miseriam 
Quam  Caput  noster  sustulit. 

Vitae  coronam  reperit 
Corona  mortis  anxiae : 
Quo  mors  soluta  deperit 
Datur  triumphus  gratise. 

Tu  fructus  trium  seminum, 
Jesu,  corona  Virginum, 
Corona  continentium, 
Conjugatorum  praerniuni. 

LVIII. 

AD  MATUTINUM. 

Sacr^:  Christi  celebremus 
Coronse  solemnia  : 

Et  ipsius  revocemus 
Ad  mentem  prseconia : 

Ut  impleta  comprobemus 
Legis  vaticinia. 

Inter  vepres  demonstratur 
Vervex  haerens  cornibus . 

In  quo  Christus  figuratur 
Coronandus  sentibus  : 

Deus  vivit :  immolatur 
Homo  pro  hominibus. 

Sina  rubus  intlammatur. 

Nec  tamen  comburitur  : 
Ignis  spinis  coronatur 

Qui  culpa  consumitur  : 
Kec  laeditur,  sed  sacratur 

Spina  dum  sic  tangitur. 

Arcam,  mensam,  et  altare 
Sertum  ambit  aureum  : 

Et  sculptura  cingit  mare 
Sacerdotum  seneum : 

Quse  nunc  Christi  signant  dare 
Diadema  spineum. 

Sponsum  serto  decoratum 

Esaias  meminit : 
Ad  videndum  coronatum 

Invitans  Rex  cecinit  : 
Hoc  Sibylla  revelatuni 

Sibi  prosa  concinit. 

Gloria  et  honor  Deo 
Usquequo  altissimo  : 

Una  Patri,  Filioque, 
Inclyto  Paraclito  ; 

Cui  laus  est,  et  potestas 
Per  eterna  saecula. 


LIX. 
DE  EADEM. 

E  BREVIARIO  VEXETO. 

[HABBTUB  ET  PARTIM  IX  QUIBUSDAM  OALLLS 
BREVIARnS.] 


Exite,  filiae  Sion, 
Regis  pudicae  Virgines, 
Christi  Coronam  cernite 
Quam  Mater  ipsa  texuit. 

Horret,  revulsis  crinibus, 
Spinis  cruentatum  caput, 
Et  vultus  ille  decolor 
Mortem  propinquam  prospicit. 

Quse  terra  sulcis  invia, 
Dumis  rigens  et  sentibus, 
Lugubre  munus  protulit  1 
Quse  saeva  messuit  manus  ? 

Christi  rubescens  sanguine 
Aculeos  mutat  rosis  : 
Palmamque  vincens  fructibus 
Spina  est  triumphis  aptior. 

Culpis  satse  mortalium 
Te,  Christe,  spinae  vulnerant : 
Evelle  nostras,  cordibus 
Tuasque  nostris  insere. 

Legis  figuris  pingitur 
Christi  corona  nobilis, 
Implexa  spinis  victima^ 
Ardensque  testatur  rubris. 

Arcam  corona  cinxerat 
Mensseque  sacrum  circulum, 
Aramque  thure  fumidam 
Corona  nectit  ambiens. 

Christi  dolorum  conscia 
Salve,  Corona  gloria?, 
Gernmis  et  auro  pulchrior, 
Vincens  coronas  siderum. 

Deo  Patri  sit  gloria 
Et  Filio,  qui  passus  est, 
Sancto  simul  Paraclito 
In  sseculorum  saecula. 

LX. 

DE  PASSIONE  DOMINI,  IN  HORAS 
CANONICAS  DISTRIBUTA. 

E  BREVIARIO  MAGDEBURGEXSI. 

Patris  Sapientia,  Yeritas  divina, 
Deus  Horco  captus  est  hora  matutina  : 
A  suis  discipulis  cito  derelictus 
Judaeis  est  traditus,  venditus,  afflictus. 

Hora  Prima  ductus  est  Jesus  ad  Pilatum: 
Falsis  testimoniis  multum  accusatum, 
In  collum  percutiunt,  manibus  ligatum, 
Vultum  Dei  conspuunt,  lumen  coeli  gratum. 

"Cruciflge  !" — clamitant  hora  Tertiarum  : 
Illusus  induitur  veste  purpurarum  : 
Caput  ejus  pungitur  corona  spinarum: 
Crucem  portat  humeris  ad  locum  pcenanim. 

Hora  Sexta  Jesus  est  cruci  conclavatus, 
Et  est  cum  latronibus  pendens  deputatus  ; 
Prae  tormentis  sitiens, — felle  saturatus  ; 
Agnus  crimen  diluit  sic  ludificatus. 

Hora  Nona  Dominus  Jesus  exspiravit : 
'  Heli'  clamans  animam  Patri  commendavit 
Latus  ejus  lancea  miles  perforavit  : 
Terra  tunc  contremuit  et  sol  obscuravit. 

De  Cruce  depomtur  hora  Vespertina  : 
Fortitudo  latuit  in  mente  divina ; 
Talem  mortem  subiit  vitae  medicina  ; 
Heu  corona  glorias  jacuit  supina  ! 

Hora  Completorii  datur  sepulturae 
Corpus  Christi  nobile,  spes  vitas  futurae  ; 
Conditur  aromate  :  complentur  Scriptura? : 
Jugis  sic  memoria  mors  est  mihi  curae. 

Has  horas  canonicas  cum  devotione 
Tibi,  Christe,  recolo  pia  ratione  : 
Ut  sicut  tu  passus  es  poenas  in  agone 
Consors,  tecum  condolens,  sim  tuae  Coronae  ! 

LXI. 


1N  TEMPORE  PASSIOXIS  AD  COMPLE- 
TORIUM. 

E  BREVIARIO  CADUKCENSI. 

Qui  noctis  in  silentio 
Te,  Christe,  morti  devoves, 
Et  immolandus  traderis, 
Xoctis  quietem  consecra. 

Dum  sub  tenebris  circuit 
Queerens  leo  quem  devoret, 
Quos  in  dolore  parturis 
Nunquam  relinque  filios. 

Hostis  quibus  repellitur 
Armis  crucis  nos  indue  : 
Et  ne  labet  victoria 
Adesto  dux  in  praelio. 

Tormenta  sonti  debita 
Dum  sustines  vir  innocens, 
Pcense  juvat  sim  particeps, 
Qui  noxius  sum  criminis. 

Suis  amor  fac  nexibus 
Tuo  meum  cor  vinciat :' 
Ut  tot  gemam  suspiriis, 
Quot  vulneraris  ictibus. 

Cuin  vivus  et  post  funera 
Tuo  tuus  sim  sanguine  : 
In  mortis  hora  suscipe 
Meum  benignus  spiritum. 

Noctis  per  umbras  gloria 
Jugis  tibi  sit,  Trinitas : 
Quem  placat  orbis  victima 
Fuso  Cruore,  Filius. 


LXIL 

IN  TEMPORE  PASCHALL 

AD  OFFICIUM  NOCTURNUM. 

E  BREVIAEIO  CADUKCENSI. 

Nunc  novis  Christus  celebretur  hymnis 
Victor  insignes  agitat  triumphos, 
Qui  suo  mortem  jaculumque  mortis 

Funere  frangit. 
Vincit  obstantem  lapidem  sepulchri : 
Vincit  armatas  vigilum  cohortes  : 
Vincla  perrumpit,  quibus  obligatus 

Ingemit  orbis. 
Quem  timor  clausum  latebris  coercet 
Se  gregi  rursus  facilem  videri 
Praebet  :  et  certum  sua  fert  amoris 

Vulnera  pignus. 

De  Dei  ftegno  docunienta  pandit, 
Hujus  et  Regni  stat  imago  viva, 
Qua  mori  mundo  docet,  et  supernas 

Quserere  sedes. 
Ergo  jam  nunquam  moriture  vivis 
Christe  ;  quos  fuso  redimis  cruore 
Fac  in  eternum  tua  vita  nobis 

Vivere  prsestet. 
Summa  laus  Patri,  Genitoque  summa, 
Morte  qui  victa  sibi  dat  renasci; 
Quem  Patri  consors  Amor  et  perennis 

Gloria  jungit. 

LXIII. 

AD  LAUDES. 

Cceli  cboris  perennibus 
Se  grex  fidelis  inserat  : 
Christus  triumphans,  ferreae 
Necis  resolvit  vincula. 

A  carne  dum  mens  exulat 
Utrique  Verbum  nectitur : 
Partes  et  inter  dissitas 
Vitae  resarcit  fcedera. 

De  Virginis  puerperae 
Qui  natus  illseso  sinu, 
Saxi  siglllis  integris 
Mortis  sinu  renascitur. 

Te,  Christe,  dum  purissiruae 
Fis  charitatis  hostia, 
Patri,  cruento  funere, 
Amor  Sacerdos  immolat. 

Qui  suscitans  te,  Numini 
Uni  doces  nos  vivere, 
Fac,  servitute  liberos 
Tibi  litet  nos  charitas. 

Jugis  tibi  laus,  Trinitas, 
In  cujus  almo  nomine 
Sibi,  suisque  redditus 
Christus  jubet  nos  ablui. 

LXIV. 

AD  VESPERAS. 

Te  quanta,  victor  funeris, 
Victor  subacti  Tartari, 
Cruci  tuae  superstitem 
Ornat  triumphi  gloria  ! 

Plagis  cruentis  saucius 
Fulgore  vincis  sidera  : 
Potu  ciboque  pasceris 
Famis  sitisque  nescius. 

Etsi  tacentem,  subdita 
iEther  et  aquor  audiunt : 
Et  perviam  se  gressibus 
Steruunt  euntis  semitam. 

Jam  corporis  fis  immemor, 
iErata  claustra  permeans  : 
Dispar  et  idem,  liberis 
Adesque  abesque  motibus. 

Tot  dotibus  spem  suscitas 
Vitae  novse,  qua  ccelites 
Facti,  novis  in  artubus 
Tua  fruemur  gloria. 

Jugis  tibi  laus,  Trinitas, 
In  cujus  almo  nomine 
Sibi,  suisque  redditus 
Christus  jubet  nos  ablui. 

LXV. 

AD  COMPLETORIOI. 

A  morte  qui  te  suscitans 
Xova  micas  victoria, 
In  nocte  nos  illumina, 
Tuisque  donis  protege. 

Fac  dum  jacebunt  debito 
Artus  sopore  desides, 
Sursum  volatu  libero 
Ad  te  ferantur  pectora. 

Xe  dormientes  ignea 
Xos  tela  rursus  vulnerent  : 
Victrice  tu  nos  pervigil, 
Defende,  custos,  dextera. 

Praesta,  solutis  nexibus 
Quibus  rei  constringimur 
Diro  perennis  funeris 
Nunquam  premamur  pondere. 

Quem  suscitatum  credimus 
Jesu,  tibi  sit  gloria : 
Summo  Patri  laus  maxima, 
Et  par  tibi  laus,  Spiritus  ! 

LXVI. 
IN  L^TATIONE  DIEI  PASCH.E. 

AD  OFFICIUM  NOCTURNUM. 

E  BKEVIAEIO  MOZARABICO. 

Hic  est  dies  verus  Dei 
Sancto  serenus  lumine, 
Quo  diluit  sanguis  sacer 
Probrosa  mundi  crimina. 

Fidem  refundens  perditis, 
Caecosque  visu  illuminans, 
Quo  nos  gravi  solvit  metu 
Latronis  absolutio. 

Quo,  prsemio  mutans  crucem, 
Jesu  brevi  adquirit  fidem  : 
Justoque  brevior  gradu 
Pervenit  in  Regnuin  Dei. 

Hoc  opus  stupent  Angeli, 
Poenam  videntes  corporis : 
Christoque  adhaerentem  reum 
Vitam  beatam  capere. 

Mysterium  mirabile  ! 
Ut  abluat  mundi  luem, 
Peccata  tollat  omnium, 
Carnis  vitia  mundans  caro. 

Quid  hoc  potest  sublimius 
Ut  culpam  ouserat  gratia  1 
Metuinque  solvat  charitas, 
Reddatque  mors  vitam  novam  ? 

Hamum  sibi  Mors  devoret, 
Suisque  se  nodis  liget  ? 
Moriatur  Vita  hominum  ? 
Resurgat  Vita  omnium  1 

Dum  Mors  per  omnes  transeat, 
Omnes  resurgant  mortui  ? 
Consumpta  mors  ictu  suo, 
Perisse  se  solum  gemat  ? 

Qusesumus,  Auctor  omnium, 
In  hac  Paschali  gaudio 
Ab  omni  mortis  impetu 
Tuum  defende  populum. 

L 

Gloria  tibi,  Domine, 
Qui  surrexisti  a  mortuis, 
Cum  Patre  et  Sancto  Spiritu 
In  saeculorum  ssecula.    Amen. 

LXVII. 

IN  OCTAVA  PASCKLE. 
AD  TERTIAM. 

E  BREVIARIO  MOZARABICO. 

Jesu,  Redemptor  omnium, 
Qui  morte  mortem  conterens 
Ab  inferorum  abdito 
Die  resurgis  tertio : 

Tu  nos  misellos,  qusesumus, 
Pro  queis  fudisti  sanguinem, 
Ceno  piatos  criminum, 
Reduc  polorum  sedibus. 

Quo  hi  novum  qui  canticum 
Tibi  ovantes  praecinunt, 
Adjuncti  in  ccelestibus 
Te  perfruamur  largius. 

Praesta,  Pater  piissime, 
Patrique  compar  Unice, 
Cum  Spiritu  Paraclito 
Regnans  per  omne  sseculum. 

LXVIII. 

IN  TEMPORE  PASCHALI. 

Alleluia  !  Alleluia ! 
Finita  jam  sunt  prselia  ; 
Est  parta  jam  victoria ; 
Gaudeamus  et  canamus  :  Alleluia  ! 

Alleluia !  Alleluia  ! 

Post  fata  mortis  barbara, 

Devicit  Jesus  tartara : 

Applaudamus  et  psallamus  :  Alleluia  ! 

Alleluia  !  Alleluia! 

Surrexit  die  tertia, 

Ccelesti  clarus  gratia  : 

Insonemus  et  cantemus  :  Alleluia  ! 

Alleluia  !  Alleluia  ! 

Sunt  clausa  stjgis  ostia, 

Et  coeli  patent  atria  : 

Gaudeamus  et  canamus  :  Alleluia  ! 

Alleluia  !  Alleluia ! 

Per  tua,  Jesu,  vulnera, 

Nos  mala  morte  libera, 

Ut  vivamus  et  canamus  :  Alleluia  ! 

LXIX. 

DE  EODEM  FESTO. 

Cedant  justi  signa  luctus  ; 
Cesset  metus,  cedant  fluctus  ; 
Moses  mare  superat, 
Israelem  liberat. 
Vita  mortem  morte  stravit, 
Agnus  sanguine  nos  lavit, 
Induens  nos  gloria.     Alleluia. 

En  abyssi  claustra  tonant, 
Et  catena^  tractse  sonant ; 
Turba  Patrum  coelica 
Evolat  ad  gaudia. 
Lytrum  Deus-Homo  pendit ; 
Dumque  coeluin  nunc  ascendit 
Ejus  est  victoria.    Alleluia. 

Surgit  Christus  e  sepulcro, 

Solo  Deitatis  fulcro 

Nixus,  dum  humanitas 

Superat  miserias, 

Ut  nos  surgeremus  rei 

In  humilitate  Dei ; 

Nobis  est  victoria.     Alleluia. 

Docet  ita  nos  Salvator 
Uti  debeat  peccator 
E  sepulcro  criminum 
Evolare  in  gaudium. 

Quod  a  nobis  actum  fuit 
Insons  Christus  morte  luit : 
Canite  :  victoria.     Alleluia. 

Frustra  victus  orcus  frendet ; 
Sol  salutis  nobis  splendet 
Liberi  sunt  liberi ; 
Servitus  Diaboli, 
Laqueus  nunc  est  confractus  : 
Jam  triumphus  est  peractus  ; 
Surgite  ad  praemia.     Alleluia. 

Ergo  salvse  turba  gentis, 
Nunc  excusso  somno  mentis, 
Tandem  expergiscite  ; 
Salvatorem  sequere  : 
Salvatoris  semper  praesto 
Nobis  adjumentum  esto : 
Nostra  sit  victoria.    Alleluia. 

LXX. 

IN  ASCENSIONE   DOMINI. 

AD  PRIMAS  VESPERAS. 

E  BREVIABIO  XOVIOMENSI. 

Mens  Deo  laudes  cane  :  redde  laetas 
Mens  Deo  grates  :  tibi  non  in  sevum 
Saevit  offensae  memor,  et  perennes 

Ardet  in  iras. 

Ocior  venti  celerante  penna 

En  suos  Christus  jaculatur  ignes, 

Moenibus  ruptis  subit,  et  supernas 

Transvolat  arces. 
Certa  spes  mundo  redeat  jacenti : 
Clausa  tot  saeclis  redit  aula  coeli : 
Vera  per  fusurn  Mediator  intrat 

Sancta  cruorern. 
Se  Deo  sistit :  Pater,  ecce  Natus 
In  tuo  victor  gremio  reponit 
Plurimo  partas,  et  adhuc  madentes 

Sanguine  lauros. 
Ergo,  quo  nostrum  Caput  anteivit, 
Crede,  nos  ipsa  dabitur  manere 
Sede,  mens  sacro  modo  jungat  una 

Foedere  membra. 
Cum  domos  scandis  patrias  parare, 
Quae  mihi  vano  sapiunt  in  orbe  ? 
Christe,  tu  totos  abiens  tulisti 

Cordis  amores. 
Summa  laus  Patri,  Genitoque  summa 
Qui  super  coeli  radiantis  orbes 
Victor  ascendit  :  tibi  par  in  aevum 

Gloria,  Flamen. 

LXXI. 


IN  DOMNICA  INFRA  OCTAVAM 
ASCENSIONIS. 

E  BREVIARIO  MOZABABICO. 

Sacrata  Christi  ternpora 
Propheticis  oraculis3 
Virtute  rirmans  pectora 
Fidei  explevit  veritas : 

Venisse  mundi  Dominum 
In  Templo  sancti  Corporis, 
Ut  hominem3  quem  fecerat, 
Salvaret  ipse  perditum. 

Dum  patitur  passibilis, 
Assumptus  homo  moritur : 
Resurgit  impassibilis 
Deus  Creator  omnium. 

Qui  suscitatus  corpore, 
Diebus  dudum  prsedictis, 
Quater  denario  niunero 
Opus  salutis  edidit : 

Quibus  quadratis  omnibus, 
Ascendens  in  altum  duxit 
Captivitatem  captivam : 
Dona  dedit  hominibus. 

Sistere  tamen  soliti 
Jubentur  summi  nuntii, 
Donec  virtutem  Spiritus 
Ex  alto  missam  caperent. 

Quam  nos  ovantes  gloria 
Salutis  nostrae  prgestitam 
Sanctorum  consors  laudibus 
Hymnus  resultat  omnibus. 

Da  nobis  illic  sedula 
Devotione  tendere, 
Quo  te  sedere  cum  Patre 
In  arce  cceli  credimus. 

Gloria  tibi  Domine 
Qui  scandis  supra  sidera, 
Cum  Patre  et  Sancto  Spiritu 
In  sseculorum  ssecula. 

LXXII. 
IN  EADEM  DOMINICA. 

E  BREVIARIO  CADURCENSI. 

Mundo  novum  jus  dicere 
Qui,  Christi,  mittis  nuncios, 
Clausos  sacris  in  eedibus 
Sancti  foves  spe  Flaminis. 

Fac  nos  tibi  gens  debita 
Puris  piemur  ignibus, 
Tuamque,  pleni  numine,: 
Testemur  orbi  gloriam. 

Almum  tui  vi  funeris 
Terris  daturus  Spiritum, 
Da  perfruamur  intima 
Virtute  fusi  sanguinis. 

Regni  Paterni  particeps  , 
Thronoque  Patris  assidens, 
In  nos  ama  jam  prodigus 
Promissa  dona  fundere. 

Umbris  remotis  longius, 
Fac  nostra  lex  sit  charitas  : 
Et  efficaci  dextera 
Scribatur  haec  lex  cordibus. 

Sit  laus  Patri ;  laus  Filio 
Patris  sedenti  dextera  : 
Qui  nos  fovebis  flamine 
Sit  par  tibi  laus,  Spiritus. 

LXXIIL 
IN  VIGILIA  PEOTECOSTES. 

E  BREVIARIO  NOVIOMENSI. 

0  Christe,  qui  noster  poli 
Praecursor  intras  regiam, 
Quos  hic  jacentes  respicis 
Sursum  voca,  sursum  trahe. 

Ad  illa  fac  nos  currere 
Amore  casto  gaudia, 
Terrena  quae  mens  non  capit, 
Quae  sola  perspicit  fides. 

Illic  laborum  pra^mium 
Das  ipse  te  tuis,  Deus  : 
Et,  ut  beatos  expleas, 
In  omnibus  fis  omnia. 

Illic  beatos  incolas 
Curis  solutos  et  metu 
Puri  profusa  neetaris 
Inebriabunt  flumina. 

Qui  Patris  ad  dextram  sedes, 
Jesu,  tibi  sit  gloria 
Cum  Patre  et  almo  Spiritu 
In  sseculorum  ssecula. 

LXXIV. 
IN  DIE  SANCTO  PENTECOSTES. 
AD  SECUNDAS  VESPERAS. 

E  BREVIARIO  CADURCENSI. 

VbkIj  superne  Spiritus, 
Pater  benigne  pauperum  ; 
Munus  datorque  rnunerum 
Sis  cordis  hospes  intimus. 

Tu  Veritas  illabere 
Sub  nocte  mersis  mentibus : 
Quas  vera  lux  illuinines, 
Verumque  robur  protegas. 

Mundi  dolosi  destrue 
Imagines  adulteras  : 
Ne  nos  suis  coloribus 
Deludat  a  te  devios. 

Te  cordibus  sic  detege 
Nobis  ut  unus  fulgeas  : 
Et  vanitatis  nescii 
Optemus  ad  te  surgere. 

Amor  sacer  nos  innova 
Ccelestis  igne  naramis  : 
Qui  victimam  nos  immolet 
Tuo  placentem  numini. 

A  te  remoti  viximus, 
Ad  te  reduc  nos  exules  : 
Qua  dirigamur,  sis  via, 
Viseque  nostra?  terminus. 

Sit  laus  Patri,  laus  Filio, 
Sit  par  tibi  laus,  Spiritus  ; 
Quo  flante,  puris  pectora 
Lucent  et  ardent  ignibus. 


LXXV. 

AD  COMPLETORIUM. 

Adsis,  superne  Spiritus : 
In  nocte  sis  lux  mentium  : 
Fons  veritatis,  cordium 
Optata  sis  pax  et  quies. 

Da  per  quietem  noxias 
Mens  vincat  umbras  criminis 
Tuoque  plenum  Numine 
Cor  charitate  ferveat. 

Sit  charitas,  quam  parturis, 
Lorica,  quae  nos  protegat : 
Ne  nos  cruentis  perferat 
Nocturnus  hostis  ictibus. 

Qui  fletibus  quos  elicis, 
Divina  misces  gaudia, 
Jam  sis  origo  fletuum, 
Ut  sis  perennis  gaudii. 

Sit  laus  Patri,  laus  Filio  : 
Sit  par  tibi  laus,  Spiritus  ; 
Quo  flante,  puris  pectora 
Lucent  et  ardent  ignibus. 

LXXVI. 
IN  FESTO  SANCTiE  TRINITATIS. 

E  BREVIARIO  FRATRUM  HUMILIATORUM. 

Adesto,  Sancta  Trinitas, 
Par  splendor,  una  Deitas, 
Quse  rerum  extas  omnium 
Sine  fine  principium. 

Te  ccelorum  militia 
Laudat,  adorat,  praedicat : 
Triplexque  mundi  machina 
Benedicat  per  saecula. 

Adsumus  et  nos  cernui 
Te  adorantes  famuli ; 
Vota  precesque  supplicum 
Hymnis  junge  coelestium. 

Unum  te  lumen  credimus, 
Quod  et  ter  idem  colimus, 
Alpha  et  Ci  quem  dicimus, 
Te  laudat  omnis  spiritus. 

Laus  Patri  sit  ingenito, 
Laus  ejus  Unigenito, 
Laus  sit  Sancto  Spiritui, 
Trino  Deo,  et  simplici. 


PROPRIUM  SANCTORUM. 


IN  FESTO  S.  SATURNINI,  EPISCOPI 
TOLOSANI. 

D.  XXIX.  NOVEMBRIS. 

E  BREVIAHIO  MIEAPISCENSI. 

Ccelo  triumpha  debitus 
Invicte  Martyr,  jam  tuo 
Rorata  tellus  sanguine 
Fundit  salutis  germina. 

Sic  Martyrem  decet  mori, 
Fructus  daturum  divites, 
Ut  tritici  granum  sinu 
Telluris  almse  conditum. 

Vivum  manens  et  integrum 
Se  prole  nulla  recreat : 
At  mortuum  se  multiplex 
In  mille  culmos  explicat. 

Tuo  superstes  funeri 
Sic  falsa  pellis  numina, 
Deoque  victor  unico 
Christo  Tolosam  subjicis. 

Spurcse  procul  sunt  hostiae, 
Aris  litatur  sanctius, 
Solus  sacerdos  fit  Deus, 
Solus  Deus  fit  victima. 

Destructor  arae  numinum 
Aras  super  eveheris 
Corpusque  tritum  per  vias 
Fulget  piis  honoribus. 

Sit  laus  Patri,  laus  Filio  : 
Par  sit  tibi  laus,  Spiritus  : 
Uni  Deo,  trino  simul, 
Par  sit  decus  in  secula. 

II. 

IN  FESTO  S.  CORENTINI  EPISCOPI  ET  M. 

D.  XII.  DECEMB. 

E  BKEVIABIO  COKISOPITENSI. 

Dum  plaudit  aula  ccelitum, 
Nostrum  polo  dum  cantibus 
Patrem  micantem  personat, 
Natis  silere  sit  nefas. 

Quem  nulla  labes  inquinat, 
Non  ipse  securus  tamen  : 
Perire  thesaurum  pavet 
Quem  vase  gestat  fictili. 

Durus  sibi,  jejuniis 
Carnis  refrenat  impetus  : 
Sacrisque  flagrans  noxios 
Extinguit  ignes  ignibus. 

iEterna  contemplans,  Dei 
Se  totus  abdit  in  sinu  : 
Servire  nescit  corpori 
Mens  pasta  coeli  lumine. 

His  vicit  armis  ;  hoec  erunt 
Et  arma  nobis :  si  pium 
Sequamur  ad  pugnam  patrem, 
Sequemur  ad  victoriam. 

Sit  laus  Patri,  laus  Filio; 
Par  sit  tibi  laus,  Spiritus  ; 
Afflante  quo  mentes  sacris 
Lucent  et  ardent  ignibus. 

III. 

PRO  FINE  ANNI. 

IN  FESTO  CIRCUMCISIONIS  AD  OFFICIUM 
NOCTURNUM. 

E  BKEVIARIO  MELDENSI. 

Lapsus  est  annus  :  redit  annus  alter  : 
Vita  sic  mutis  fugit  acta  pennis  : 
Tu,  Deus,  cursum  moderaris,  unus 

Arbiter,  gevi. 
Gens  tuis  plaudit  cumulata  donis  : 
Te  simul  votis  Dominum  precatur 
Servet  intactum  fidei  verendse 

Patria  munus. 
Supplices  poscunt  alimenta  cives : 
Finibus  morbos  patriis  repellas  : 
Larga  securge  referas  benignus 

Commoda  pacis. 
Postulant  culpas  venia  relaxes  : 
Limites  arctos  vitiis  reponas  : 
Post  graves  pugnas,  tua  dat  salubrem 

Dextera  palmam. 

Noxiae  vitse  maculas  perosi, 

Cor,  Deus,  nostrum  tibi  devovemus  : 

Da  bonos  annos  :  facilemque  Patris 

Indue  vultum. 
Dum  dies  currunt,  redeunt  et  anni, 
Et  gradu  certo  sibi  ssecla  cedunt, 
Debitas  laudes  Triadi  Supremae 

Concinat  orbis. 


IV. 

IN  FESTO  SS.  NOMINIS  JESU. 

D.  iii.  JANUAR. 

E  BREYIARIO  LEODIEXSI. 

Gloriosi  Salvatoris 

Nominis  praeconia, 
Quae  in  corde  Genitoris 

Latent  ante  soecula, 
Mater,  coeli  plena  roris, 

Pandit  nunc  Ecclesia. 

Nomen  dulce,  nomen  gratum, 

Nomen  ineffabile, 
Dulcis  Jesus  appellatum, 

Nomen  delectabile, 
Laxat  poenas  et  reatum, 

Nomen  est  amabile. 

Hoc  est  nomen  adoranduni, 
Nomen  summse  gloriae : 

Nomen  semper  meditandum 
In  valle  miseriae : 

Nomen  digne  venerandum 
Supernorum  curiae. 

Nomen  istud  praedicatum 
Melos  est  auditui : 

Nomen  istud  invocatum 
Dulce  mel  est  gustui : 

Jubilus  est  cogitatum 
Spiritali  visui. 


Hoc  est  nomen  exaltatum 
Jure  super  omnia  : 

Nomen  mire  forinidatum, 
EfFugans  dsemonia  : 

Ad  salutem  nobis  datum 
Divina  clementia. 


Fomen  ergo  tam  beatum 
Veneremur  cernui : 

Sit  in  corde  sic  formatum 
Quod  non  potest  erui : 

Ut  in  coelis,  Potestatum 
Copulemur  coetui. 

Sit  Divinae  Majestati 
Virtus  et  potentia : 

Detur  summae  Trinitati 
Honor,  laus,  et  gloria : 

Semper  tamen  Unitati 
Par  sit  reverentia. 


V. 

DE  EODEaI  FESTO. 

SEQUEXTTA  E  MISSALI  SABTSBUKIEXSI. 

Jesus  dulcis  Nazarenus, 
Judaeorum  Rex  amoenus, 

Pius,  pulcher,  floridus  : 
Pro  salute  suae  gentis 
Subit  mortem  in  tormentis, 

Factus  pallens,  lividus. 

Dulce  nomen  et  cognomen 
Hoc  transcendens  est  prsenomen 

Omnibus  nominibus  : 
Mulcit  reos,  sanat  eos, 
Fovet  reos,  munit  eos, 

Servat  ab  insultibus. 

Hujus  regis  sub  vexillo 
Statu  degis  in  tranquillo  : 

Hostes  tui  fugiunt : 
Nomen  Jesu  meditatum 
Belli  fugat  apparatum, 

Hostes  victi  rugiunt. 

Hoc  est  Nomen  recolendum, 
Quod  sic  semper  est  tremendum 

Malignis  spiritibus : 
Hoc  est  Nomen  salutare 
Et  solamen  singulare 

.  Quod  succurrit  tristibus. 


Hoc  nos  decet  honorare, 
Arca  cordis  inserare, 
Cogitare,  peramare, 

Amore  sed  heroico  : 
Ignatius  hoc  docuit, 
Hoc  passus  insonuit, 
Cor  ejus  spinis  patuit 

Inscriptum  Jesu  coelico. 

Ut  quid  majora  cupimus, 
Quam  quod  Jesus  sit  intimus, 
Qui  est  prseamantissimus, 
Et  quserit  nos  amare  : 

Amat  ferventissime, 
Amat  constantissime, 
Amat  benignissime, 

Et  suos  vult  juvare. 


Nomen  suum  fecit  tale, 
Ut  sit  cunctis  cordiale, 
Capitale,  prineipale, 

Dilectum  ex  intimis  : 
Habent  hoc  naturse  jura 
Ut  amantem  tota  cura 
Reanieinus,  placitura 

Prsestantes  ex  animis. 


Jesu  nomen  omnem  tonum 
Tenet,  facit  dulcem  sonum, 
Promeretur  Regni  thronum, 

Auditum  lEetificat : 
In  hoc  lucet  splendor  Patris, 
In  hoc  patet  decor  Matris, 
In  hoc  fulget  honor  fratris  : 

Hoc  fratres  magnificat. 

Caput  Jesu,  cor,  mens,  manus, 
Pes  et  corpus,  vigor  sanus  : 
Sanguis  Christi,  et  humanus 
Parantur  hominibus  : 

Haec  torquentem  passa  dura, 
His  lsesura  et  natura 
Reparantur  pia  cura 

Purgatis  criminibus. 


Ergo  si  quis  velit  scire 
Quare  nomen  Jesu  mire 
Facit  bonos  concupire 

Sui  inhserentiam  : 
Jesus  pulcher  in  decore, 
Summe  bonus  in  valore, 
Mitis,  lenis  cum  dulcore  : 

Pronus  ad  clementiam. 


Jesus  est  Rex  gloriosus, 
Jesus  forma  speciosus, 
Jesus  liugua  gratiosus, 

Et  mirandus  opere  : 
Jesus  fortis,  animosus, 
Jesus  pugil  vigorosus, 
Jesus  donis  copiosus, 

Et  gaudet  tribuere. 

Jesus  pie  viseerosus, 
Jesus  Doctor  luminosus, 
Jesus  est  deliciosus, 

Et  sapit  dulcissime ; 

Jesus  forma  gloriosus, 
Jesus  cunctis  fructuosus, 
Jesus  totus  virtuosus 
Fovet  suos  optime. 

Summus  potens  in  vigore, 
Summus  celsus  in  honore, 
Summus  gratus  in  amore 

Omnem  laudem  obtinet  : 
In  sciendo  omne  sapit, 
Ambiendo  cuncta  capit, 
Diligendo  corda  rapit, 

Et  illata  retinet. 

Eia  nobis  Nomen  gratum, 
Dulcis  Jesus  appellatum, 
Sic  in  corde  sit  firmatum 

Ut  non  possit  exui  : 
Hoc  reatum  peccatorum 
Tollat,  prsestet  jubilorum 
Odas,  sede  beatorum 

Donet  nobis  perfrui. 

VI. 

DE  EODEM  FESTO, 

E  BREVTAKIO  COKISOPITENSI. 

Ad  tuum  Nornen,  super  omne  Nomen, 
Gaudet,  0  Jesn,  Chorus  Angelorum  : 
Gaudet  et  tellus  ;  varioque  plausu 

Templa  resultant. 
Decidunt  venti :  fugiunt  procellae  : 
Stat  minax  fluctus,  resilitque  namma  : 
Demonum  cedit  furor,  invocato 

Nomine  Jesu. 
0  potens  Nomen  !  recreas  jacentes, 
Eximis  curas,  ades  in  procellis  : 
Te  vocant  omnes,  nova  si  qua  gentes 

Signa  minantur. 
Te  nihil  majus,  meliusve  terris : 
Te  nihil  majus3  meliusve  coelis  : 
Prima  sit,  Jesu,  tua  laus  in  ore, 

Ultima  claudat. 
Sit  decus  Patri,  genitoque  Verbo  : 
Par  tibi  sit  laus,  Amor  utriusque  : 
Et  sacrum  Jesu  veneremur  omni 

Tempore  Nomen. 

VII. 

DE  EADEM  FESTIVITATE. 
AD  COMPLETOMUM. 

E  BREYIA.RIO  LEODIEXSI. 

Agxoscat  omne  saeculum 
Komen  Jesu  mellifluum  : 
Vino,  lacteque  suavius 
Devotis  sapit  mentibus. 

Isaias  hoc  praecinit, 
Dicens  :  Nascetur  Filius  : 
Pater  futuri  saculi 
Vocabitur,  Fortis;  Deus  : 

Princeps  pacis,  consilii 
Magni  dicetur  Angelus : 
Prae  cunctis  admirabilis 
Signis,  doctrina,  moribus. 

Gloria  tibi,  Domine, 
Qui  vocaris  hoc  nomine, 
Ut  salves  ad  imaginem 
Tuam  creatum  hominem. 

VIII. 

AD  LAUDES. 

0  nata  lux  de  lumine, 
Deus  creator  optime, 
Nomen  hoc,  lumen  cordium 
Agnoscat  omne  sceculum. 

Justum  formidet  Judicem, 
Adoret  Regem  glorise, 
Ad  usque  teme  limitem 
A  solis  ortus  cardine, 

Sit  hoc  nomen  sanctissimum, 
Quo  nihil  sapit  dulcius, 
Nostrarum  quies  mentium, 
Rector  potens,  verax  Deus. 

Per  hoc  nomen  clementiae 
Cuncta  remitte  debita : 
Da  et  in  regno  gloriae 
Beata  nobis  gaudia. 

Plebs  laetis  colat  mentibus 
Hoc  siiave  Christi  Nomen  : 
Ut  cantet  in  coelestibus 
Alleluia,  dulce  carmen. 

Tibi  laus,  benedictio, 
Perpesque  gratulatio, 
Honor,  virtus,  et  charitas, 
0  Lux  beata  Trinitas. 

IX. 

m  FESTO  S.  AGNETIS,  V.  M, 
D.  xxi.  JAN. 

E  BREVIARIO  AMBROSIASO. 

Aghetis,  abnae  Virginis," 
Natalis  est,  quo  spirituni 
Coelo  refudit  debitum 
Pio  sacrata  sanguine. 

Matura  martyrio  fuit, 
Matura  nondum  nuptiis  : 
Nutabat  in  viris  fides, 
Cedebat  et  fessus  senex. 

Metu  parentes  territi 
Claustrum  pudoris  auxerant, 
Solvit  fores  custodise 
Fide3  teneri  nescia. 

Prodire  quis  nuptam  putet, 
Sic  laeta  vultu  ducitur, 
Novas  viro  ferens  opes, 
Dotata  censu  sanguinis. 

Aras  nefandi  nmninis* 
Adolere  tsedis  cogitur  : 
Respondit :  Haud  tales  faces 
Sumpsere  Christi  Virgines. 

Hic  ignis  extinguit  fidem, 
Haec  namma  lumen  eripit : 
Hic,  hic  ferite,  ut  pronuo 
Cruore  restinguam  focos. 

Percussa  quam  pompam  tulit  ! 
Nam  veste  se  totam  tegens, 
Curam  pudoris  praestitit, 
Ne  quis  retectam  cerneret. 

In  morte  vivebat  pudor 
Vultumque  texerat  manu : 
Terram  genu  tlexo  petit 
Lapsu  verecundo  cadens. 

Jesu,  tibi  sit  gloria, 
Qui  natus  es  de  Virgine  : 
Cum  Patre  et  almo  Spiritu 
In  sempiterna  secula. 

X. 

IN  EODEM  FESTO. 

E  BBEVIARIO  ZAMOBENSI  313. 

Agxes,  agna  quse  in  Igeta 

Agni  domo  habitas  ; 
Yanitate  mundi  spreta, 

In  veras  divitias 
Mente  tota  inhiasti ; 
Debellasti,  conculcasti 

Satanae  illecebras. 

Passam  funes,  passam  trahi 

Ubi  demon  habitat, 
Numen  Regis  Adonai 

Te  potenter  vindicat  : 
Cum  dementes  in  te  dentes 
Acuerunt  ut  serpentes, 

Circumdat  et  liberat. 

0  quam  felix  chorus  ille 

Quo  nunc  astas  jugiter ! 
Virginum  quo  mille  mille 

Gaudent  aeternaliter  : 
Agnum,  Agnes  turrem  spei, 
Agnum  Deura,  Agnum  Dei 

Laudantes  perenniter. 

Aspera  fient  in  plana 

Tuo  supplicamine  ; 
Suo  Enierentiana 

Baptizetur  sanguine  : 
Te  miretur,  gratuletur, 
Tecum  digne  copuletur 

Peracto  certamine. 

Regi  saeculorum  magno 

Decus  atque  gloria : 
Pari  laude  virtus  Agno 

Sit  atque  victoria  : 
Et  ab  omni  creatura 
Laus  Paraclito  sit  pura 

Qui  nos  replet  gratia. 

XI. 

IN  FESTO  S.  VINCENTII,  D.  M. 

D.  xxii.  JANUAR. 

E  BREVIARIO  CABILLONENSI. 

Christi  pugil  Vincentius, 
Poenisque  magnis  debitus, 
Libros  sibi  jam  creditos 
Custos  fidelis  denegat. 

Spernit  preces,  spernit  minas  : 
Quid  his  tyrannus  profuit  ? 
Non  sacra  tradet :  nec  semel 
Christo  datam  solvet  fidem. 

Frustra  parantur  verbera  : 
Hunc  vincla,  carcer,  laminae, 
Ungues  et  ignis  amplius 
Dignuni  Deo  testem  probant. 

Hsec  inter  unum  prsedicant 
Te,  Christe,  robur  Martyrum  : 
Timere  nescit  funera 
Quibus  triumphus  additur. 

Tuos,  Deus,  sic  Martyres 
Certare  das  et  vincere, 
Quos  dum  coronas,  tu  tua 
jEquus  coronas  munera. 

Eterne  tu  Verbi  Pater, 
Eterne  Fili  par  Patri, 
Et  par  utrique  Spiritus, 
Jesu,  tibi  sit  gloria. 

XII. 

IN  FESTO  OMNIUM  SS.  PONTIFICUM. 

D.  xxxi.  JANUAR. 

E  BREVIARIO  CENOMANENSI. 

Sancti  Pontifices,  prsesidium  gregis, 
Vobis  una  quies  continuus  labor  : 

Vobis  vivere  Christus, 

Vobis  grande  lucrum  mori. 

N 

In  vos  turpis  opum  nil  potuit  fames : 
Thesaurus  potior  pectora  moverat : 
iEris  prodiga  dextra 
Sparsit  quse  meteret  polo. 

Qua  duxere  tuum  Pontifices  gregem, 
Qua  nos,  Christe,  prasis,  currere  fac  viam  : 

Duc5  ne  longius  errent  : 

Serva,  ne  pereant  oves. 

Laus,  qui  Pontifices  constituit,  Patri : 
Pastorum  capiti,  laus  quoque  Filio  : 

Qui  pinguedine  mentes 

Ungis,  laus  tibi,  Spiritus. 

XIII. 
IN  FESTO  SS.  MARTYRUM 

QUI  OBIERUNT  IN  CARITATIS  OFFICIO  ERGA  PESTILENTIA 
AFFLICTOS  ALEXANDRL&. 

D.  xxviii.  FEBRUAR. 
E  BREVIARIO  BAZATENSI. 

Festus  dies  non  exhibet 
Quos  sanguis  ornat  Martyris  : 
Sed  Numini  quos  ignese 
Vis  caritatis  immolat. 

Mortis  ferax  cum  plurimge 
Lues  per  urbem  spargitur, 
iEgros  amant  invisere 
Et  commori,  dum  sublevent. 

Jam  qui  juvarunt  languidos 
Lethale  virus  opprimit  : 
Adsunt  et  his,  qui  propriae 
Vitse  ministrent  prodigi. 

Quos  pestifer  tenet  vapor 
Versant,  in  ulnis  confovent : 
Et  mox  humandi  deferunt 
Humanda  collo  corpora. 

A  caritatis  munere 
Non  mors  repellit  imminens  : 
Quot  morbus  ater  prseripit 
Ardens  fides  tot  suscitat. 

Sit  laus  Patri,  laus  Filio  : 
Sit  par  tibi  laus,  Spiritus  ; 
Quo  dante,  mortis  nescia 
Afflat  fideles  caritas. 


XIV. 
IX  FESTO  SS.  PHILIPPI  ET  JAOOBI 
D.  i.  MAI. 

BAHTOLD  VICTOPJyi. 


Cui  se3  relictis  omnibus, 
Addixerant  Apostoli, 
Tristes,  recenti  funere, 
Jesum  dolebant  mortuum. 

At  vos  dolorem  ponite : 
Se  suscitavit  mortuum  : 
Indigna  mortis  yincula 
Rumpendo,  se  probat  Deum. 

Perradit  occlusas  fores : 
Vestro  videre  se  choro, 
Artus  sacros  dat  tangere, 
Nec  temnit  oblatas  dapes. 

Servata  monstrat  vulnera, 
Nostree  salutis  obsides  : 
0  quanta  nubes  testium 
Fidem  sopitam  suscitat ! 

Apostolorum  sensibus, 
Qui  te  revelasti,  Deus, 
Et  te,  vacillet  ne  fides, 
Nostris  revela  sensibus. 

XV. 

IN  FESTO  IXYEXTIONIS  S.  CRUCIS 

D.  iii.  MAI. 

SANTOLII  VICTORDsL 

E  BEEVI^RIO  PABUEUTOL 

Signum  novi  Crux  foederis, 
Crux  orbis  arca  naufragi  : 
Cum  jam  perinius,  nos  ratis 
Portus  refers  in  patrios. 

Telis  rubentem  flammeis 
Ultoris  exarmas  manum  : 
Placatur,  ut  te  respicit, 
Iras  et  obliviscitur, 

Lethale  si  vulnus  ferat 
Infernus  anguis  morsibus, 
Laesi  simul  te  viderint 
Repente  tu  medeberis, 

Ara  sub  illa  par  Deo 
Se  consecravit  victima  ; 
Hac  sede  lsesum  Filius 
Placavit  orator  Patrem. 

Crux  sancta  !  Crux  amabilis  ! 
Crux  tincta  Christi  Sanguine  ! 
Haurire  da  nos  longius 
Vitam  Dei  de  funere. 

XVI. 

AD  LAUDES. 

Crux  flda,  languorum  Dei 
Pendentis  in  te  conscia, 
Ejus  dolores  intimos, 
Dic  verba,  dic  suspiria. 

Clavi  pedes,  clavi  manus 
Fixere  duro  stipiti, 
Cinctum  cruentis  vepribus 
In  te  recumbebat  caput. 

Cum  morte  luctantis  Dei 
Legis  supremos  spiritus  : 
Christus  tuo,  volens  mori, 
Vitam  reliquit  in  sinu. 

Tu  lectus  in  quo  nos  parit3 
Suggestus  e  quo  nos  docet, 
Olim  tremendum  sontibus 
Eris  Tribunal  Judicis. 

XVII. 
IN  EODEM  FESTO. 

E    BREVIARIO    BRACHARENSI 
(HABETUR   ET    PARTIM    IN    SARISBURIENSI.) 

Crux  fidelis  terras  ccelis 

Miro  nectens  foedere, 
Nos  in  laude  tua  gaude 

Devotos  incedere 

Crux  est  Thronus  in  quo  bonus 

Pastor  oves  redimit : 
Crux  fecundat,  crux  emundat, 

Crux  hostem  interimit. 

Crux  est  signum  quod  est  dignum 

Conservare  perditos  : 
Crux  est  dies  per  quam  quies 

Redditur  ad  timidos. 

Crux  est  satis  fida  ratis  : 

Crux  est  horror  daemonum  : 
Crux  est  scutum  nimis  tutum 

Et  trophseuni  militum. 

Ara  crucis,  lampas  lucis; 

Vera  salus  hominum : 
Nobis  pronum  fac  Patronum 

Quae  tulisti  Dominum. 

Salve  lignum  vitae  dignum 

Ferre  mundi  pretium : 
Confecisti  plebi  Christi 

Crucis  beneficium. 


XVIII. 
IN  EODEM  FESTO. 

E  BREVIARIO  FRATRUM  HUMILIATORUM. 

Salve  Crux  Sancta,  salve  mundi  gloria, 
Vera  spes  nostra,  vera  ferens  gaudia, 
Signum  salutis,  salus  in  periculis, 
Vitale  lignum,  vitam  ferens  omnium. 

Te  adorandam,  te,  Crucem  vivificam, 
Per  te  redempti,  hic  te,  decus  saeculi, 
Semper  laudamus,  semper  tibi  canimus, 
Per  lignum  servi,  per  te  sumus  liberi. 

Originale  crimen  necans  in  Cruce, 

Nos  jam  a  pravis  munda,  Christe,  maculis, 

Humanitatem  miseratus  fragilem, 

Per  Crucem  sanctam  lapsis  dona  veniam. 

Protege,  salva,  benedic,  sanctifica, 
Populum  cunctum  Crucis  per  signaculum  ; 
Morbos  averte  corporis  et  animae  : 
Hoc  contra  signum  nullum  stet  periculum, 

Sit  Deo  Patri  laus  in  Cruce  Filii  ; 
Sit  coequali  laus  Sancto  Spiritui : 
Civibus  summis  gaudium  sit  Angelis  : 
Honor  sit  mundo  Crucis  veneratio. 

XIX. 

AD  LAUDES. 

Signum  Crucis  mirabile 
Olim  per  orbem  prsenitet : 
In  qua  pependit  innocens 
Christus  Redemptor  omnium. 

Haec  arbor  est  sublimior 
Cedris  quas  habet  Libanus  : 
Quae  poma  nescit  noxia, 
Sed  ferre  Vitae  praemia. 

Tu  Christe,  Rex  piissime, 
Hujus  Crucis  signaculo 
Horis,  momentis  omnibus, 
Munire  nos  non  abnue. 

Ut  ore  tibi  consomo 
Et  corde  devotissimo 
Possimus  omni  tempore 
Laudes  referre  debitas. 

Te,  summa  Trinitas,  Deus, 
Collaudet  omnis  spiritus  : 
Quos  per  Crucis  signaculum 
Salvas,  rege  per  sseculum. 


XX. 

m  FESTO  SS.  ADRIANI  ET  NATALL2E. 
D.  xvii.  JUN. 

E  BREVIARIO  MOZARABICO. 

Gloriosa  Jerusalem, 

Mater  una  Martyrum, 
Sors  beata  post  labores, 

Jus  pium  post  turbines, 
Quse  tuorum  lseta  cursu 

Promptior  attolleris : 

Terge  luctum,  sume  plausum, 

Pande  portum  civibus  : 
Excipe  quos  sustinebas 

Post  triumphos  loetior  : 
Inquibus  victrix  resultas 

Da  decus  victoriae. 

Hujus  ergo  imprecatu 

Et  tuorum  Martyrum, 
Ferto  nobis  hanc  medelam 

Qua  reatum  diluas  : 
Criminis  nodos  resolvas  ; 

Da  firmentum  gratise. 

Quo  tremenda  judicantis 

Cum  dies  illuxerit, 
Festa  quorum  prsedicamus 

Misceamur  gaudiis  ; 
Et  quibus  non  est  corona, 

Sit  fides  ad  gloriam. 

Laus  tibi  per  omne  tempus 

Trinitas  indifferens, 
Laus,  honor,  virtusque  summa, 

Singularis  gloria, 
Quae  Deum  te  saeculorum 

Personet  in  saecula. 

XXI. 

LN  FESTO  OMNIUM  SS.  MARTYRUM. 
D.  xxii.  JUN. 

Quantis  nostra  fides  empta  laboribus  ! 
Quam  tot  purpurei  sanguine  Martyres 
Signatam,  caleant  ut  pia  pectora, 
Transmisere  nepotibus  ! 

Hac  spiramus  adhuc,  vivimus  hac  fide  : 
Hinc  spes  certa  venit :  nascitur  hinc  salus  : 
0  nos  degeneres,  si  pigeat  viam 

Tot  tritam  ducibus  sequi  ! 

Hos  non  haereseon  impietas  tuo, 
Princeps  Christe,  jugo  surripuit :  tibi 
Hos  mater  peperit :  vindicat  hos  sibi 
Dux  Ecclesia  milites. 

Ex  hoc  fonte  diem  plenius  hausimus  : 
Christi  religio  moribus  integra 
Ad  nos  usque  redit :  plena  Deo  fluit 
His  doctrina  canalibus. 

Patri  maxima  laus,  maxima  Filio  : 
Sit  par  Sancte  tibi  gloria,  Spiritus  : 
Qui  das  Martyribus  mille  neces  pati5 
Et  per  funera  vincere. 


XXIL 

IN  FESTO  SS.  PETRI  ET  PAULI. 

D.  xxix.  JUN. 

E    BREVIARIO   NOVIOMEXSI. 

Supreme  Princeps,  Dux  gregis, 
Qui  clausa  pandis  sidera, 
Spectante  Roma,  clarior 
Intras  Olympum  sanguine. 

Affixus  alto  stipite 
Invertis  in  terram  caput : 
Quo  te  magis  nunc  dejicis 
Hac  mente  major  emicas. 

Non  ausus  erectae  Crucis 
Ambire  Petrus  gloriam : 
Coelo  daturus  spiritum 
Pedes  adorat  Numinis. 

Paulus,  magister  gentium/ 
Mactatu/  ense  victima ; 
Minorque  ponit  verticem 
Christi  supremo  vertice. 

Cursus  peregit  impigros, 
Gaudetque  Christo  perfrui: 
Labore  partis  arduo 
Victor  coronis  cingitur. 

Uni  sit  et  trino  Deo 
Suprema  laus,  summum  decus, 
De  nocte  qui  nos  ad  suae 
Lumen  vocavit  glorise. 

XXIII. 
DE  EODEM  FESTO. 

E  BREVIARIO  MOZARABICO. 

Apostolorum  Passio 
Diem  sacravit  sseculi, 
Petri  triumphum  nobilem, 
Pauli  coronam,  proferens. 

Conjunxit  aequales  viros 
Cruor  triumphalis  necis  : 
Deum  secutos  praesules 
Christi  coronavit  fides. 

Primus  Petrus  Apostolus, 
Nec  Paulus  impar  gratiae  . 
Electionis  vas  sacrse 
Petri  adsequavit  fidem. 

Verso  Crucis  vestigio, 
Suum  honorem  dans  Deo, 
Suspensus  ascendit,  dati 
Non  immemor  Oraculi. 

Hic  Romae  celsi  verticis 
Devotionem  extulit : 
Fundata  tali  sanguine, 
Et  vate  tanto  nobilis. 

Praecinctus,  ut  dictum  est,  senex 
Levatus  est  ab  altero  : 
Quo  nolet,  ibit :  sed  volens 
Mortem  subegit  asperam. 


Prodire  quis  mundum  putet, 
Concurrere  plebem  Deo 
Electam  :  Gentium  caput 
Fidei  magistram  Gentium  ? 

Deo  Patri  sit  gloria, 
Ejusque  soli  Filio 
Cum  Spiritu  Paraclito 
Nunc,  et  per  omne  saeculum. 


XXIV. 

IN  FESTO  VISITATIOMS  B.  V.  M. 
D.  ii.  JUL. 

E  BBEVIABIO  SALISBTJRGENSI. 

De  sacro  tabernaculo 
Virtutum  flos  egreditur  : 
In  montis  diverticulo 
Odor  Marise  spargitur. 

Ex  caritatis  germine 
Elizabeth  appropiat : 
Et  pietatis  culmine 
Ipsam  devote  visitat. 

Salutat  servam  domina, 
Hsec  matrem  Christi  nominat : 
Confertur  ingens  gratia ; 
Matrem  et  prolem  satiat. 

En  !  Christi  Incarnatio 
Per  nondum  natum  panditur  : 
Adorat  hunc  cum  gaudio 
Qui  ventre  matris  clauditur. 

Clamat  senex  in  jubilo 
Yidens  Mariae  gloriam : 
Beata,  credens  Angelo 
Fuisse  rem  veridicam. 


Hic  stupet  rerum  regula 
Mutans  naturse  ordinem  : 
Ubi  fiunt  miracula 
Per  solum  cceli  principem. 

XXV. 

IN  FESTO  S.  ANN^E. 

D.  xxvi.  JUL. 

E  BKEVIARIO  VETEKE  ECCLESL&  PARISIENSIS. 

Lucis  hujus  festa 
Colat  plebs  honesta  : 
Deum  coeli  dignis 
Confrequentans  hymnis. 

Mater  Matris  Christi 
Ex  hac  vita  tristi 
Migrans  fide  bona 
Sumpsit  vitse  dona. 

Annam  sic  expresse 
Fudit  Radix  Jesse, 
Ut  sit  Mater  Matris 
Nati  Dei  Patris. 

Ex  hac  carnis  planta 
Surgit  Virgo  Sancta : 
Ex  hoc  fluit  fonte 
Lapis  csesus  monte. 

Coelo  jam  sublata 
Mulier  beata 
Suo  nos  precatu 
Purget  a  reatu. 

Trino  laus  et  uni 
Deo  sit  communi, 
In  quo  vivit  pia 
Anna  cum  Maria. 


XXVI. 
IN  FESTO  S.  MARLE  MAGDALEXJE. 

E  BREVIABTIS  ERATKTJM  HUMILIATOItTJM 
ET  ANGLICIS. 

Latjda,  Mater  Ecclesia, 
Lauda  Christi  clementiam, 
Qui  septem  purgat  vitia 
Per  septiformem  gratiam. 

Soror  Maria  Lazari, 
Quse  tot  commisit  crimina, 
Ab  ipsa  fauce  Tartari 
Redit  ad  vitae  limina. 

Post  fluxae  carnis  scandala 
Fit  ex  lebete  phiala  : 
In  vas  translata  gloriae 
De  vase  coutumelise. 
o 

iEgra  currit  ad  Medicum, 
Vas  ferens  aromaticum  : 
Et  a  morbo  multiplici 
Verbo  curatur  medici. 

Surgentem  cum  victoria 
Christum  videns  ab  inferis, 
Prima  meretur  gaudia, 
Quse  plus  ardebat  ceteris. 

Trino  Deo  sit  gloria 
Pro  multiformi  grati^, 
Quee  culpas  et  supplicia 
Remittit  et  dat  praemia. 


XXVII. 

IN  FESTO  TRANSFIGURATIONIS  AD 
PRIMAS  VESPERAS. 

E  BREVIARIO  FRATRUM  HUMILIATORUM. 

Gaude,  Mater  pietatis 

In  valle  gementium, 
Pro  ducatu  dignitatis 

Christi  Regis  omnium, 
Quo  dilecta  praedotaris 

In  culmine  montium. 

Ibi  patres  prsecellentes 
In  mortali  corpore, 

Admirantur  assistentes 
De  tam  grandi  munere : 

Divinum  lumen  cernentes 
In  creato  lumine. 


Quod  vertices  prophetarum 
Praecolunt  devotius, 

Lumen  Moses,  lumen  clarum 
Legis  datae  ccelitus, 

Et  Elias  jubar  rarum 
Zelo  Dei  fervidus. 


Prsesentia  Deitatis 
Declaratur  provide, 

In  audita  voce  Patris 
De  supremo  culmine, 

Et  Spiritu  veritatis 
Forma  nubis  lucidae. 


Genitori,  genitoque 

Laus  et  jubilatio, 
Salus,  honor,  virtus  quoque 

Sit  et  benedictio : 
Procedenti  ab  utroque 

Compar  sit  laudatio. 

XXVIII. 
AD  OFFICIUM  NOCTURNUM. 

Exultet  laudibus  sacrata  concio, 
Coeli  agminibus  juncta  tripudio, 
Pro  Yerbi  gloria,  quo  splendent  omnia, 
Terra,  pontus,  et  sethera. 

Promissus  panditur  fratrum  de  medio, 
Patris  cum  labitur  vox  de  fastigio, 
Dicens  hunc  Filium,  doctorem  coelicum, 
Audituque  dignissimum. 

Ut  sponsa  succidit  pro  fratris  semine 
Quae  a  viro  linquitur  carente  filiis, 
Mandante  Domino  in  monte  Moisi 
Calceamentum  solvere. 

Formosus  specie  pra?  natis  hominum, 
Vestitus  gloria  fit  Sponsus  Sanguinis ; 
0  res  mirabilis  !  gubernat  omnia 
Celsus,  pauper  et  humilis. 

Te,  Trina  Deitas,  unaque  poscimus, 
Sic  nos  tu  visites,  sicut  te  colimus, 
Per  tuas  semitas  duc  nos  quo  tendimus 
Ad  lucem  quam  inhabitas. 

XXIX. 
AD  LAUDES, 

Novum  sidus  exoritur 
Christi  pia  clementia  : 
Quo  tenebrosa  premitur 
Inimici  saevitia. 

Insurgere  cum  nititur 
Malignitatis  spiritu, 
Ex  adverso  resistitur 
Praepotenti  exercitu. 

Roborantur  in  acie 
Intuentis  signaculum 
Desudantes  militiae, 
Ut  bravium  corripiant. 

Pro  quo  se  cunctis  objicit 
Beatum  in  Mjsterio 
Christus,  et  tandem  perficit 
Regnans  in  cceli  solio. 

Gloria  tibi,  Domine, 
Potestas  et  imperium  : 
Qui  certantibus,  Hagie, 
Aperte  monstras  prsemium. 

XXX. 

IN  EODEM  EESTO. 
AD  LAUDES. 

E  BREVIARIIS  ANGLICIS. 

0  nata  lux  de  luroine 
Jesu  redemptor  seeuli : 
Dignare  clemens  supplicum 
Laudes  precesque  sumere. 

Qui  carne  quondam  contegi 
Dignatus  es  pro  perditis  : 
Nos  membra  confer  effici 
Tui  beati  corporis. 

Prag  sole  vultu  tlammeus, 
Ut  nix  amictu  candidus, 
In  monte  dignis  testibus 
Apparuisti  conditor. 

Vates  alumnis  abditos 
Tuis  alumnis  conferens, 
Utrisque  te  divinitus 
Deum  dedisti  credere. 

Te  vox  paterna  celitus 
Suum  vocavit  filiuni, 
Quem  nos  fideli  pectore 
Regem  fatemur  gloriae. 

Concede  nobis  quesuruus 
Almis  micare  moribus  : 
Ut  ad  polorum  gaudia 
Boriis  Tehamur  actibus. 

Laudes  tibi  nos  pangimus 
Eterne  regum  rex  Deus, 
Qui  es  trinus  atque  unus 
Per  cuncta  regnans  secula. 


XXXI. 

IX  FESTO  SS.  JUSTI  ET  PASTORIS. 
D.  vi.  AUG. 

E  BREVIARIO  MOZARABICO. 

0  Dei  perenne  Verbum 

Patris  ore  proditum, 
Organam  qui  imbecille 

Admoves  Infantium, 
Dans  eis  spirare  flatum 

Vocis  ut  premant  sonum  : 


Tu  pius  adesto  nobis, 

Solve  fibras  gutturis, 
Ora  instrue  loquelis, 

Corda  reple  lacrymis  : 
Ut  sacrorum  festa  dignis 
Preecinamus  canticis. 

Ecce  Justus,  ecce  Pastor, 
Arabo  juncti  sanguine, 

Quos  pia  fraternitatis 
Vinxerat  germanitas : 

Junxit  sequalis  sacratse 
Passionis  unitas. 


Hinc,  Deus,  te  supplicamus 

Ut  precantes  audias, 
Pelle  morbos,  solve  vincta, 

Et  relaxa  crimina : 
Atque  illsesi  futuram 

Appetamus  Patriam. 

Nominis  tui  amorem 

Da  tuis  in  servulis  : 
Temporale  nil  amemus, 

Diligamus  invicem : 
Te  sequamur,  te  canemus, 

Te  fruamur  perpetim. 

Laus  tibi  per  omne  tempus  &c. 

XXXII. 


IN  NATIVITATE  BEAT.E  MARLffl  V. 
D.  viii.  SEPT. 

Gaude  visceribus,  mater,  in  intimis, 
Felix  ecclesia,  quaj  sacra  replicas 
Sanctse  Festa  Marise  : 

Plaudant  astra,  soluin,  mare. 

Cujus  magnifica  est  generatio  : 
Cujus  vita  sacris  claruit  actibus  : 
Cujus  finis  honorem 

Summum  fine  tenet  sine. 

Quae  Yirgo  peperit,  Virgoque  permanet ; 
Lactavit  propriis  uberibus  Deum, 
Portantemque  gerebat 
Ulnis  cuncta  trementibus. 

Felix  multiplici  laude  puerpera, 
Regis  porta  sui  clausa  perenniter, 
Mundi  stella  fluentis, 
Floris  virgula  regia. 

XXXIIL 

IN  FESTO  EXALTATIONIS  S.  CRUCIS. 
D.  xiv.  SEPT. 

E  BREVIAKIO  NOVIOMENSI. " 

Jesu,  uianus,  pedes,  caput 
Perfossus,  et  sacrum  latus  : 
Fax  vox  profusi  sanguinis 
Ascendat  ad  thronum  Patris. 

Heu  quanta,  quorum  gratia, 
Quantusque  dignaris  pati ! 
Occisus  Agnus  a  lupis, 
Ut  formet  agnos  de  lupis. 

Procul  tepor,  procul  pigrum 
Cordis  fatiscentis  gelu : 
Immensa  Christi  nos  trahit, 
Urget,  rapitque  caritas. 

Quis  jam  tibi  vel  vivere, 
Jesu,  recuset,  vel  mori  ? 
Qui  morte  nos  servos  emis, 
Et  nos  resurgens  liberas. 

Plagse  tui  sint  corporis 
JEgris  asylum  mentibus  : 
A  Patris  ira  nos  tegas 
Blando,  Redemptor,  in  sinu. 

Sit  Trinitati  gloria  : 
Tibi,  Pater,  qui  Filii 
Munduru  redeniptum  sanguine 
Sancto  reformas  Spiritu. 


XXXIV. 

IN  FESTO  S.  MICHAELIS  ARCHANGELL 

D.  xxix.  SEPTEMB. 

E  BREYIARIO  MOZARABICO. 

0  ccelorum  alme  princeps 

Michael  fortissime, 
Summi  Piegis  Christi  summus 

Portitorque  rutilus, 
Ipsa  voce  Michaele 

Dicens  ;  Quis  ut  Dominus  1 

Tu  polorum  aulao  decus, 

Tu  thronorum  civis  es  ; 
Dominationum  arce 

Virtutumque  proemines  : 
Principatuum,  Potestatum, 

Lux  coruscans  enites. 

Tu  creatus  Creatoris 
Obsequens  officio, 

Humilem  prgelatus  axem 
Non  linquis  fastidio  : 

Ille  dum  refuga  cadit 
Insolens  in  Tartaro. 


Inde  tibi  summa  virtus 
Pollet,  vigor  inclyte, 

Tenebrosis  dominari 
Turbis  dsemoniacis  : 

Judicare  censor  suis 
Zabulum  cum  Angelis. 

Tu  salus  plebis  Judaeae 
Ccelo  missus  lator  es  : 

Almo  vati  jubar  ferens 
Danieli  oraculo  : 

Fortem  inquit  te  bellare 
Pro  fideli  populo. 


Inde  quaesumus  nos,  alme 
Miles,  victor  inclyte  ; 

Exhibe  cunctis  renatis 
Nunc  demum  baptismate, 

Quse  praestabas  olim  pie 
Veteri  senigmate. 

Omnis  sexus,  omnis  aetas 

Prompta  mundum  linquere, 
Yerum  Christi  callem  clives 

Discamus  concurrere  : 
Quo  queamus  coeli  portam 

Transitum  post  petere. 

Ultimo  die,  cum  ille 

Resurgendo  fulserit, 
Non  reorum  sorte  yincti 

Mancipemur  Tartaro, 
Sed  urbano  lucis  loco 

Deputemur  liberi. 

Tunc  honor  duplex,  dum  Sanctis 

Digna  merces  redditur : 
Non  indignis  mala  nobis 

Obligent,  qua  gessimus  : 
Sed  mutandi  transferamur 

Ex  fide  sideribus. 

Laudem  soli  Trino  fantes 

Numini  multimodam, 
Spiritus,  Patrisque  et  Agni 

Mox  adepti  dexteram, 
Gaudeamus,  exultemus 

Affatim  per  secula. 

XXXV. 

IN  FESTO  SS.  SERVANDI  ET  GERMANI. 

D.  xxiii.  OCTOB. 

E   BRETIARIO   MOZARABICO. 

Christe,  vere  Rex  Sanctorum, 

Et  sacrator  Martyrum, 
Tu  es  Teritas  et  via 

Vitaque  credentium  : 
Tu  optantibus  das  TOtum 

Et  beatis  braTium. 

Tibi  laudum  Tota  pandit 

Cuncta  chors  Fidelium : 
Qui  SerTando  et  Germano 

Robur  mox  eximium 
Concessisti,  ut  triumphent 

Dimicando  Zabulon. 


Nobilis  per  vulnus  amplum 
Porta  justis  panditur : 

Quosque  Christus  candidatis 
Aggregat  cohortibus, 

Miscet  choris  Angelorum, 
Etcoronat  praemiis. 

State  nunc,  hymnistse  cuncti, 
Yoce,  votis,  munere  : 

Atque  in  laudem  Sanctorum 
Yox  cunctorum  insonet ; 

Sit  dies  hgec  festa  nobis, 
Sit  sacratum  gaudium. 


Gloria  Deo  Parenti 
In  excelsis  resonet : 

Gloriam  Christo  canamus 
Atque  Sancto  Spiritui : 

Cui  laiis  et  potestas 
In  eterna  saecula. 


XXXYI. 

m  FESTO  S.  ELISABETH,  REGDT^ 

D.  xix.  NOYEMB. 

E  BREYIARIO  ItfAGDEBERGEySL 

Htmnum  Deo  yox  jucunda 

Decantet  ecclesiae  : 
Nam  congaudet  laetabunda 

Sion  mater  filiae 
Ascendenti  de  profunda 

ConYalli  miseriae. 


208  HYMNI 

Quam  regali  stirpe  natam 
In  annis  infantiae 

Vir  accepit  desponsatam 
Indolis  eximise, 

Semper  tamen  inspiratam 
Voto  continentise. 


Fide,  prole,  sacramento 
Ratum  hoc  conjugium 

Vero  docet  argumento 
Quod  patrum  coelestium 

Vitse  sanctse  documento 
Attingit  consortium. 


Lege  carnis  sic  ligata 
Non  exstinxit  spiritum, 

Sed  implevit  fide  rata, 
Nec  reliquit  irritum, 

Adeo  mens  prseparata 
Gerebat  propositum. 


Hsec  insignis,  hsec  beata 
Pauperum  nutricia, 

Fastu  mundi  non  elata, 
Nec  parentum  gloria, 

In  se  carne  trucidata 
Crucifixit  vitia. 

Tandem  viro  destituta 

Munda  mundum  exuit, 
Mente  Christum  jam  induta 

Saccum  carnis  consuit, 
Et  in  tempus  hoc  statuta 

Sic  lampas  emicuit. 

Veras  censu  paupertatis 

Redimens  divitias, 
De  thesauro  pietatis 

Fudit  auri  copias, 
Et  multorum  egestatis 

Supplevit  inopias. 

Fecit  opus  sibi  fuso 

Quaerens  alimoniam : 
Et  vilescens  ipsa  sibi 

Sprevit  ignominiam  : 
Sciens  soli,  Christe,  tibi 

Recte  dari  gloriam. 

XXXVII. 
IN  FESTO  S.  KATHERINiE. 

E  BREVIARIO  SYLVANECTENSI. 

Pange  lingua  gloriosse 
Virginis  Martyrium ; 

Gemmae  jubar  pretiosae 
Descendat  in  medium ; 

Ut  illustret  tenebrosae 
Mentis  domicilium. 

Virgo  poenis  jam  attrita, 

Rotarum  patibulo 
Praesentatur,  premunita 

Fidei  signaculo  : 
Genuflectit :  orat  ita 

Circumstante  populo. 

Ut  confirmes  spem  tuorum 
Et  honorem  nominis, 

Et  elidas  superborum 
Vim  virtute  numinis, 

Struem  Deus  hanc  lignorum 
Ictu  frange  fulminis. 

Vox  completur  :  niox  junctura 
Rotarum  dissolvitur : 

Astans  molis  expressura 
Populi  pars  sternitur : 

Pars  Baptismum  susceptura 
Virgini  conjungitur. 

Fide  fidens  occultata 

Regia  vox  emicat : 
Deos  Regis  detestata 

Christum  Regem  praedicat : 
Tortis  mammis  cruciata 

Spe  constanti  dimicat. 

Decollari  cum  jubetur 

Caput  offert  gladio : 
Petit  sibi  suffragetur 

Virginis  oratio  : 
Ex  defectu  ne  fraudetur 

Palmse  suae  praemio. 


Hujus  et  nos  imploremus 
Devote  suffragia  : 

Mentes  ita  conformemus 
Katherinae  gratia, 

Ut  reginae  conregnemus 
In  coelesti  Patria. 

XXXVIII. 
IN  FESTO  S.  RAPHAELIS  ARCHANGELI. 

E  BREVIARIO  HERFORDENSI. 

Celsorum  civium  inclita  gaudia, 
Canamus  socii  factaque  fortia : 
Nam  decet  animus  ut  canat  dulcius 
Coelorum  laudes  principum. 

Hi  sunt  precipui  regnorum  presides  : 
Arcendo  demones  nunquam  sunt  desides  ; 
Resistunt  emulis  ut  fortes  milites 
Gygantum  genus  optimum. 

Presunt  hi  proeliis  more  juvantium, 
Impugnant  spiritus  sine  vecordia : 
Concurrunt  conciti,  mens  bene  conscia 
Reportet  ut  victoriam. 

Quee  vox,  quee  poterit  scriptura  texere 
Quse  sanctis  angelis  dantur  in  munere  ? 
Ut  suos  milites  possint  protegere 
Ac  recto  tramite  celo  dirigere  ? 

Te  summa  Deitas,  devote  poscimus 
Ut  culpas  singulas  et  poenam  auferas  : 
Cum  sanctis  angelis  nostra  sit  gloria 
Per  cuncta  semper  secula, 


PER  ANNUM.  213 


XXXIX, 
IN  NATALI  CONFESSORIS. 

E  BREVIARIO  FRATRUM  HUMILIATORUM. 

Laudemus  Christi  gratiani, 
Confessorum  constantiam, 
Quorum  doctrina  fulgida 
Splendet  Mater  Ecclesia. 

Qui  carnis  continentiam 
Servantes  propter  Dominum, 
Fragrantes  velut  lilium 
Reddunt  odorem  optimum. 

Quorum,  Deus,  suffragiis 
Absolve  nos  a  vinculis 
Resticulis  peccaminum 
Quibus  gravamur  nimium. 

Praesta,  Pater  piissime, 
Patrique  compar  Unice, 
Cum  Paracleto  Spiritu 
Regnans  per  omne  sseculum. 

XL, 

DE  UNO  MARTYRE. 

E  BREVIARIO  MOZARABICO. 

Rector,  Redemptor,  Conditor 
Qui  tuis  olim  servulis 
Hujus  dedisti  sseculi 
Oblectamenta  spernere : 

Nobis  refunde  ccelitus 
Tuum  Patrisque  comparem, 
Ut  corda  nunc  tepentia 
Connagrent  igne  proprio. 

Illic,  relictis  terreis, 
Te  inspirante  perciti, 
Strages  secuti  corporum 
Regna  poli  adepti  sunt. 

Prostrati  inde  qusesumus 
Quo  ob  triumphos  Martyris 
Hymnum  Deo  persolvimus 
Nunc  annuis  recursibus  : 

Ipsorum  interventibus, 
Cunctis  ablutos  sordibus, 
Sursum  reduc  ab  infimis 
Sacris  reformans  sedibus. 

XLI. 
ALIUS. 

EX  EODEM. 

Deus,  immensa  Trinitas  : 
Unitas  semper  gloria : 
Pater,  Christe,  Paraclite  : 
Rerum  invicte  Domine. 

Qui  largitate  muneris 
Tuo  prsestasti  Martyri, 
Cujus  festa  votissima 
Concelebramus  hodie  : 

Tormentaque  ssevissima 
Et  varia  supplicia 
Victrice  tua  dextera 
Mente  robusta  pertulit. 

Cujus,  acclines,  Domine 
Te  deprecamur  largius, 
Etherea  consortia 
Celso  dona  fastigio. 

Qui  Princeps  esse  principum 
Rex  Mysticus  agnosceris, 
Agnita  nostra  crimina 
Larga  dele  clementia. 

Adventus  ut  cum  fulgidus 
Tuus,  Christe,  patuerit, 
Tuo  ducente  Martyre 
Laeti  pergamus  obviam. 


XLII. 
HYMNUS  IN  RESTAURATIONE  BASILICiE. 

EX  EODEM. 

0  beata  Jerusalem, 

Praedicanda  civitas  ! 
Quae  tuis  laeta  triumphas 

In  supernis  civibus  : 
Innovata  Regis  amplo 

Claritatis  stigmate. 

Fulgidum  gestans  timorem, 

Plena  mater  filiis, 
Pacis  almge  gloriosis 

Lsetabunda  finibus, 
Rite  restaurata  claro 

Sanctitatis  lampade. 

Hic  tui  templi  refulget 

Sanctior  memoria, 
Jure  restaurationis 

Lucido  fundamine, 

Quum  decoris  pollet  acti 
Dignitatis  sidere. 

Te  precamur  hic  adesse, 

Conditor  sauctissime  : 
Hicque  promptus  consecrandis 

Sedibus  inlabere  : 
Atque  consecrator  ipse 

Hic  adesto  jugiter. 

Jam  templum  tui  honoris 

Effice  nos  servulos  : 
Non  caro,  non  corda  nostra 

Militent  discrimini : 
Sed  tuo  sacro  dicati 

Serviamus  Nomini. 

Regis  hic  Altare  summi 

Sit  coruscum  lumine  : 
Sit  honore  mancipatum, 

Sit  repletum  munere  : 
Sit  beatum,  sit  serenum, 

Sit  placens  Regi  Deo. 

Hic  tibi  nostrorum  alma 

Cordium  altaria 
Consecra,  Superne  Judex, 

Innovans  nos  gratia : 

Sedibus  illapsi  donans 
De  supernis  munera. 

Ut  tibi  per  omne  saeclum, 
Trinitas  Sanctissima, 

Sit  honor,  immensa  virtus, 
Et  perennis  gloria, 

Qui  Deus  in  Trinitate 
Permanes  in  saecula. 


XLIII. 
IN  OFFICIO  UNIUS  DEFUNCTI. 

EX  EODEM. 

Hic  functionis  est  dies : 
Credentis  in  te,  Rex  Deus, 
Functi  fidelis  spiritum 
Traduc  choris  coelestium. 

Hujus  tenebras  discute, 
Peccata  hujus  dissice  : 
Locetur  in  ccelestibus 
Junctus  polorum  civibus. 

Serenus  huic  micet  dies, 
Sidus  perenne  splendeat : 
Nullis  teratur  tediis, 
Summis  fruatur  gaudiis. 

Ut  inferorum  carceres, 
Et  claustra  quaeque  horrentia 
Pertransiens  in  aethera 
Coeli  fruatur  Patria. 


XLIV. 
IN  OFFICIO  MORTUORUM. 

EX  EODEU. 

Christe  Rex,  mundi  Creator, 
Et  Redemptor  inclyte, 

Vota  plebis  obsecrantis 
Tu  benigne  suscipe  : 

Voce  supplice  precamur, 
Postulatus  adveni. 

Mortis  olim  tu  potenter 
Viceras  ut  principem, 

Saeva  Tartara  petisti, 
Dira  claustra  diruens  : 

Vincla  ferrea  resolvens 
Et  retrusos  eximens. 

Hoc  triumpho  confitentes 
Mente  prona  quaesumus, 

Mortuis  tu  des  quietem, 
Cum  quiete  gaudium : 

Dexterse  Patris  Trophaeum 
Cum  Beatis  omnibus. 


Non  eos  peruret  ignis, 
Non  catena  vinciat : 

Vermis  illius  pavendi 
Nemo  poenam  sentiat : 

Sed  tuo  dono  beati 
Absque  fine  gaudeant. 

Praestet  Unitas  hsec  semper, 
Atque  summa  Trinitas  : 

Cujus  est  perenne  nomen, 
Sempiterna  claritas  : 

Qui  Deus  Trinus  et  Unus 
Eegnat  ante  ssecula. 

VARIA. 

I. 

DICTAMEN  SANCTI  AUGUSTINI  AD 
SACERDOTES. 

E    BREVIARIO  VETERE  ECCLESLE  PARISIENSIS. 

Viri  venerabiles,  Sacerdotes  Dei, 
Prsecones  Altisshni,  lucernse  diei, 
Charitatis  radio  fulgentes  et  spei, 
Auribus  percipite  verba  oris  mei. 

Vos  in  Sanctuario  Deo  deservitis  ; 
Vos  vocavit  palmites  Christus  vera  vitis  : 
Cavete  ne  steriles  aut  inanes  sitis, ; 
Si  cum  vero  stipite  vivere  velitis. 

Vos  estis  Catholicae  legis  protectores, 
Sal  terrae,  lux  hominum,  ovium  pastores  : 
Muri  domus  Israel,  morum  correctores, 
Judices  Ecclesiae,  gentium  doctores. 

Si  cadat  protectio  legis,  lex  labetur : 
Si  sal  evanuerit,  in  quo  salietur  ? 
Nisi  lux  appareat,  via  nescietur  : 
Nisi  pastor  vigilet,  ovile  frangetur. 

Vos  cepistis  vineam  Dei  irrigare, 
Quam  doctrinae  rivulis  debetis  rigare : 
Et  spinas  et  tribulos  procul  extirpare, 
Ut  radices  Fidei  possint  germinare. 

Vos  estis  in  area  boves  triturantes, 
Prudenter  a  palea  granum  separantes  : 
Vos  habent  pro  speculo  legum  ignorantes 
Laici  qui  fragiles  sunt  et  inconstantes. 

Quidquid  vident  laici  vobis  displicere 
Dicent  proculdubio  sibi  non  licere  : 
Quidquid  vos  in  opere  vident  adimplere, 
Credunt  esse  licitum,  et  culpa  carere. 

Cum  pastores  ovium  sitis  constituti, 
Non  estote  desides,  sicut  canes  muti : 
Vobis  non  deficiant  latratus  acuti ; 
Lupus  rapax  invidet  ovium  saluti. 

Grex  fidelis  triplici  cibo  sustinetur  : 
Corpore  Dominico  quo  salus  augetur  : 
Sermonis  compendio,  quod  discrete  detur  : 
Mundano  cibario,  ne  periclitetur. 

Ovibus  tenemini  vestris  prsedicare  : 

Sed  quid,  quibus,  qualiter,  ubi,  quando,  quare, 

Debetis  sollicite  preconsiderare  : 

Ne  quis  in  officio  dicat  vos  errare. 

Spectat  ad  officium  vestrse  dignitatis 
Gratise  petentibus  dona  dare  gratis  ; 
Sed  si  unquam  fidei  munera  vendatis, 
Incursuros  Giezi  lepram  vos  sciatis. 

Gratis  Eucharistiani  plebi  ministrate  : 
Gratis  confitenrini,  gratis  baptizate  : 
Secundum  Apostolum  cunctis  gratis  date  : 
Solum  id  quod  fuerit  vestrum  conservate. 

Vestra  conversatio  sit  religiosa, 
Munda  conscientia,  vita  virtuosa  : 
Regularis  habitus,  mensque  gratiosa  : 
.  Nulla  vos  coinquinet  labes  criminosa. 

Nullus  fastus  deprimat  vestrae  sinum  mentis : 
Gravis  in  intuitu  habitus  sit  testis  : 
Nihil  vos  illaqueet  curis  inhonestis, 
Quibus  claves  traditae  regni  sunt  coelestis. 

Estote  breviloqui,  ne  vos  ad  reatum 
Pertrahat  loquacitas,  nutrix  vanitatum  : 
Verbum  quod  proponitis  sit  abbreviatum, 
Nam  in  multiloquio  non  deest  peccatiun. 

Estote  benevoli,  sobrii,  prudentes : 
Justi,  pii,  simplices,  casti,  patientes  : 
Hospitales,  humiles,  subditos  docentes  : 
Consolantes  miseros,  pravos  corrigentes. 

Utinam  sic  gerere  curam  pastoralem, 
Possitis,  et  ducere  vitam  spiritalem, 
Ut  cum  exueritis  chlamydem  carnalem, 
Induat  vos  Dominus  stolam  eternalem  ! 


II. 
DE  JUDICIO  EXTREMO. 

Cum  revolvo  diligenter 
Quid  post  mortem  sit  sequenter  ; 
Stabunt  justi  confidenter  : 
Jam  delector  incessanter. 

Appropinquat  enim  dies 
In  qua  justis  erit  quies  : 
Qua  cessabunt  persequentes, 
Et  regnabunt  patientes. 

Dies  illa,  dies  vitae, 
Dies  lucis  inauditee, 
Qua  nox  omnis  destruetur, 
Et  mors  ipsa  morietur. 

Ecce  Rex  desideratus, 
Et  a  justis  expectatus, 
Jam  festinat  exoratus 
Ad  salvandum  prseparatus. 

Jam  festinat  Rex  coelestis 
Judex  noster  atque  testis  ; 
Festinanter  apparebit; 
Omnis  caro  quem  videbit. 

Apparebit,  non  tardabit ; 
Veniet  ac  demonstrabit 
Gloriam  quam  mereantur 
Qui  pro  fide  tribulantur. 

0  !  quam  pium  et  quam  gratum, 
Quam  siiave,  quam  beatum 
Erit  tunc  Jesum  videre 
His  qui  eum  dilexere  ! 

Tunc  Jesus  dulcis  affectu, 
Et  dulcissimus  aspectu, 
Sic  loquetur  in  affectu 
Omnis  carnis  in  conspectu  : 

Vos  in  me  qui  credidistis, 
Et  qui  mecum  permansistis, 
Qui  pro  me  passi  fuistis, 
Ecce  bonum  quod  quaesistis  ! 

Ecce  regnum  quod  spopondi 
Et  quod  hactenus  abscondi ! 
Nunc  videte,  nunc  habete, 
Nunc  regnate,  nunc  gaudete. 
Q 

Tunc  electi  mirabuntur, 
Et  mirantes  laetabuntur  ; 
Exultantes  respondebunt 
Et  laudabunt  quce  videbunt : 

Deo  gratias  agamus, 
Cernimus  quod  sperabamus  ; 
Deo  gratias  agamus 
Et  Christum  benedicamus. 

O  quam  dulce,  quam  jucundum 
Erit  tunc  odisse  mundum  : 
Et  quam  triste,  quam  amarum 
Habuisse  mundum  carum ! 

0  beati  tunc  lugentes, 
Et  pro  Christo  patientes  ; 
Quibus  sseculi  pressura 
Eegna  dat  semper  mansura  ! 

Ibi  pax  erit  perennis, 
Et  lsetitia  solennis; 
Flos  et  decus  juventutis 
Et  perfectio  salutis. 

Neino  potest  cogitare 
Quantum  erit  exultare, 
Et  in  coelis  habitare, 
Et  cum  angelis  regnare. 

A  d  hoc  regnum  me  vocare 
Juste  Judex  tu  dignare  ; 
Quem  expecto,  quem  requiro, 
Ad  quem  anxius  suspiro. 


III. 
CANTUS  PEREGRINATORUM. 

Audi  nos  Rex  Christe  ; 

Audi  nos,  Domine, 
Et  viam  nostram  dirige  ! 

Deus,  miserere ; 

Deus  miserere 
Et  viam  nostram  dirige  ! 

0  Trine  et  Une 

Cunctos  nos  protege 
In  hoc  sancto  itinere  ! 

Ducem  nobis  prsebe ; 

Angelum  adhibe 
Qui  nos  deducat  ante  te  ! 

Iter  nostrum  rege  ; 

Ab  hoste  defende  ; 
Et  ad  propriam  reduce  : 

Dexteram  extende  ; 

Sinistram  submove  ; 
Ab  adversis  nos  defende  ! 

Tu  Formator  bone, 
Jube  nos  vivere 

Regni  tui  lumine ! 
Gloria  aeterne 
Maneat  cum  Patre 

In  saeculorum  saecula. 


IV. 

IN  NATIVITATE  DOMINI. 

Congaudeat  turba  fidelium : 
Natus  est  rex  Salvator^omnium 

In  Betleem. 
Laudem  cceli  nuntiat  angelus 
Et  in  terris  pacem  hominibus 

In  Betleem. 
Loquebantur  pastores  invicem ; 
Transeamus  ad  novum  hominem 

In  Betleem. 
In  praesepe  et  bos  et  asinus 
Cognoverunt  quod  esset  Dominus 

In  Betleem. 
Tunc  Herodes  quserit  perimere 
Quem  deberet  orandum  quaerere 

In  Betleem. 
In  iEgyptum  Maria  filium 
Transfert  timens  regis  imperium 

In  Betleem. 

Ex  humana  Virgine  nascitur 
Quo  nascente  gaudens  efficitur 

Jerusalem. 
Benedicat  plebs  ergo  virginem 
Venter  cujus  coelorum  pertulit 

Artificem. 
Rege  nato  sidus  exoritur  ; 
Quo  pervio  regum  conjungitur 

Societas  : 
Par  est  inter  parem  intentio  ; 
Pari  quaerunt  regem  consilio 

Quo  jaciat ; 
Eunt,  intrant,  regem  reperiunt ; 
Cui  aurum,  thus,  myrrham  offerunt, 

Et  gratias. 


V. 
IN  NATIVITATE  DOMINI. 

Lilium  floruit  arvis  vernantibus 

Quse  fons  de  Libano  lymphis  rigantibus 

Fovet  et  relevat  Zephyris  flantibus. 

Eia,  eia,  eia, 
Grex  in  pascuis 
Alludat  uberrimis, 
Et  sequantur  agmina 
Agnum  inter  lilia ; 

Qui  factus  est  opilio, 
Assumpto  carnis  pallio, 
Et  per  crucis  rnysterium 
Elisit  fauces  dsemonum, 
Elisit  fauces  daemonum, 
Ferens  reis  remedium. 

Revisit  thalamum  sponsi  praesentia 
Qui  super  cherubim  mira  potentia 
Volavit  praevidens  cuncta  latentia. 
Eia,  &c. 

Electri  species  tandem  emicuit 
Et  mare  vitreum  de  Sion  exiit ; 
Anguis  teterrimus  nunquam  interiit. 
Eia,  &c. 


VI. 

IN  DIE  SANCTO  PASCHJE. 

Cedit  frigus  hiemale, 
Redit  tempus  sestivale, 
Juventus  lsetatur. 

Ecce  tempus  est  vernale, 
Quo  per  lignum  triumphale, 
(Inter  ligna  nullum  tale) 
Genus  hominum  mortale 
Morte  liberatur. 

Judseorum  turba  duce, 
Nucleus  exit  de  nuce  ; 
Nudus  ponitur  in  cruce  ; 
Terra  tremit  et  sol  luce 
Propria  privatur. 

Accusatur,  condemnatur, 
Ligatur  et  flagellatur  ; 
Aceto,  felle,  potatur  ; 
Opprobriis  saturatur  ; 
Spinis  coronatur. 


Gens  Judaea,  crucifige  ; 
Clamans  tormentis  afflige  ; 
Per  membra  clavos  infige  ! 
Adam  Averni  de  Styge, 
Extractus  laetatur. 


Gaude  plebs  religionis  ; 
Dies  resurrectionis 
Instat :  novis  plaude  sonis ; 
Expende  tempus  in  bonis 
Dum  spatium  datur. 

VII. 

IN  FESTIS  APOSTOLORUM. 

AD  LAUDES. 

E  BREVIARIO  LEODIENSI. 

Ortu  lucis  jam  proximo 
Hymnum  dicamus  Domino, 
Apostolis  condebitam 
Ferentes  reverentiam  : 

Ut  mereamur  effici 
Horum  semper  pedissequae, 
Spernentes  transitoria, 
Tendentes  ad  coelestia. 

Judex  Christus  cum  venerit 
Referre  cunctis  propria, 
Nobis  non  ad  supplicia, 
Procurrant,  sed  ad  praemia. 

Hoc  summa  prsestet  Deitas 
Patris,  Natique  Unici, 
Sanctoque  cum  Spiramine 
In  sempiterno  tempore. 

VIII. 
IN  FESTO  S.  LUDOVICI  REGIS. 

E  BREVIARIO  STLVANECTENSI. 

Gaude,  Mater  Ecclesia, 

Novae  laudis  praeconio  : 
Quani  Ludovici  gloria 

Solemni  replet  gaudio. 

De  regno  terraB  tollitur 

Ad  Regni  cceli  solium  : 
Cujus  vita  dignoscitur 

Forma  virtutum  omnium. 

Fide  purus,  spe  patiens, 

Et  charitate  fervidus, 
Omni  petenti  largiens, 

Pius,  pudicus,  providus. 

Fraus,  furor,  violentia 

Relegantur  a  subditis  ; 
Signa  coruscant  varia 

Virtutum  ejus  meritis. 

Pro  corona  justitise 

Jam  coronatus  gloria, 
Nostrse  memor  miseriae 

Cceli  procuret  praemia. 

Trino  Deo  et  simplici, 

Laus,  honor,  virtus,  gloria  : 

Qui  nos  Regis  mirifici 
Coronet  per  suffragia. 


IX. 

IN  NATIVITATE  DOMINI. 

Novi  partus  gaudium 
Sonet  vox  fidelium  ; 
Quo  lumen  de  lumine 
Prodiens  de  Virgine, 
Purgat  Adae  vitium 
Veteri  caligine. 

Umbrse  deservierat, 
Nec  ad  lumen  venerat 
Proles  Adge  veteris, 
Quam  in  domo  carceris 
Princeps  mundi  clauserat 
Jugo  pressam  homiDis. 

Non  patebat  exitus 
A  spelunca  gemitus 
Legis  patrocinio ; 
Semivivo  saucio 
Sacerdotis  transitus 
Non  fuit  praesidio. 

Vulneratum  reperit 
Levita,  sed  prseterit 
Nee  confert  subsidia ; 
Nam  lex  sine  gratia 
Vulnus  mentes  comperit, 
Sed  sanare  nescia. 

Baculus  praemittitur, 
Nec  puer  erigitur ; 
Donec  dator  baculi, 
Formam  sumens  parvuli, 
Deus-Homo  nascitur 
In  salutem  populi. 


X. 

IN  DIE  SANCTO  PASCILE. 

Mitis  Agnus,  Leo  fortis, 
Triduanse  somno  mortis 

Excitatur  hodie ; 
Inferorum  fractis  portis, 
Nos  consortes  suse  sortis 

Emcit  et  gloriae. 

Ad  sepulcrum  cum  unguentis 
Pari  voto  piae  mentis 

Accesserunt  feminae  ; 

Afferentes  unctionem 
Angelorum  visionem 
Meruerunt  cernere. 

Par  accessus,  amor  idem  ; 
Ad  eumdem  habent  fidem 

Sub  eodem  nomine ; 
Lapis  erat  revolutus  ; 
Quidam  eis  est  locutus  : 

Nolite  metuere. 

Festinantes  ite  retro  ; 
Nuntiantes  visu  Petro 

Cseterisque  propere  ! 
Resurrexit  vere  Jesus  ; 
Immortalis  et  illsesus 

Vivit  jam  in  aethere. 


XI. 
IN  FESTO  S.  MARLE  MAGDALEN.E. 

E  BKEVIARIO  SYLVANECTENSI. 

Pie  colamus  annua 
Hujus  diei  gaudia, 
Quam^Magdalenae  transitus 
Ornat  Marise  splendidus. 

Haec  est  enim  quse  lachrymis 
Jesu  pedes  rigans  piis, 
Felix  remissa  criminum 
Per  hoc  recepit  omnium. 

Mundum  perosa  respuens, 
Christumque  solum  diligens, 
Dilectione  mutua 
Donantur  ei  plurima. 

Fratrem  dolens  hsec  mortuum 
Quarto  die  jam  Lazarum, 
Dono  Magistri  maximo 
Vivum  recepit  denuo. 

Cujus  palam  conspectibus 
Se  contuendum  primitus, 
Ut  jura  mortis  diruit, 
Christus  resurgens  obtulit. 

Sit  Trinitati  gloria 
Sit  laus,  honor,  potentia, 
Nobisque  det  perennibus 
Frui  Mariee  gaudiis. 

XII. 

DE  EODEM  FESTO. 

Fidelitjm  devotio 
Depromat  hymnum  Domino. 
Qui  Mariae  Magdalense 
Sedem  dedit  in  sethere. 

In  qua  quid  esset  pietas 
Ejus  ostendit  bonitas  ; 
Quid  posset  poenitentia 
Patefecit  clementia. 

Quae  prius  enim  scelera 
Commiserat  innumera, 
Accepta  pace  veniae 
Eegno  potitur  gloriae. 

Patri,  Nato,  cum  Flamine 
Sit  laus  Eterno  Tempore  : 
Cui  semper  summa  Deitas 
In  unitate  est  Trinitas. 

XIII. 

IN  FESTO  SS.  SACRAMENTI. 

AD  COMPLETORIUM. 

EX  ORDINE  ECCLESIJE    S.  FRAMBALDI  SYLVAXECTES- 
SIS  (A.D.  1521.) 

Jesu,  nostra  refectio, 

Panis,  potus  fidelium, 
Mel,  melos,  jubilatio 

Cordis,  oris,  et  animae. 

Quae  te  vicit  clementia, 

Ut  nos  in  hac  miseria 
Carne  cibares  propria, 

Jungens  imis  celestia  ? 

Tu  Redemptor,  tu  pretium, 

Tu  nobis  es  convivium. 
Qui  sanas  nostrum  vitium 

Tu  esto  nostrum  gaudium. 

Qui  nobis  das  tam  dulcia 

Praegustando  preludia, 
Te  frui  des  in  Patria 

Beata  nobis  gaudia. 

Trino  Deo  et  simplici 
Laus,  honor,  virtus,  gaudia : 

Qui  uno  Pane  refici 
Det  nos  in  coeli  curia. 

P.  1.  Hymni  Mozarabici,  ut  antea  dictum  est,  ex 
recensione  sunt  Arevaliana.  Praecipuas  e  lectionibus 
Thomasii  hic  damus. 

1.  14.  Thomasius,  prospero  pro  proprlo. 

—  2.  1.  7. Potus,  cibique  gaudium. 

1.9,10. lubrica,   ne   polluat,   lascivia. 

Quod  equidem  a  scriptore  profectum  esse  crediderim, 
eo  tamen  sensu,  ut  ablativus  accusativi  casus  vicem 
occuparet. 

—  3.  L  10.  Thom.,  terrcB. 

—  4.  1.  2.   Omittit  Thom.  et. 

—  5.  1.  5.  Surgentes  ad  te,  Domine.  Hymnum  hunc 
e  MS.  dedit  Editor  Hymnalis  Sarisburiensis  nuperri- 
mus,  p.  9  :  verbis  tamen  nonnunquam,  plerunque  in 
pejus,  immutatis. 

—  7.  1.  13.  Thomasius  reliquam  hujus  hymni  partem 
evulgavit;  eumque  S.  Ambrosio  ascribit.  Versiculum 
primum  ita  legit :   Medice  noctis  tempus  est. 

1.  16.  Thom.,  Sanctoque. 

1.  8.   Thom.,  Unius  quoque. 

—  8.  1.  3.  Thom.,  Intulit. 

R 

P.  8.  1.  6.  Brev.  Mozarab.,  Se  victus,  nullo  fere  sensu. 
Thom.,  Quod  ibidem  tunc  Angelus. 

—  —  1.  15.  Thom.,  Spernentes  et. 

—  9.  1.  1.  Thom.,  Stultce  vero  quce  remanent  Quia  stinctos. 
1.  4.  Thom.,  Clausd  regis. 

1.  2.   Thom.,  Gestantes  splendidas  manu ;  Daniel, 

Gestantes  mentes  splendidas. 

—  10.  1.  4.  Thom.,  Trince  virtutis  gloriam. 

1.  9.  Thom.,  Hoc  pro  quo.    Cunctos,  sc.  Apostolos, 

dedi  ex  eonjeetura  pro  cuncta. 

—  11.  L  17.  Thom.,  Sexta. 

1.  19.  Thom.,  Admonet. 

1.  23.  Thom.,  Semina. 

—  12.  1.  3.  Figurd  dedi  ex  conjectura  jnofiguram.   Nun- 
tios :  voluit  poeta  Latine  vertere  Angelos. 

1.  15.  Thom.,  JEquali. 

1.  18.  Thom.,  omittit  Et. 

—  15.  1.  13.  Thom.,  Passionis.     At  ablativus   est,  pro 
accusativo  positus. 

1.17.    Ita   scripsi    e    conjectura.     Thoinasius   et 

Brev.  Mozarabicuin ; 

Hac  Petrus  hora  mystica 
Claudi  resolvit  vincula, 
Nunc  visionum  cognitor 
Terno  recursu  terminat. 

—  16.  1.  22.  Miseras.     Ita  e  conjectura  dedi  pro  mune- 
ras. 

—  17.  1.  14.  Thom.,  Tntenti. 

1.  22.  Thom.,  Ad  Patris  dexteram. 

—  18.  1.  2.  Thom.,  Judicemque  speramus. 

P.  18.  1.  11.  Thom.,  Sequimur. 

— 1.  13.  Thom.,  Ecce  processit  hora. 

1.  14.  Thom.,  et  Arevalus,  vitiose,  Spiritus. 

—  20.  1.  13.  Et  hic,  et  ssepius  notandum  est,  Hymnos 
Ecclesiae  Gallicanse  recentiores  numerum  sihgula- 
rem  adhibere ;  in  quo  a  moribus  Ecclesiae  antiquioris 
quam  maxime  abhorrent. 

—  21.  1.  2.  Et  ipse  Munus  sanctius.  Egregie  disputavit 
Doctor  Angelicus  (S.  T.  1.  Q.  38.)  cur  Spiritui  Sancto 
istud  nomen  Doni  ceu  proprium  tribueretur.  Hoc 
etiam  vocabulo  usi  sunt  poetae  medii  sevi :  e.  g. 

Tu  dans,  tu  datum  ccelitus, 
Tu  Donum,  tu  donator. 

—  29.  L  5.  Ad  nos  venis.  Scriptor,  contra  metri  leges, 
Nobis  ades. 

1.  19.    Sine    dubio    respexit  poeta   Adoptionista- 

rum  haeresin  quum  bis  natum  fuisse  Mundi  Salva- 
torem  autumat. 

1.  18.  Thomasius,  Almce,  Jesusque,  Virginis,  cum 

Brev.  Moz. 

—  30.  1.  3.  Thomasius,  lcetus. 

1.  6.  Thom.,  et  B.  M.  perquam  vitiose,  sacrum. 

1.  7.   Thom.,  Cceleste  ut  nostris  tuum  Lumen. 

—  —  1.  10.  Thom.,  paratam.  Sed  optime,  ni  fallor, 
dedit  poeta  paratce :  noctem  sc.  a  Divina  bonitate  in 
curarum  solatium  esse  paratam. 

1.  13.   Thom.,  Quietem  nullus. 

1.  15.  Thom.,  Sonet. 

1.  20.    Thom.,  Zelo :  quod  forsan  recte  se  habet. 

—  33.  1.   18.   Sancto  Spiritui  fons  es.     Ex  hoc  constat 

hymnum   hunc   ante   A.D.   dccc.   scriptum  fuisse : 
quippe  qui  Spiritus  S.  a   solo  Patre   Processionem 
tam  luculenter  declarer. 
P.  34.  1.  7.  Ita  dedi  cum  Thomasio,  pro  vulgata  Brev. 
Mozarab.  lectione  :    Tibi  altum  vides  Thronum. 

—  40.  1.  11.  Ita  e  conjectura  dedi.  Excidit  enim  ver- 
sus. 

—  —  1.  16.  Thom.,  Et  repellat. 

—  46.  Superoa  gens  mortalium.  Et  hic  hymnus  inter 
eos  est  qui,  judicibus  iniquioribus,  in  Jansenismi 
suspicionem  incurrant. 

—  48.  11.  Nos,  sectione  plurimd  Aptat  peritus  Artifex. 
In  mente  habuit  poeta  hymnum  illum  de  dedicatione 
ecclesise ; 

Tunsionibus,  pressuris  expoliti  lapides 
Suis  coaptantur  locis  per  manum  artiiicis  : 
Mihi  quidem  totus  hic  hymnus  inter  pulcherrimos 
recentiorum  videtur,  nec  aevo  meliore  indignus. 

—  49.  1.  12.  Ades :  Ita,  spretis  metri  legibus,  poeta. 

—  61.  ^4.  solis  ortus  cardine.  De  hoc  hymno,  ut  mihi 
quidem  videtur,  haud  satis  disputatum  est.  Eum 
hymno  Seduliano  vetustiorem  esse,  cui  idem  est 
principium,  viderunt  multi.  Acrostichum  verofuisse, 
vel  potius  ABCDarium,  diligentius  intuenti  patebit. 
Vix  enim  casu  fleri  potest,  ut  hi  versus  ordine  le- 
gentur :  Fit  porta  Christi  pervia :  Genus  superni 
Numinis  ;  i/bnor  Matris  et  gaudium  :  et  iterum  : 
Qui,  Verbum,  caro  factum  est:  Rorem  dederunt 
sethera.  Inde  transpositos  quosdam,  quosdam  perdi- 
tos  fuisse,  versus  non  vana  suborietur  suspicio.  Inter 
primum  et  secundum  inserunt  Thomasius  aliique : 

Gaudete  quicquid  gentium, 
Judaea,  Roma,  et  Graecia, 
JEgyipte,  Thrax,  Persa,  Scytha  : 
Rex  unus  omnes  possidet. 

P.  61.  In  Festo  Annunciationis ,  Dec.  18.  "  Invenitur," 
inquiunt  Patres  Concilii  Toletani  X™1  "  in  multis  His- 
paniae  partibus  hujus  S.  Virginis  Festum  non  uno  die 
agi."  Quare,  cum  ipsa  dies  Annuntiationis  Angelica? 
frequenter  in  Quadragesimam,  nonnunquam  in  Tem- 
pus  Paschale,  cadat,  statutum  est  ut  "  solemnitas  Do- 
minicae  Matris  d.  15.  Kal.  Jan.  omnimodo  celebra- 
retur."  At  in  hodierno  Mozarabum  Breviario  ea 
solennitas  bis  occurrit :  d.  25.  Martii,  ut  recepti  in 
Ecclesia  usus  est:  et  d.  18.  Decemb.  sub  titulo  Ex- 
pectationis  Partus,  vel  S.  Marice  de  la  0. 

—  70.  1.  19.  Fit  Numen  eternum  Puellus.  Ita  e  cor- 
rectione  dedi :  scripserat  enim  poeta  :  "  Fit  Numen 
Infans  nostra  forma." 

—  72.  Ecce  nova  gaudia.  Suavissimum  hoc  poematium 
ad  canticum  propius  quam  ad  hymnum  accedere 
nemo  infitias  ibit.  Id  quod  et  de  sequenti  aeque  dici 
potest.  Ambo  e  Germania  originem  duxerunt,  sae- 
culo  xiv. 

—  79.  Duci  cruento  Martyrum.  Ex  Hymno  antiquiore, 
Slephano  primo  Martyri  (quem  invenit  H.  A.  Daniel 
in  solo  Breviario  Cisterciensi,  at  extat  quoque,  teste 
editore  nuperrimo,  in  uno  Brev.  Sarisbur.  exemplari) 
hunc  hymnum  refecit  quidam  :  et  satis,  mea  quidem 
sententia,  eleganter. 

—  80.  1.  4.   Ferret  coronas  nominis.     In  nomine  Proto- 

martyris  explicando  multi  sunt  poetae.    Adamus  de 
S.  Victore : 

Nomen  habes  coronati  : 
Te  tormenta  decet  pati 
Pro  corona  gloriae. 

Brev.  Eboracense  : 

Et  corona  qua,  nitescis 
Almus  sacri  nominis. 

Hymnus  ab  H.  A.  Daniel  editus  : 

Stephani  corona  Martyris, 
Quod  nomen  ejus  indicat. 

P.  81.  Sancte  Dei  pretiose.  Habetur  partim  et  in 
Breviario  Sarisburiensi:  quod  ab  Henrico  Episcopo 
in  Ecclesiam  Ulyssiponensem,  a  Philippa  Lancastri- 
ensi  in  Bracharensem,  invectum,  haud  paucos  Lusi- 
taniae  suppeditabat  hymnos. 

—  82.  1.  19.  Patri,  non  adoptione.  Ex  hoc  patet  hym- 
num  hunc  saeculi  octavi,  vel  noni  ineuntis  esse : 
quippe  qui  Elipandianum  plane  spectet  haeresin. 

—  84.  Hymn.  xxiv.  ln  Dominicd  ante  Epiphaniam.  Ab 
Orientali  Ecclesia  hoc  nomen  mutuantur  Mozarabes  : 
cui  KvpiaKT]  irpb  roov  $>u)tqw  est. 

—  85.  Hymn.  xxv.  Quicumque  Christum  quceritis.  Ex 
hymno  Prudentiano  initium  petivit scriptor.  Hymnum 
illum  a  Pio  Papa  V.  ad  Festum  Tiansfigurationis 
translatum  fuisse  sat  notum  est. 

—  88.  Hymn.  xxvii.  Ex  novatore  quodam  videtur  hic 
hymnus  plurimas  tulisse  correctiones.  Qui  tamen 
contra   metri   leges  Salus   in  primo  versu   reliquit. 

S.  Ambrosio  ascribit  liymnum  Hincmarus  in  Libro 

de  non  Trind  Deitate. 
P.  88.1.  7.  Thomas.  et  Areval.,  Noctem  et  fulvam  fa- 

ciens. 
1.  9.  Addit  Thomasius  : 

Certis  ut  diem  moribus  peractum 
Temperes  mundum  vicibus  recursis  : 
Atque  resolvet  omnium  labores 

Sorte  quietis. 

1.  10.  Referentis.     Thom.,  Remanentis. 

1.  16.  Addit  Thomasius  : 

Thura  libamus  tibi,  magne  Rector  : 
Lumen  et  sacrum  Domino  exhibemus : 
Fervidum  guttas  madidumque  summo 

Vertice  nectar. 

1.  19.  Thom., 

Firmet  ut  sensus  placidam  quietem  : 

Mulceat  ortus. 

—  89.  1.  1.  Thom.,  Nox. 

1.  4.  Thom.,  Nostrafidei  supernce. 

1.  7.  Itae  conjectura  dedi.    Libri :  nec  ullus  Sensus 

involvat  gravior  vicissim  Spirituum  turma.    Thomasius  : 

ulla — vagantum — spiritum. 

].  15.  Thom.,  Insonet. 

1.  14.  Thom.,  Gloria, 

—  92.  Hymn.  xxx.  ln  Sabbato  ante  Dominicam  Septu- 
agesimce.  Quo  die  Ecclesia  Occidentalis  plerumque 
Alleluia  deponit  usum.  Hymnum  tamen  in  Hebdo- 
mada  Septuagesimae  praescribit  Hymnarium  Wigor- 
nense,  ut  testatur  nuperrimus  Hymn.  Sarisb.  Editor. 

P.  92.  1.  4.  Concinis.  Ita  dedi  pro  vulgato  concivis  : 
quod  nec  cum  metro  nec  cum  sensu  convenit. 

—  98.  Christe,  lumen  perpetuum.  S.  Magnum  Felicem 
Ennodium  auctorem  habent :  ut  et  sequens. 

1.  6.  Thom.,  siderum. 

1.  9,  10.  Thom.,  nullis. 

—  101.  1.  14.  Thom.,  Christi  cepere  gratiam. 

—  102. 1.  7.  Thom.,  Plebs  impia :   Qui  credidit  salvus  erit. 

—  —  Alleluia  piis  edite  laudibus.  Sat  notum  est, 
Mozarabes,  ut  et  Orientales,  Alleluia  in  Quadra- 
gesima  frequentius  decantasse.  Eo  quoque  uteban- 
tur  in  officiis  Defunctorum :  id  quod  Ecclesia  Galli- 
cana  olim  faciebat  (cf.  Bandominam  in  Vit.  S.  Rade- 
gundis  :  Bolland.  Aug.  p.82)  et  Romana ;  (S.  Hie- 
ronym.  Ep.  77.  Ed.  Veron.) 

Sed  ritu  peculiari  hunc  hymnum  in  hebdomada 
Septuagesimae  decantabat  Ecclesia  Wigornensis.  Vid. 
nup.  Editionis  p.  60.  In  quo  tamen  repetit  chorus, 
"  AUeluia  perenne  edite  laudibus." 

1.  14.    Unanime.     Ita,  metro  postulante,  dedi  pro 

unanimiter.     Hymnale  Wigorn.  suaviter. 

—  105.  Hic  hymnus,  mira  quadam  gravitate  conspi- 
cuus,  non  nisi  in  editione  Brev.  Mozarab.  Arevaliana 
extat :  ut  et  sequens. 

—  108.  Crux  benedicta  nitet :  Hymnus  est  Venantii 
Fortunati. 

—  114.  1.  2.  Thom.  omittit  Phase. 
1.  4.  Thom.,  oborta. 

1.  5.   Thom.,    Hinc    Christus   Rex  post    biduum 

Ccenavit  vetus  convivium. 
1.  12.  Pro  mentem,  Thom.,  carnem. 


not.e.  249 

P.  114.1.  16.  Thom.,  regnum. 

—  116.  Ccenam  cum  discipulis.  Extat  pulcherrima  haec 
prosa  et  in  Missali  Eremitarum  S.  Augustine,  unde 
eam  transcripsit  H.  A.  Daniel. 

1.  14.   humi,  August,  humiliter. 

1.  18.  commendavit,  August.,  relaxavit. 

—  117.  1.  3.  August.,  Inquit  Dominus :  Amice  ad  quid 
venisti  ? 

1.  12.  prcestabatur,  August,  parabatur. 

1.  21,  22.  Omittit,  incuria   hypothetarum.  Miss. 

Sarish. 

—  118. 1.  2.   August,  Et  vinclis  alligatur. 

—  —  1.  21.  August,  et  ad  ostia. 

—  119. 1.  1.  Miss.  Sarisb.,  Ad pudoris  cumulum :  August, 
tumulum.  Ubi  aeque  ferri  possunt  lectiones.  Haec 
Salvatorem  ita  denudatum  fuisse,  ut  omnis  efrugerit, 
et  quasi  mortuus  fuerit,  pudor :  illa,  ad  extremum 
usque  pudoris  insultum,  significat. 

1.  10.   August,  Conclavatur :   Christi  caro  trucibus 

clavis  perforatur. 

1.  16.   Miss.  Sarisb.  Conclavantur. 

1.  19.  August,  Properans  huc  anima  Currat  pecca- 

tores. 

—  120.  1.  3.  Miss.  Sarisb.,^  aceto  protinus  Felle  com- 
miscebat. 

1.  11.  August,  Conquereris. 

].  13.  August, 

Nunquid  hoc  doloribus 

Magis  sentiebas ; 
Credo  quia  hominis 
Sitim  exprimebas. 


250  NOT^E. 


Sarisb., 

Nunquid  haud  doloribus 

Magis  sitiebas : 
Sed  salutem  potius 
Nostram  sentiebas. 

Quod  dedi,  ex  conjectura  est.     Hoc,  sc.  sitim. 
P.  120.  1.  23.  August.,  Salutem. 

—  121.  1.  1.  Sarisb.,  Nunc  ego. 
1.  9.  August,  Nulla  valet. 

1.  17.   August.,  Corpus  quod  est  mortuum. 

1.  20.  August.,  Matrem  cruciabat.    Sarisb.,  Pectus 

conscindebat. 

—  122.  1.  6.  August.,  Et pretium. 

1.  9.  Salve  mundi  salutare.  Exoratione  rhythmica 

S.  Bernardi  ad  membra  Christi  in  Cruce  pendentis 
conflatus  est  hic  hymnus. 

—  131.  In  Susceptione  Coronce  Dominicce ;  i.  e.  a  S.  Lu- 
dovico  facta;  quo  tempore  Capellam  Sanctam  (La 
Sainte  Chapelle)  fieri  fecit. 

—  138.  1.  19.  Brev.  Magd., 

Ut  qui  pro  me  passus  es  amoris  ardore, 
Sis  mihi  solatium  in  mortis  agone. 

Al.  Ut  sicut  tu  passus  es  pcenas  in  agone, 

Sic  labore  condolens  ut  concors  sim  tuse  coronae. 

Quod  dedi,  e  conjectura  est. 

—  143.  1.  4.  Adesque.     Liber,  ades. 

—  144.  1.  13.  Thom.,  pe?-fidis. 

1.  15.  Thom.,  quem  non  gravi  solvit  ? 

1.  17.  Thom.,  Qui. 

1.  18.  Thom.,  Jesum  brevi  qucesivitfide. 

P.  144.  1.  19.  Thom.,  Justusque  prcevio  gradu. 

—  145.  1.  1.  Thom.,  Opus  stupent  et  Angeli. 

1.  10.  Thom.,  Ut  culpa  qucerat  gratiam. 

].  15.,  Thom.,  omnium. 

—  159.  1.  9.  Brev.,  Si  manet  semel  integrum :  ex  quo 
patet  hunc  hymnum  inter  vetustiores  esse,  postea 
autem  correctum.  Quod  et  de  illo  versu  Aras  super- 
eveheris  verum  est :   et  de  illo,  Par  sit  decus  in  scecula. 

—  163.  In  Festo  SS.  Nominis  Jesu.  Huc  retuli  va- 
rios  de  ista  festivitate  hymnos :  sive  ea  d.  iii.  Januar. 
sive  in  Octava  Epiphaniae,  sive  d.  vii.  August.  cele- 
braretur. 

—  165.  Jesus  dulcis  Nazarenus.  Exstat  et  hoc  carmen 
in  Missali  Praemonstratensium :  unde  transcripsit 
H.  A.  Daniel. 

—  166.  1.  19.  Spinis.     Miss.  Praemon.,  scissum. 

—  167.  1.  3.  Amat  benign'ssime.     Omittit  Praem. 

—  —  1.  22.  Praem., 

Vulnus,  livor,  sanguis  planus, 
Pedes,  corpus,  vigor  sanus. 

—  168.  1.  22.   Praem.,  doctus,  luminosus. 

—  172.  0  nata  lux  de  lumine.  Est  hic  hymnus  inter 
eos  qui  vetustiorum  hymnorum  exordiis  quemque 
versum  claudit.  Et  hoc  genus  omne  referendum 
est  ad  saeculum  xv  exeuns,  vel  ad  initium  saeculi  xvi. 

—  175.  1.  19.  Agnes.  Scribebant  enim  indifFerenter, 
Agnae,  Agnetis,  Agnis,  Agnes.    Sic  Prudentius  : 

Agnes  sepulchrum  est  Romulea  in  domo, 

Fortis  puellae,  martyris  inclytae. 
Sic   quoque  hymni  superioris  exordium,   secundum 
quosdam  :  Agnes,  beatae  Virginis. 

P.  189.   Apostohrum  passio.     Ut  videtur,  hic  hymnus 

S.  Ambrosii  est. 
1.   14.    Suum.    Thom.,  Simon :    quae    lectio    sine 

dubio  sincera  est. 
1.  17.  Thom.,  Hinc  Roma  celsum  verticem  Devo- 

tionis.     Hunc  versum  cum  sequenti  transponit. 

—  190.  I.  2.  Thom.,  Est  allevatus. 

1.  6.   Thom.,  plebem  poli :  Electa,  gentium  caput. 

Addit,  pro  versu  septimo : 

Tantae  per  Urbis  ambitum 
Stipata  tendunt  agmina : 
Trinis  celebratur  viis 
Festum  sacrorum  martyrum. 

—  192.  Lucis  hujusfesta.  Notandum  est,  praecipuos  in 
festo  S.  Annae  hymnos  hujus  esse  metri :  ut  in  Brev. 
Sarisb., 

Ave  mater  Anna, 
Plena  melle  canna. 

—  193.  Hymn.  xxvi.  S.  Odonem,  Abbatem  Cluniacen- 
sem  auctorem  habet. 

—  ]94.  Hymn.  xxvii.  Hic,  ut  et  duo  sequentes  hymni, 
ad  normam  eorum  compositi  sunt,  quos  protulit 
S.  Thomas  Aquinas  in  Festum  Corporis  Christi. 
Respondent  Gaude  mater  pietatis,  et  Pange  lingua 
gloriosce  f  Exultet  laudibus  sacrata  concio,  et  Sacris 
solemniis  juncta  sunt  gaudia  :  Novum  sidus  exoritur,  et 
Verbum  supernum  prodiens. 

—  224.  Cum  revolvo  diligenter.  Poematium,  ex  quo 
desumpti  sunt  hi  versus,  primus  e  MS.  xii.1  saeculi 
publici  juris  fecit  V.  D.  E.  du  Meril. 

P.  227.  Audi  nos  Rex  Christe.  Hoc  carmen,  xi.  saeculi 
fcetum,  ut  et  tria  sequentia,  eidem  Editori  debemus. 

—  232.  Ortu  Jucis  jam  proximo.  Rarissimum  esse  in 
Breviariis  testatur  H.  A.  Daniel,  qui  initium  solum 
edidit.  Breviarium  Havelbergense,  minus  decore, 
Ortu  Phoebi. 

—  236.  Novi  partus  gaudium.  Primis  edidit  Du  Meril, 
ut  et  sequentem.  Forsan  Adamum  de  S.  Victore, 
aut  certe  discipulum,  auctorem  babet. 

—  238.  Hymn.  Pie  colamus  annua.  Hic  hymnus  cum 
sequenti  in  Breviario  Sylvanectensi  conjunctus  est. 
Vitiose  sane  :  est  enim  ille  metricus,  hic  plane  fyxe- 
rpos.  Neutrum  alibi  vidi.  Utraeque  Doxologiae  ad 
finem  adjectae  sunt. 

Adeste  vos,  0  Ccelites,  89. 
Adest  nova  solemnitas,  131. 
Adesto,  Sancta  Trinitas,  157. 
Adsis,  superne  Spiritus,  156. 
Adsunt  tenebrae  primae,  3. 
Ad  tuum  Nomen,  super  omne 

Nomen,  170. 
Agnes,  agna  quae  in  laeta,  175. 
Agnetis,  almae  Virginis,  173. 
Agni  genitor  Domine,  84. 
Agnoscat  omne  saeculum,  171. 
Alleluia!    Alleluia!    147. 
Alleluia,  dulce  carmen,  92 
Alleluia   piis    edite  laudibus, 

102. 
Altissimi  Verbum  Patris,  29. 
Altitudo  quid  hic  jaces,  77. 
A  morte  qui  te  suscitans,  143. 
Apostolorum  Passio,  189. 
Attolle  paulum  lumina,  112. 
Auctor  perennis  gloriae,  14. 
Audi  no3  Rex  Christe,  227. 
Ave  Jesu,  Deus  Magne,  68. 

Cedant  justi  signa  luctus,  148. 
Cedit  frigus  hiemale,  230. 
Celsorum  civium  inclita  gaudia, 

212. 
Certum  tenentes  ordinem,  10. 
Christe,  lumen  perpetuum,  98. 
Christe  lux  mundi,  salus,  et  po- 

testas,  88. 


Christe,  precamur,  annue,  99. 
Christe   Rex,  mundi  Creator, 

219. 
Christe,  vere  Rex  Sanctorum, 

205. 
Christi  pugil  Vincentius,  176. 
Cceli  choris  perennibus,  141. 
Ccelo  triumpha  debitus,  159. 
Ccenam  cum  discipulis,  116. 
Congaudeat  turba  fideliura,  228. 
Convexa  solis  orbita,  15. 
Crucis    tremens  sub  pondere, 

115. 
Crux  benedicta  nitet,  108. 
Crux  fida,  languorum  Dei,  181. 
Crux  fidelis,  terras  coelis,  182. 
Cui  se,  relictis  omnibus,  179. 
Cum  revolvo  diligenter,  224. 
Cunctorum  Rex   Omnipotens, 

59. 
Cur  aut  amictus,  aut  cibi,  35. 

De  Christi  Tabernaculo,  198. 
De  Montis  alto  culmine,  37. 
Deus  Creator  omnium,  100. 
Deus,  eterni  luminis,  33. 
Deus,  immensa  Trinitas,  215. 
Deus,  jubes  :  ab  arida,  35. 
Deus,  tibi  qui  sufficis,  22. 
Die  parente  temporum,  20. 
Duci  cruento  Martyrum,  79. 
Dum  plaudit  aula  ccelitum,  160. 

Ecce  nova  gaudia,  72. 
Ecquis  binas  columbinas,  109. 
En  tempus  acceptabile,  95. 
Eternae  Christe  gloriae,  130. 
Eterne  Rex  altissime,  12. 
Exite  filiae  Sion,  135. 
Exultet  laudibus  sacrata  con- 
cio,  196. 

Fac,  0  Creator,  plenius,  43. 
Festus  dies  non  exhibet,  178. 
Festiva  nobis  gaudia,  93. 
Fidelium  devotio,  238. 
Funesta  peccati  lues,  42. 

Gaude,  mater  pietatis,  194. 
Gaude,  Mater  Ecelesia,  233. 
Gaude  visceribus,  mater,  in  in- 

timis,  201. 
Gaudete,  flores  Martyrum,  56. 
Gloriosa  Jerusalem,  185. 
Gloriosi  Salvatoris,  163. 

Hic  est  dies  verus  Dei,  144. 
Hic  functionis  est  dies,  218. 
Homo  creatus  innocens,  47. 
Horis  peractis  undecim,  16. 
Huc  ad  jugum  Calvariae,  124. 
Hymnuin  Deo  vox jucunda,  207. 

In  hoc  anni  circulo,  74. 
In  matutinis  surgimus,  40. 

Jam  cursus  horae  sexies,  11. 
Jam  dena  nos  preceptio,  16. 
Jam    legis    umbra     clauditur, 

114. 
Jam  Radix  Jesse  floruit,  71. 
Jam  sexta  sensim  solvitur,  12. 
Jam  surgit  hora  tertia,  17. 
Jam  surgit  hora  tertia,  101. 
Jesus,  dulcis  Nazarenus,  165. 


Jesu,  defensor  omnium,  6. 
Jesu,  manus,  pedes,  caput,  202. 
Jesu,  meae  deliciae,  110. 
Jesu,  nostra  refectio,  239. 
Jesu,  Redemptor  omnium,  146. 
Jugis,  Deus,  lux  mentium,  40. 

Lapsus  est  annus  :  redit  annus 

alter,  162. 
Lauda,  fidelis  concio,  129. 
Lauda,  Mater  Ecclesia,  193. 
Laudaris,  alme  conditor,  21. 
Laudemus  Christigratiam,  213. 
Lilium  floruit  arvis  vernanti- 

bus,  229. 
Lucis  Auctor  clemens,  lumen,4. 
Lucis  Creator  optime,  24. 
Lucis  hujus  festa,  192. 
Lux  vera,  lucis  charitas,  1. 

Mens  Deo  laudes  cane  ;  redde 

laetas,  149. 
Miro,  Deus,  praeconio,  45. 
Mitis  Agnus,  Leo  fortis,  235. 
Mundo  novum  jusdicere,  152. 
Mundo  tenebris  obsito,  67. 

Nato  nobis  Salvatore,  64. 
Novi  partus  gaudium,  23  4. 
Novum  sidus  exoritur,  197. 
Nunc  novis  Christus  celebretur 
hymnis,  14.'. 

O  adorandi  sacra  Forma  Christi, 

104. 
O  Beata  Jerusalem,  216. 
Obsidione    obvias,  2. 
O  Christe,  qui  noster  poli,  154. 
O  ccelorum  alme  princeps,  203. 
Octavus  horae  circulus,  14. 
O  Dei  perenne  Verbum,  199. 
O  mira  Patris  charitas,  47. 

0  nata  lux  de  lumine,  172. 
0  nata  lux  de  lumine,  198. 
0  Numen,  0  mundi  Pater,  27. 
0  popule  mi,  quid  merui,  126. 
O  qui  diurno  lumine,  34. 
Ortu  lucis  jam  proximo,  232. 
O  Sempiterna  Trinitas,  55. 
O  ter  beata  Nazareth,  90. 
0  ter  faecundas,  o  ter  iucun- 


Sacer  Octavarum  dies,  82. 
Sacrae  Christi  celebremus,  134., 
Sacrata  Christi  tempora,  151. 
Sacro  Deus  jejunio,  97. 
Salve  Crux  Sancta,  183. 
Salve  mundi  salutare,  122. 
Sancte  Dei  pretiose,  81. 
Sancti    Pontifices,   praesidium 

Rector, 

214. 

inclinans  dies,  95. 
Redemptor,  Conditor, 


Vides,  Deus,  terrae  sinu,  50. 
Viri  venerabiles,  221. 
Vocaris  ad  vitam,  sacrum  Dei 

genus,  106. 
Vox  clara  terris  nos  gravi,  60. 

